
Nin,  rujan 2026.



          Odgojiteljsko vijeće, na sjednici održanoj dana  31. kolovoza 2026. godine dalo je suglasnost, temeljem članka 63. Statuta Dječjeg vrtića „Morska vila“, na  prijedlog Godišnjeg izvješća o radu Dječjeg vrtića „Morska vila“ za pedagošku 2025./2026. godinu.

       Temeljem članka 50. Statuta Dječjeg vrtića „Morska vila“, Upravno vijeće, na 2 sjednici održanoj  08. rujna 2026. godine, na prijedlog ravnateljice, usvojilo je i donijelo Godišnje izvješće o radu Dječjeg vrtića „Morska vila“ za pedagošku 2025./2026. godinu. 

                                                                                 ______________________
                                                   Ines Jakovčević


                                                                                                             Ravnateljica:                  		
                                                 _________________
                                       Tanja Morović                                                                                                                            

Izvješće o radu za pedagošku 2025./2026. godinu

1. USTROJSTVO  I ORGANIZACIJA RADA

1. 1.  Organizacija rada

        Organizacija rada Vrtića temelji se na stručnom pedagoškom, djelotvornom i odgovornom obavljanju poslova odgoja i obrazovanja djece, što uključuje ostvarivanje programa odgoja, obrazovanja, zdravstvene zaštite, prehrane i socijalne skrbi djece predškolske dobi utvrđenih Godišnjim planom i programom rada Vrtića. Cjelokupno nastojanje Vrtića, njegovih djelatnika i programa koje provodi bazirano je na Nacionalnom kurikulumu za rani i predškolski odgoj i obrazovanje i usmjereno je na humanistički pristup procesu odgoja i obrazovanja; usklađivanje sa suvremenim potrebama obitelji u socijalnom, kulturnom i vjerskom smislu; sa razvojnim potrebama, mogućnostima, pravima i interesima djece; sa smjernicama u suvremenom pristupu predškolskom odgoju i sa važećim zakonskim propisima.                                                                                                        
         Tijekom pedagoške 2025./2026. godine u Dječji vrtić „Morska vila“ Nin  upisano je ukupno 119 djece, u redovni, cjelodnevni program u trajanju od 10 sati (jasličke i vrtićke skupine).
Rad je realiziran na jednoj lokaciji, u matičnom objektu u Ninu na adresi Ulica dr. Franje Tuđmana 5, 23232 Nin. Pedagoška godina započela je 1. rujna 2025. a završila 31. kolovoza 2026. 
     U izvještajnom razdoblju u Vrtiću su realizirani slijedeći programi:
1. Cjelodnevni program u trajanju od 10 sati za djecu od navršene jedne godine života do polaska u osnovnu školu, polazilo je ukupno 118 djece, u sedam odgojnih skupine u Ninu, tri mješovite jasličke i četiri mješovite vrtićke skupine.
Podaci o djeci po odgojno-obrazovnim skupinama:
-cjelodnevni boravak o 10 sati u sedam odgojno-obrazovnih skupina:
    1. mješovita vrtićka skupina „Kaići“, upisano je 19 djece
              - odgojiteljice Jadranka Dević, Ivana Papić, pomoćnica za djecu s teškoćama Ivana Kurevija
1. mješovita vrtićka skupina „Losturice“, upisano je 20 djece
- odgajateljice Nikolina C. Lubičić, Zrinka Matulić
1. mješovita vrtićka skupina „Zvjezdice“ , upisano je 19 djece
-    odgajateljice Irena Ćuk, Danijela Kuzmar
	4. mješovita vrtićka skupina „Školjkice“, upisano 20 djece
                    -    odgajateljice Sara Zeko, Iva Mustać
5. mješovita jaslička skupina „Ježinci“, upisano je 15 djece
-     odgajateljice Irena Oltran, Tea Škibola
-     pomoćnica za njegu, skrb i pratnju Antonela Ereš
6. mješovita jaslička skupina „Girice“, upisano je  14 djece
-     odgajateljice Antonija Lipotica, Josipa Medić
- 	pomoćnica za njegu, skrb i pratnju Miranda Peroš
	7. mješovita jaslička skupina Orkice, upisano 12 djece
	     -     odgajateljice Maja Lukić, Sara Šintić
U pedagošku 2025./2026. godinu u vrtićke i jasličke skupine, upisana su sva djeca čiji su roditelji/skrbnici podnijeli zahtjev za upis, a zadovoljavali su uvjete propisane Pravilnikom o upisu i mjerilima upisa u DV „Morska vila“ Nin, s područja grada Nina. Vrtić je ove godine u Ninu pohađalo 15 djece, koji su školski obveznici, u redovnom vrtićkom programu.

            Radno vrijeme:

- Primarni 10 - satni program počinje s radom u 6:30 sati, a završava s radom u 16:30 sati.                                                                                                                                                                                               
U redovne programe integriran je i program predškole.
Rad u vrtiću organiziran je na temelju petodnevnog radnog tjedna.
Organizacija rada prilagođena je prostornim i kadrovskim mogućnostima ustanove. Pedagoška godina 2025./2026. započela je od 1. rujna 2025. godine, a završila 31. kolovoza 2026. god. 
             Nakon provedene ankete među roditeljima i prikupljenih podataka o potrebama roditelja o radu vrtića tijekom ljetnog razdoblja, 85 roditelja je i izrazilo potrebu korištenja vrtića preko ljeta za svoje dijete, te su formirane tri jasličke i dvije vrtićke skupine. Godišnji odmori djelatnika organizirali su se naizmjenično, prema rasporedu godišnjih odmora za 2025. godinu.     

                                                                         
     



1.2. Podaci o zaposlenim djelatnicima   

  Radno mjesto                                                        Broj djelatnika

ravnateljica                                                                        1              
stručni suradnik – pedagog                                               1              
odgajateljice                                                                     15    
odgajateljica pripravnica                                                   1         
spremačice                                                                         5
kuharica                                                                             1
pomoćna kuharica                                                              2
domar                                                                                 1
pomoćnk za djecu s teškoćama                                          1
pomoćnik za njegu, skrb i pratnju                                      2
zdravstvena voditeljica                                                       1
UKUPNO                                                                          31

        
                 1.3. Djeca s posebnim potrebama

        Prema čl. 2 Držanog pedagoškog standarda predškolskog odgoja i obrazovanja (NN br. 63/08 i 90/10), dijete s teškoćama dijete je s utvrđenim stupnjem i vrstom teškoća po propisima iz socijalne skrbi koje je uključeno u redovitu i/ili posebnu odgojnu skupinu u dječjem vrtiću, ili posebnu odgojno-obrazovnu ustanovu. Djecom s teškoćama u smislu ovog Standarda smatraju se: a) djeca s oštećenjem vida, b) djeca s oštećenjem sluha, c) djeca s poremećajem govorne – glasovne komunikacije, d) djeca s promjenama osobnosti uvjetovanim organskim čimbenicima ili psihozom, e) djeca s poremećajima u ponašanju, f) djeca s motoričkim oštećenjima, g) djeca sniženih intelektualnih sposobnosti, h) djeca s autizmom, i) djeca s višestrukim teškoćama, j) djeca sa zdravstvenim teškoćama i neurološkim oštećenjima (dijabetes, astma, bolest srca, alergije, epilepsije i slično). 
          U pedagoškoj godini 2025./26. u vrtiću je bilo upisano 1 dijete s poteškoćama govorno jezičnog područja razvoja, koje je uključeno u individualne terapije u DV „Latica“, 1 dijete sa zdravstvenim teškoćama (po život opasne alergije). 

0. Struktura satnice odgojno – obrazovnih djelatnika u procesu:

                 Radno vrijeme u okviru 40 satnog radnog tjedna, raspoređeno je u 5 radnih dana po strukturama:
Odgojitelji su proveli u neposrednom odgojno – obrazovnom radu  s djetetom i skupinom djece 27,5  radnih sati tjedno (5,5 sati dnevno), a ostalih 12,5 sati ostvarili su kroz:
- uređenje prostora
- tromjesečno planiranje,
- tjedno planiranje,
- dnevnu pripremu rada (dnevni plan rada, pripremanje materijalne sredine,
  pripremanje poticajnih sredstava), dogovori o pripremi rada 
- dnevno zapažanje,
- valorizacija u svezi planiranog rada,
- nazočnost na odgajateljskim vijećima,
- individualno stručno usavršavanje,
- kolektivno stručno usavršavanje u vrtiću,
- suradnja s roditeljima (roditeljski sastanci, individualni razgovori s roditeljima, kutić
  za roditelje).
- organizacija svečanosti u sklopu vrtića i šire zajednice i dr.
Struktura 40 satnog radnog tjedna odgajatelja:
1. Neposredni rad						     27,5  sati
1. Stručno usavršavanje 					     1,5 sati
1. Suradnja s roditeljima 					     0,5 sati
1. Planiranje i valorizacija					     5 sati
1. Dokumentiranje						     3,5 sati
1. Održavanje i izrada sredstava i poticaja			        2 sata
____________________________________________________________
UKUPNO:                                                                                   40 sati
U dječjem vrtiću provode se i sigurnosno zaštitni i preventivni programi prema donesenim Protokolima postupanja u mogućim rizičnim situacijama.





2. MATERIJALNI UVJETI RADA

       Vrtić je tijekom izvještajnog razdoblja financiran iz više izvora: a) iz proračuna Grada Nina; b) iz proračuna Ministarstva znanosti i obrazovanja c) iz donacija;  d) iz roditeljskih uplata i ostalih prihoda

1. Iz proračuna Grada Nina u 2025. godini financirane su plaće, materijalni rashodi, nabava nefinancijske imovine u ukupnom iznosu od 898.019,63 € te materijalna prava radnika vrtića. Materijalna prava odnose se na:
· regres za godišnji odmor u iznosu od 7.000,00 € (250 euro po djelatniku) isplaćen je 10.07.2025., božićnica u iznosu 12.029,00 € (390 euro po djelatniku), dar za dijete u iznosu 2.800,00 € (140 euro po djetetu) isplaćeni su 5.12.2025. godine što ukupno iznosi 21.829,00 €. Iz istih izvora za sistematske zdravstvene preglede osigurano je ukupno 6.612,00 €.

· U 2026. godini do 10. srpnja djelatnicima je isplaćen regres u visini od 10.500,00 € (350 euro po djelatniku) te jubilarna nagrada u visini od 13.394,34 €. Također su isplaćena sredstva za sistematski pregled djelatnika u 2026. godini u visini od 7.017,84 €.

1. Iz proračuna Ministarstva znanosti i obrazovanja sufinanciran je program Predškole

Od rujna 2025. do kolovoza 2026. uplaćeno je 716,00 € u 2025. i 810,00 euro u 2026. tj. ukupno 1.526,00 €.

1. Vrtić je u 2025. godini dobio donaciju od trgovačkog društva u visini od 3.492,50 euro, u 2026. godini 150,00 €.

1. U 2025. godini iz vlastitih sredstava vrtić je pokrio dio materijalnih rashoda u visini od 8.379,69 € i financijskih rashoda u iznosu od 1.182,05 €.


      Za potrebe djelatnosti osigurano je sljedeće:
              - potrošni materijal
             - uredski materijal
             - likovni materijal 
             - radna odjeća i obuća za djelatnike
           
 Sobe dnevnog boravka djece uređene su tako da svojim rasporedom mogu slijediti dječje interese i potrebe. Raspored se u njima mijenjao više puta godišnje i uvijek je pratio aktualnosti događanja u pojedinačnim skupinama. Djeci su se tijekom godine pripremali različiti tematski centri aktivnosti u kojima bi se mogli produbljivati stvarni dječji interesi, te su se odgajatelji izrazito trudili i iskazali u čestom osmišljavanju i izradi maštovitih i poticajnih didaktičkih sredstava i igara za djecu.                                                                                                              
Tijekom godine nabavljali smo prema iskazanim potrebama za potrebe skupina: igračke, didaktička sredstva,  pomagala, stručnu literaturu za odgojitelje. Za početak nove pedagoške godine planiramo nabavu veće količine novih didaktičkih sredstava i igračaka.

Ostalo:
- osigurana su dezinfekcijska sredstva, materijal za održavanje čistoće i prostora Vrtića
- obavljena redovita dezinsekcija i deratizacija objekta Vrtića
- obavljena redovita kontrola i servis postrojenja za grijanje i hlađenje
- osigurano je redovito uzimanje briseva u smislu sanitarne ispravnosti i čistoće objekata,
- provedena su sva ispitivanja vezana uz zaštitu na radu: izrada procjene rizika,          osposobljavanje za rad na siguran način, ispitivanje radne opreme, ispitivanje električne instalacije, unutarnje hidrantske mreže, poslovi zaštite na radu, vatrogasni aparati itd.
- nabavljena je oprema za upotpunjavanje ormarića  prve pomoći u svim sobama dnevnog boravka.
            Vanjsko igralište i vanjski prostor je obogaćen vrtnim gredicama, koji su djeca kroz cijelu pedagošku godinu sadila, njegovala, zalijevala.
      


3.  NJEGA I SKRB ZA TJELESNI RAST I ZDRAVLJE DJECE

Osigurani su opći i sigurnosni uvjeti za boravak djece u vrtiću (bojanje  prostora, temeljito čišćenje didaktike, namještaja i dr.). Dnevni ritam života u vrtiću nastojao se prilagoditi individualnim potrebama djece vezano za prehranu, izmjenu aktivnosti i odmora, boravak na zraku i sl. S obzirom da je u vrtić upisano dijete s teškim alergijama, u vrtić je zabranjen unos namirnica poput kikirikija, grickalica, bombona, čokolada i sl. Ručak u skupini u koju je uključeno dijete s alergijama organizira se u holu vrtića, kako bi se u većem prostoru smanjila mogućnost doticaja djeteta sa hranom koja kod djeteta može izazvati alergijske reakcije.                                                                                                            
Tijekom godine bilo je većih izostanaka djece, a obolijevanja su bila od karakterističnih sezonskih bolesti (prehlade, viroze, upale grla, peta bolest, streptokok, uši, 5 bolest i sl.). 
Podovi i igračke tijekom cijele godine pojačano se dezinficiraju se dozvoljenim dezinfekcijskim sredstvom Izosan u propisanoj količini i omjeru. U svim sanitarnim prostorijama Vrtića koriste se papirnati ubrusi za brisanje ruku i wc-papir u listićima postavljen u odgovarajuće dispenzere, kao i tekući sapun za pranje ruku. U skladu sa vremenskim prilikama, tendencija je da djeca što više i što češće borave na svježem zraku gdje im se na dvorištu organiziraju igre uz pokret, tjelovježba, štafetne i ostale suradničke igre, igre s rekvizitima, igre s vodom i pijeskom,  šetnje bližom okolicom Vrtića itd. 
Posebnu pozornost posvećujemo zdravstvenoj zaštiti djece. Kroz sadržaje iz zdravstvenog odgoja nastojali smo utjecati na razvijanje pozitivnih stavova prema zdravlju, prehrani, higijeni i svim čimbenicima koji posredno ili neposredno mogu utjecati na tjelesni razvoj djeteta.

Unatoč uputama i pravilima Vrtića, tijekom godine je bilo većih izostanaka i pobola djece, te širenja raznih zaraznih bolesti po skupinama. Roditelji su često dovodili u skupine djecu sa simptomima prehlada, viroza, te smo sukladno Programu zdravstvene zaštite, higijene i pravilne prehrane djece u dječjim vrtićima, bili primorani vršiti trijažu djece prilikom dolaska u vrtić, te djecu sa simptomima bolesti nismo mogli primiti u skupinu bez liječničke potvrde.
 Djeca dobivaju četiri obroka, doručak, ručak, užinu i jedan voćni obrok. Naša zadaća bila je osigurati pravilnu i uravnoteženu prehranu koja potiče povoljan rast i razvoj, a utječe na razvoj misaone, emocionalne i tjelesne inteligencije. 
Jelovnici se planiraju na bazi jednog tjedna. Obavezno se poštuje tendencija korištenje što veće količine sezonskog voća. Pazilo se da je svaki dan na jelovniku zastupljen mliječni obrok, a kao drugi obrok obavezno je voće. Svaki dan djeca imaju topli napitak (čaj ili mlijeko).  Prilikom doručka, starija djeca su pomagala mlađoj pri samoposluživanju, djeca su bila uključena i u pripremanju stolova za obrok.
Neophodne propisane mjere iz HACCP-a, provode za to zaduženi djelatnici, a potvrđivanjem redovito vođenih tabela nadzor potvrđuje ravnateljica.
U cilju održavanja visokih zdravstveno higijenskih uvjeta i ove su godine redovno ostvarivani sanitarno – zdravstveni pregledi svih djelatnika u vrtiću. Nije se pokazao niti jedan slučaj potrebe za intervencijom.
Kontrola briseva izvršena je dva puta tijekom godine. Prema analizama Zavoda za javno zdravstvo vrlo smo zadovoljni rezultatima. Svi uzeti brisevi bili su negativni.


4. ODGOJNO – OBRAZOVNI RAD
Odgojno – obrazovni proces temeljen je na suvremenoj humanističko – razvojnoj koncepciji. Osnovna načela koja njegujemo ovim pristupom uključuju slobodu, otvorenost i raznolikost. Osjetljivost odgajatelja za stvaranje pozitivne klime u odgojnoj skupini kao uvjeta uspješnosti cjelokupnog odgojno – obrazovnog procesa, zadovoljavanja potreba djece i njihovih roditelja, bilo je osnovno polazište za odabir aktivnosti i u ovoj pedagoškoj godini.

Zadaće su se provodile prema dobrobitima za djecu:
1. Osobna, emocionalna i tjelesna dobrobit
1. Obrazovna dobrobit
1. Socijalna dobrobit
1. Cjelovit razvoj, odgoj i učenje djeteta te razvoj kompetencija
Aktivnosti koje su odabirali za njihovo ostvarenje, bile su prilagođene aktualnim dječjim interesima i tematici koja je aktualna za svaku skupinu pojedinačno. Osim godišnjeg planiranja, odgojitelji vrše i tromjesečna, tjedna i dnevna planiranja, kao i evaluaciju po istim elementima. 
Početkom pedagoške godine, u svim skupinama nastojali smo unaprijediti postojeće prostorno materijalne uvjete kao preduvjet za aktivno učenje djeteta i poticanje samoinicirajućih aktivnosti djece. Formirali smo centre aktivnosti vodeći se pokazanim interesima djece te dobi djece. 
Planiranje odgojno obrazovnog rada ostvarivalo se primjereno odgojno obrazovnim skupinama. Posebni događaji i rekreativni i kraći programi zasebno su planirani. U planiranju se posebna pažnja posvećivala organizacijskim i materijalnim uvjetima za ostvarivanje razvojnih zadaća, interesima i potrebama iskazanima od strane djece i roditelja, te zapažanjima i osvrtima kao polazištem za daljnje planiranje odgojno obrazovnog rada. Planiranje je bilo otvoreno i fleksibilno. 
    Odgajatelji kombiniraju različite oblike rada, no svima je zajedničko to da u svojem odgojno – obrazovnom radu, koriste aktivnosti kojima se potiče samoinicijativa djece, samostalnost i autonomnost. Naglašeno je poticanje samostalnosti djeteta u obavljanju higijenskih i fizioloških potreba, samostalnosti u posluživanju, hranjenju, urednosti za stolom, kulturnom ophođenju za vrijeme obroka. Djeca su također tijekom godine poticana na spontano izražavanje, iskazivanje i imenovanje svojih potreba, ali su isto tako upućivani na prepoznavanje potreba druge djece u skladu s razvojnim sposobnostima. Djeca uče čineći, istražujući te su njihovi interesi i potrebe okosnica rada. Heterogena skupina nametnula je zadaću izrade raznovrsnih igara od strane odgojitelja na način da se isti sadržaj učini metodički primjeren djeci različite dobi.
Djeca su zadovoljavala svoje interese aktivnostima u interesnim "centrima aktivnosti", te su imali mogućnost slobodnog, potpunog i fleksibilnog korištenja prostora i strukturiranja materijala u njemu. Od djece su "najposjećeniji" centri građenja, obiteljski centar, likovni centar, centar istraživanja svjetlosti te centar za odmor.
Poticaji
Uzimajući u obzir činjenicu da je dijete  istraživač, uči čineći, kreativno je vrtić smo osmislili i opremili u skladu sa dječjim potrebama u materijalnom i socijalnom kontekstu. Sobe boravka osim standardnih centara (građenja, obitelji, manipulativnog, likovnog, istraživačkog, dramsko scenskog ), obogaćuju se i povremenim centrima. Opremanje prostora u sobama  bilo je u skladu sa trenutnim interesima djece, tako da su se centri povremeno mijenjali što se pozitivno reflektiralo na djecu (razvijala se mašta, kreativnost, suradnja, komunikacija ). Prostor vrtića kontinuirano smo nadopunjavali i opremali te tako osiguravali poticajno okruženje u kojem dijete može samostalno istraživati svijet oko sebe i igrati se prema vlastitom odabiru . Osobito je važno što smo uz kupljenu didaktiku , redovito izrađivali didaktiku koja je pratila njihove aktivnosti. 
Odgojno-obrazovni rad odvijao se u 7 odgojnih skupina, 3 jasličke i 4 mješovite vrtićke skupine.

SKUPINA GIRICE- JASLIČKA SKUPINA (OD 1-3 GODINE) 
Odgajateljice: Antonija Lipotica, Josipa Medić
Pomoćnica za njegu, skrb i pratnju: Miranda Peroš


1. Podaci o odgojnoj skupini
Tijekom pedagoške godine 2025./2026., koja je započela 1. rujna 2025., u našoj skupini upisano je ukupno 14 djece, od kojih su 7 dječaka i 7 djevojčica,  u dobi od 1 do 3 godina. Sva djeca su redovito sudjelovala u programu, s izuzetkom slučajeva izostanka zbog sezonskih bolesti. 
U ovoj pedagoškoj godini, upisi su se odvijali tijekom mjeseca rujna, ali također i tijekom siječnja i travnja. U siječnju se upisalo troje djece, koja su tada napunila godinu dana te se jedno dijete upisalo u travnju, koje je također tada napunilo godinu dana. Radi bolesti, pojedinačnoj djeci se adaptacija odgađala, tako da je adaptacija u skupini trajala tokom cijele pedagoške godine, što je dovelo do čestih prilagodbi rada, kako bih se udovoljile potrebe novoupisane djece.

2. Materijalna sredstva u jasličkoj skupini
Prostor dnevnog boravka jasličke skupine uređen je kako bi djeci najranije dobi omogućio sigurno, ugodno i razvojno poticajno okruženje. Organiziran je u različite centre aktivnosti koji potiču istraživanje, igru i učenje, pri čemu je poseban naglasak stavljen na razvoj osjetila i senzornu integraciju. Djeca kroz svakodnevnu interakciju s raznovrsnim materijalima imaju priliku spontano istraživati, stjecati nova iskustva i razvijati svoje sposobnosti. Materijalna sredstva pažljivo su odabrana u skladu s razvojnim potrebama djece te pridonose razvoju motoričkih, spoznajnih, komunikacijskih, socijalnih i emocionalnih vještina. Različiti prirodni, didaktički i nestrukturirani materijali potiču djecu na istraživanje svojstava predmeta, razvoj mašte, kreativnosti i samostalnosti kroz aktivno učenje i slobodnu igru.
1. Senzorno-istraživački centar:
Senzorno-istraživački centar opremljen je raznovrsnim materijalima koji djeci omogućuju istraživanje različitih osjetilnih podražaja. Kroz aktivnosti poput dodirivanja, gnječenja, prosipanja, prelijevanja i manipuliranja materijalima kao što su pijesak, voda, brašno, led te različiti prirodni i nestrukturirani materijali, djeca razvijaju osjetilnu percepciju i istraživački duh. Boravak u ovom centru pridonosi razvoju fine motorike, koordinacije pokreta, pažnje i koncentracije te potiče aktivno učenje kroz neposredno iskustvo i igru.
2. Likovni centar:
Likovno centar djeci pruža mogućnost slobodnog likovnog izražavanja uporabom različitih likovnih materijala i tehnika. Korištenjem bojica, voštanih boja, tempera, kolaž-papira, plastelina i prirodnih materijala razvijaju se fina motorika, koordinacija pokreta, mašta i kreativnost. Aktivnosti u ovom centru omogućuju djeci izražavanje osjećaja, doživljaja i ideja na njima primjeren način.
3. Obiteljski centar (kutak simboličke igre):
Obiteljski centar namijenjen je razvoju simboličke igre, tijekom koje djeca oponašaju situacije iz svakodnevnog života. Korištenjem lutaka, kuhinjskog pribora, odjeće za prerušavanje i drugih rekvizita razvijaju socijalne vještine, komunikaciju, emocionalno izražavanje i razumijevanje društvenih uloga. Simbolička igra doprinosi razvoju mašte, suradnje i samostalnosti.
4. Građevinski centar:
Centar građenja i konstruiranja sadrži različite vrste kocaka, konstrukcijskih elemenata i drugih materijala za slaganje. Aktivnosti u ovom centru potiču razvoj prostorne percepcije, logičkog mišljenja, koordinacije oko–ruka i sposobnosti rješavanja problema. Kroz samostalnu i suradničku igru djeca razvijaju kreativnost, ustrajnost i suradničke vještine.
5. Glazbeni centar:
Glazbeni centar sadrži  instrumente, glazbene igračke kao što su: zvečka, bubnjeva, triangla, sintizajzera, udaraljki, šuškalica i metalofona, koji su  prilagođene dobi djece. Sudjelovanjem u glazbenim aktivnostima djeca razvijaju slušnu percepciju, osjećaj za ritam, koordinaciju pokreta i sposobnost izražavanja emocija kroz glazbu i pokret. Glazbene aktivnosti ujedno potiču razvoj pažnje, pamćenja i socijalne interakcije.
6. Stolno-manipulativni centar:
Stolno-manipulativni centar je opremljen igrama koje djeci pružaju priliku za učenje kroz igru, istraživanje i aktivno sudjelovanje. Koristeći različite materijale poput slagalica, umetaljki, perlica, kocaka, društvenih igara i didaktičkih pomagala, djeca razvijaju brojne vještine važne za njihov cjelokupni razvoj.
Ove aktivnosti potiču razvoj fine motorike, koordinacije oko–ruka i preciznosti pokreta, što je važno za razvoj grafomotoričkih vještina i kasnije usvajanje pisanja. Istovremeno djeca razvijaju pažnju, koncentraciju, logičko razmišljanje, pamćenje i sposobnost rješavanja problema.
7. Centar svjetlosti i sjena:
U zatamnjenom prostoru nalazi se stol za svjetlost, prozirni i poluprozirni materijali, ogledala i svjetlosne igračke. Aktivnosti na svjetlosnom stolu pružaju djeci jedinstveno senzorno iskustvo koje potiče istraživanje, učenje i kreativno izražavanje. Svjetlost privlači dječju pažnju te ih motivira na promatranje, eksperimentiranje i otkrivanje različitih svojstava materijala.
Kroz igru s prozirnim, obojenim i prirodnim materijalima djeca razvijaju vizualnu percepciju, sposobnost opažanja detalja te razlikovanje boja, oblika, veličina i uzoraka. Aktivnosti potiču razvoj logičkog razmišljanja, istraživačkih vještina i rješavanja problema, dok djeca kroz vlastito iskustvo dolaze do novih spoznaja.
8. Centar prirode i osjeta:
Opremljen je kutijama s prirodnim materijalima poput češera, kamenčića, kore drveta, lišća i školjki i sl. Djeca istražuju svijet prirode kroz dodir, miris i zvuk, razvijajući senzornu osjetljivost i povezanost s okolinom.
Svi centri su oblikovani prema razvojnim potrebama djece jasličke dobi i fokusiranjem na senzorna iskustva stvaramo uvjete za sigurno istraživanje, spontanost i emocionalnu sigurnost koja je temelj ranog učenja i razvoja.

Tematski centri kroz godinu
Tijekom pedagoške godine prostor dnevnog boravka jasličke skupine oblikuje se u skladu s interesima djece i promjenama u prirodi. Svi centri nastaju kao odgovor na dječju potrebu za istraživanjem, doživljavanjem i učenjem kroz osjetila. Svaki centar pažljivo je osmišljen kako bi poticao cjeloviti razvoj djeteta – kroz igru, pokret, dodir, miris, zvuk i boju.
1. Jesenski centar:
Opremljen raznim jesenskim plodovima (kesteni, orasi, bundeve), lišćem, češerima i mirisima poput cimeta i klinčića. Djeca istražuju teksture, boje i mirise jeseni, pune i prazne posudice, slažu i razvrstavaju plodove, slušaju priče i pjesme o jeseni.
2. Zimski centar:
Sadrži umjetni snijeg, bijele tkanine, svjetlucave materijale, prozirne kocke i pahuljice. Potiče osjetilno istraživanje hladnoće, leda i svjetla, uz prateće priče i glazbu s mirnim zimskim ugođajem.
3. Božićni centar:
U adventsko vrijeme prostor se obogaćuje lampicama, simbolima svjetlosti i topline, božićnim kuglicama, grančicama bora, zvončićima, mirisnim začinima i slično. Djeca istražuju taktilne i vizualne podražaje, sudjeluju u zajedničkim aktivnostima izrade ukrasa, te razvijaju osjećaj pripadnosti i zajedništva.
4. Proljetni centar:
Uključuje svježe cvijeće, grančice, zemlju, sjemenke i vodu. Djeca sade, zalijevaju, promatraju promjene u biljkama i istražuju mirise i teksture prirode koja se budi.
5. Uskrsni centar:
Pruža raznovrsne simboličke materijale povezane s Uskrsom – pisanice, piliće, zečiće, travu i proljetne cvjetove. Djeca boje, lijepe i istražuju jaja, kotrljaju ih i slažu, razvijajući finu motoriku i simboličku igru kroz senzorne i kreativne aktivnosti.

6. Centar za istraživanje bajki i priča:
Sadrži slikovnice, lutke i rekvizite iz poznatih dječjih bajki. Djeca sudjeluju u pričanju i dramatizaciji, razvijajući slušanje, razumijevanje i izražavanje, ali i emocionalnu sigurnost kroz poznate narative.
7. Centar za istraživanje prirode i životinja:
Opremljen materijalima vezanim uz određene životinje (npr. kukci, ptice, domaće životinje), fotografijama, modelima i zvukovima iz prirode. Djeca kroz promatranje i imitaciju uče o životinjskom svijetu i razvijaju osjećaj povezanosti s prirodom.
Svi centri nastaju promatranjem dječjih interesa i potreba, a njihovo oblikovanje mijenja se i razvija tijekom godine, u skladu s razvojnim fazama djece, njihovim spontanim idejama te ritmom prirodnih promjena. U središtu svakog centra je dijete – aktivno, znatiželjno i istraživački usmjereno biće kojemu se pruža sloboda izbora, osjećaj sigurnosti i bogatstvo osjetilnih iskustava.

3. Novine u radu u ovoj pedagoškoj godini
Ovu pedagošku godinu obilježile su mnoge teme, sklopovi aktivnosti i  projekti.
Sklopovi aktivnosti i teme kroz mjesece:
09. mjesec „ Adaptacija“
10. mjesec  „ Jesen “ 
11. mjesec  „Ježeva kućica“
12. mjesec  „Adventsko vrijeme“
01. mjesec  „Zima u giricama“
02. mjesec  „Polarne životinje“
03. mjesec  „ Proljeće“
04. mjesec  „Uskrsne radosti“ 
05. mjesec  „Životinje“ 
06. mjesec „More“



Projekti: 
[bookmark: _Hlk169984136]„Jesen u Giricama“  
Tijekom jesenskog razdoblja u odgojno-obrazovnoj skupini proveden je projekt „Jesen“, s ciljem upoznavanja djece s obilježjima godišnjeg doba kroz iskustveno učenje, istraživanje, igru i stvaralaštvo. Projekt je osmišljen u skladu s razvojnim potrebama i interesima djece te načelima Nacionalnog kurikuluma za rani i predškolski odgoj i obrazovanje. Djeci je omogućeno aktivno sudjelovanje u planiranju i provođenju aktivnosti, samostalno istraživanje različitih materijala, slobodno izražavanje vlastitih ideja te suradnja s vršnjacima u poticajnom okruženju.
Projekt je započeo promatranjem promjena u prirodi, razgovorima o jeseni te prikupljanjem prirodnih materijala poput lišća, grančica, kore drveta i oblutaka. Prikupljene prirodnine postale su sastavni dio brojnih aktivnosti tijekom projekta, omogućujući djeci neposredan kontakt s prirodom i razvoj svijesti o njezinim obilježjima. Promatrajući, dodirujući i uspoređujući različite prirodne materijale djeca su istraživala njihove teksture, veličine, oblike i mirise, čime su razvijala senzornu percepciju, sposobnost opažanja i istraživački pristup učenju.
U likovnom centru provedena je aktivnost izrade „Jesenskog prizora“. Djeca su samostalno birala karton, tempere, kistove i spužvice te istraživala različite načine nanošenja boje, kombinirajući linije, otiske i slobodne oblike. Nakon oslikavanja podloge nastavila su rad lijepljenjem prirodnina koristeći drvofiks i kistove, stvarajući vlastite jesenske kompozicije od lišća, grančica, kore drveta i oblutaka. Takav način rada omogućio je razvoj kreativnosti, mašte i estetskog izražavanja, dok su istodobno razvijali finu motoriku, koordinaciju oka i ruke te preciznost pokreta. Dodirivanjem različitih prirodnih materijala djeca su obogaćivala svoja osjetilna iskustva i usvajala nova znanja o prirodi kroz neposredno istraživanje.
Posebno zanimanje djece izazvale su manipulativne aktivnosti povezane s temom ježa. U aktivnosti „Ježeve bodljice“ umetali su drvene štapiće u pripremljene utore, čime su razvijali pincetni hvat, preciznost pokreta, koordinaciju oka i ruke te jačali mišiće šake, što predstavlja važnu pripremu za razvoj grafomotoričkih vještina i buduće pisanje. U stolno-manipulativnoj igri „Nahrani ježića“ pomoću pincete razvrstavali su pompone prema bojama i smještali ih na odgovarajuće mjesto, razvijajući pritom pažnju, koncentraciju, vizualnu diskriminaciju, sposobnost klasificiranja i uparivanja te logičko zaključivanje.

Djeci su svakodnevno bili dostupni različiti didaktički materijali i umetaljke kojima su razvijala vizualnu percepciju, prostornu orijentaciju i sposobnost rješavanja problema. Uspoređivanjem slika, prepoznavanjem oblika, slaganjem umetaljki i pronalaženjem odgovarajućih rješenja razvijali su logičko mišljenje, vizualno pamćenje, koncentraciju i ustrajnost. Kroz pokušaje i pogreške učili su biti strpljivi, samostalno pronalaziti nova rješenja te razvijati samopouzdanje u vlastite sposobnosti.
Važan dio projekta odnosio se na senzoričke aktivnosti u kojima su djeca istraživala rastresite materijale presipavanjem, grabljenjem, punjenjem i pražnjenjem različitih posudica. Takve aktivnosti pridonosile su razvoju vizualno-taktilne koordinacije, fine motorike i osjetilne integracije, a istodobno su djeci pružale mogućnost slobodnog istraživanja i eksperimentiranja. Različite taktilne podloge dodatno su obogaćivale njihova iskustva omogućujući razlikovanje hrapavih, glatkih, tvrdih i mekih površina te razvoj senzorne osjetljivosti.
Posebna pozornost tijekom projekta posvećena je razvoju govorno-jezičnih kompetencija. Djeca su svakodnevno samostalno pregledavala slikovnice, promatrala ilustracije, imenovala predmete i pojave, opisivala slike te spontano prepričavala sadržaje. Na taj su način razvijala aktivni rječnik, predčitalačke vještine, pažnju, koncentraciju i sposobnost povezivanja vlastitih iskustava sa sadržajem priče. Posebno mjesto zauzimala je obrada slikovnice „Ježeva kućica“, koja je djeci približila vrijednosti prijateljstva, hrabrosti, zajedništva, međusobnog pomaganja i važnosti doma.
Potaknuta pričom, djeca su samostalno inicirala izradu kućice za ježa. Zajednički su odabrala kartonsku kutiju kao osnovu, dogovarala izgled kućice, birala boje te pomoću tempera, kistova i spužvica oslikavala njezinu unutrašnjost i vanjski dio. Završno su kućicu ukrasila prirodnim materijalima prikupljenima tijekom boravka na otvorenom. Ovakav zajednički projekt pridonio je razvoju suradnje, međusobnog uvažavanja, komunikacije i zajedničkog donošenja odluka, a istodobno je kod djece razvijao osjećaj odgovornosti, empatije i brige za životinje i prirodu.
U centru simboličke igre djeca su svakodnevno koristila kuhinju i druge poticaje za preuzimanje različitih životnih uloga. Kroz simboličku igru razvijala su maštu, govor, sposobnost dogovaranja i suradnje te učila izražavati osjećaje, preuzimati odgovornost i razumjeti potrebe drugih. U igri su spontano povezivala iskustva iz svakodnevnog života sa sadržajima projekta, čime su dodatno razvijala socijalne i komunikacijske kompetencije.
Tijekom provedbe projekta uočena je visoka razina motivacije, interesa i aktivnog sudjelovanja djece. Raznovrsnim aktivnostima koje su uključivale prirodne materijale, likovni pribor, senzoričke i manipulativne poticaje, didaktičke igre, slikovnice i simboličku igru djeca su razvijala finu motoriku, koordinaciju oka i ruke, senzornu percepciju, pažnju, koncentraciju, logičko mišljenje, govorno-jezične kompetencije, kreativnost i maštu. Istodobno su jačala socijalne vještine, suradnju, empatiju, samostalnost i odgovornost te razvijala pozitivan odnos prema prirodi i njezinom očuvanju.
Projekt „Jesen“ ostvario je planirane odgojno-obrazovne ciljeve te omogućio djeci cjelovito iskustveno učenje kroz igru, istraživanje i stvaralaštvo. Aktivnosti su bile međusobno povezane, prilagođene individualnim mogućnostima i interesima djece te su pridonijele razvoju kompetencija važnih za cjeloživotno učenje, poput samostalnosti, kreativnosti, komunikacije, suradnje i istraživačkog pristupa uče
Link na prezentaciju: 
https://canva.link/2aajj5us3wigr9a
 „ Zimski svijet “
Tijekom zimskog razdoblja u odgojno-obrazovnoj skupini proveden je projekt „Zima u Giricama“ s ciljem upoznavanja djece s obilježjima zime kroz iskustveno učenje, istraživanje, igru i stvaralaštvo. Projekt je osmišljen u skladu s razvojnim potrebama i interesima djece, pri čemu se poticalo aktivno sudjelovanje, samostalno istraživanje, razvoj kreativnosti i cjelovit razvoj djeteta kroz različite odgojno-obrazovne aktivnosti.
Projekt je započeo razgovorima o zimskim vremenskim prilikama, promjenama u prirodi, odjeći, zimskim aktivnostima i životinjama tijekom zime. Djeca su promatrala fotografije, slikovne prikaze i različite poticajne materijale, uspoređivala vlastita iskustva te imenovala obilježja zimskog razdoblja. Kroz razgovore i zajedničko promišljanje razvijala su govorno-jezične kompetencije, sposobnost opažanja, zaključivanja i povezivanja novih spoznaja s prethodnim iskustvima.
Likovne aktivnosti bile su usmjerene na istraživanje zimskih motiva različitim likovnim tehnikama. Djeca su koristila papir, karton, tempere, vodene boje, kistove, spužvice, ljepilo te različite prirodne i neoblikovane materijale kako bi stvarala vlastite prikaze zime, snijega, pahuljica i zimskog krajolika. Tijekom rada slobodno su birala boje, materijale i načine izražavanja, razvijajući pritom kreativnost, maštu i estetski doživljaj. Istodobno su jačala finu motoriku, koordinaciju oka i ruke te preciznost pokreta kroz rezanje, lijepljenje, oslikavanje i kombiniranje različitih tekstura.
Poseban interes djece pobudile su senzoričke aktivnosti koje su uključivale istraživanje svjetla, boja i prozirnih materijala. Korištenjem svjetlosnog stola, prozirnih predmeta, obojenih folija i drugih transparentnih materijala djeca su istraživala način na koji svjetlost prolazi kroz različite površine, mijenja boje i stvara nove vizualne dojmove. Takve aktivnosti poticale su razvoj vizualne percepcije, pažnje, koncentracije, istraživačkog duha i sposobnosti opažanja uzročno-posljedičnih veza. Djeca su spontano uspoređivala boje, promatrala nastale promjene i donosila vlastite zaključke, razvijajući pritom znatiželju i interes za istraživanje.
Manipulativne aktivnosti bile su usmjerene na razvoj fine motorike, koordinacije pokreta i logičkog mišljenja. Djeca su koristila različite didaktičke igre, umetaljke, slagalice, igre razvrstavanja i povezivanja te zadatke kojima su prepoznavala oblike, boje, veličine i uzorke povezane sa zimskom tematikom. Kroz samostalno rješavanje zadataka razvijala su pažnju, koncentraciju, ustrajnost i sposobnost rješavanja problema, dok su pokušajima i pogreškama učila pronalaziti različita rješenja i razvijala samopouzdanje u vlastite sposobnosti.
U senzoričkom centru djeca su istraživala različite materijale koji su svojim izgledom i teksturom podsjećali na zimu. Presipavanjem, grabljenjem, punjenjem i razvrstavanjem razvijala su vizualno-taktilnu koordinaciju, osjetilnu integraciju i finu motoriku. Takve aktivnosti omogućavale su slobodno istraživanje, eksperimentiranje i razvoj istraživačkih kompetencija kroz neposredno iskustvo.

Velik naglasak tijekom projekta stavljen je na razvoj govorno-jezičnih kompetencija i predčitalačkih vještina. Djeca su svakodnevno koristila slikovnice, promatrala ilustracije, opisivala zimske prizore, prepričavala priče i sudjelovala u razgovorima o pročitanim sadržajima. Time su proširivala aktivni rječnik, razvijala sposobnost slušanja, razumijevanja i izražavanja vlastitih misli te povezivala književne sadržaje sa svakodnevnim iskustvima.
Svakodnevno su bila uključena i u simboličku igru, tijekom koje su kroz različite životne situacije razvijala maštu, komunikaciju, suradnju i socijalne vještine. Preuzimajući različite uloge učila su dogovarati se, međusobno pomagati, izražavati osjećaje i razvijati empatiju. Aktivnosti su pridonosile jačanju osjećaja pripadnosti skupini, odgovornosti i međusobnog uvažavanja.
Pred kraj zimskog razdoblja aktivnosti su prirodno povezane s obilježavanjem Valentinova. Djeca su kroz razgovore, likovne aktivnosti i zajedničko izrađivanje prigodnih radova promišljala o prijateljstvu, ljubaznosti, suradnji i važnosti iskazivanja pozitivnih osjećaja prema drugima. Izradom čestitki i simboličnih poklona razvijala su kreativnost, finu motoriku i osjećaj pažnje prema prijateljima, a zajedničke aktivnosti dodatno su poticale razvoj socio-emocionalnih kompetencija.
Tijekom provedbe projekta djeca su pokazivala visoku razinu motivacije, znatiželje i aktivnog sudjelovanja u svim ponuđenim aktivnostima. Kroz istraživanje različitih materijala, likovno izražavanje, senzoričke aktivnosti, manipulativne igre, simboličku igru i svakodnevne razgovore razvijala su finu motoriku, koordinaciju oka i ruke, pažnju, koncentraciju, logičko mišljenje, kreativnost, govorno-jezične kompetencije i istraživački pristup učenju. Istodobno su jačala socijalne odnose, razvijala empatiju, samostalnost, odgovornost i suradnju te usvajala pozitivne vrijednosti zajedništva i međusobnog poštovanja.
Projekt „Zima u Giricama“ ostvario je planirane odgojno-obrazovne ciljeve te djeci omogućio cjelovito iskustveno učenje kroz igru, istraživanje i stvaralaštvo. Integracijom aktivnosti iz svih razvojnih područja stvoreno je poticajno okruženje u kojem su djeca mogla istraživati, stvarati, postavljati pitanja i aktivno sudjelovati u vlastitom procesu učenja. Provedeni projekt predstavlja kvalitetnu osnovu za nastavak projektno usmjerenog rada koji proizlazi iz dječjih interesa i prirodne znatiželje.
Link na prezentaciju: 
https://canva.link/a1xusm6wj1nyr6y

4. Obrazovanje  i stručno usavršavanje   
Stručno usavršavanje u ustanovi: 
1. Odgojiteljsko vijeće održano 19. studenog. 2025
· Verifikacija  zapisnika s  4. sjednice Odgajateljskog vijeća u pedagoškoj 2024./2025. godini
· Usvajanje Dnevnog reda
· Dogovor oko nadolazećih aktivnosti ( sv. Nikola, sv. Lucija, Božić)

2. Odgojiteljsko vijeće održano 18.lipnja 2026.
· Zapisnik s 1. sjednice OV
· Biranje člana Upravnog vijeća iz reda odgajatelja
· Razno

  5. Suradnja s roditeljima i ostalima
· Individualne razgovore s roditeljima odrađujemo na dnevnoj bazi i prema potrebi 

· Roditeljski sastanci održavaju se prema potrebama za zajedničkim dogovorom, a vezano za razna događanja tokom pedagoške godine

28. kolovoza 2025. u 16.00 sati u prostorijama Dječjeg vrtića „Morska vila“ Nin
DNEVNI RED:
1. Razrješenje dužnosti člana Upravnog vijeća, predstavnika roditelja Ines Jakovčević (iz razloga što dijete više ne pohađa vrtić) 
2. Biranje člana Upravnog vijeća iz reda roditelja 
3. Kućni red Vrtića 
4. Prilagodba na vrtić/jaslice 
5. Program zdravstvene zaštite djece, higijene i pravilne prehrane u dječjim vrtićima 
6. Suglasnosti 
7. Razno

17. lipnja 2026. u 16.00 sati u prostorijama Dječjeg vrtića „Morska vila“ Nin.
DNEVNI RED:
1. Biranje člana Upravnog vijeća iz reda roditelja 
2. Razno

· Uključivanje roditelja u rad s djecom kroz radionice

· Božićna radionica

· Kreiranje zajedničke zatvorene grupe za roditelje na aplikaciji „Viber“ i „Canva“,te slanje svakodnevnih aktivnosti privatno i pojedinacno roditeljima na whatsapp aplikaciju.


SKUPINA ORKICE - JASLIČKA SKUPINA (OD 1-3 GODINE) 
Odgajateljice: Maja Lukić, Sara Šintić

1. PODACI O SKUPINI 
Pedagoška godina  započela je 01.09.2025. godine. Tijekom  ovog odgojno  obrazovnog razdoblja 2025./2026. upisano je  12  djece kronološke dobi od 1-2 godine, od toga 6 dječaka i 6 djevojčica. Sva djeca su redovito  polazila vrtić, a izostanci su bili iz sljedećih razloga – bolest djeteta u periodu stjecanja imuniteta, odvikavanje od pelena,  praznici i slično. Dolaznost djece je   pretežno 80% osim u periodu polovice  prosinca kad  je zbog bolesti i praznika dolaznost bila 40%.
Djevojčice Rita M., Tonka K. i dječak Petar B. su novoupisana djeca te su prolazili proces adaptacije vrlo  uspješno. 
Djevojčica Nikol V. ponovno je  u ožujku započela s privatnim  logopedskim  tretmanom.
Djevojčica Maša S. i  dalje ima poteškoće u govoru i razumijevanju jezika što   dovodi  do sve učestalijih frustracija. Roditelji su pozivani na individualno sastanak više puta od strane odgajateljica koje  su zbog opravdanih ili neopravdanih razloga otkazali. Tijekom pedagoške godine odgojiteljice su u više navrata upućivale roditelje na potrebu logopedske procjene zbog uočenih teškoća u govorno-jezičnom razvoju djevojčice. Unatoč višekratnim preporukama, prvi logopedski pregled realiziran je tek u ožujku 2026.godine. Majka je navela kako je djevojčica po  dobivanju termina uključena u obradu te je već sljedeći tjedan obavljen i drugi pregled. Nakon drugog logopedskog pregleda preporučen je i pregled kod psihologa. Prema dostupnim  informacijama, preporučeni psihološki pregled nije realiziran. Roditelji su odgojiteljicama  dostavili nalaz  iz Poliklinike Vrdoljak u kojem je navedena preporuka da se s djevojčicom komunicira isključivo na hrvatskom jeziku.  Nakon dostavljenog nalaza djevojčica više nije odlazila na logopedske termine. Na upit o razlozima prekida, majka je navela kako čekaju povratak oca s broda kako bi se zajedno  posavjetovali i  daljnjim koracima. Također  je  uočeno da majka prilikom dolaska po dijete komunicira  na engleskom  jeziku.

2. MATERIJALNA SREDSTVA
Opremanje svih centara u sobi dnevnog boravka promišljenim sredstvima i materijalima za poticanje dječjeg razvoja. S vremenom se isti centri nadopunjavaju novim materijalima ovisno o interesima i potrebama djece. 
Promjena prostora
Centri koji su uspostavljeni na početku odgojno-obrazovnog rada s djecom zadržavaju se tijekom cijele pedagoške godine. Međutim, unutar prostora dnevnog boravka centri se povremeno rotiraju, kako bi se djeci omogućila nova prostorna iskustva i potaknula znatiželja. Također, centri se nadopunjuju i obogaćuju novim materijalima, u skladu s interesima djece, trenutnim temama i ciljevima kurikuluma.

Poticaji
Uzimajući u obzir činjenicu da je dijete  istraživač, da uči čineći te da je kreativno biće, vrtić je osmišljen i opremljen u skladu sa dječjim potrebama u materijalnom i socijalnom kontekstu. Sobe dnevnog boravka se kroz pedagošku godinu, osim standardnim centrima(centar građenja, obiteljski centar, stolno- manipulativni centar, likovni centar, istraživački centar, centar za odmor, prirodni centar), obogaćuju i povremenim centrima (centar jesen,centar zima, centar proljeće, centar istraživanja magneta i magnetizma, centar centar za istraživanje svjetla i sjene. Opremanje prostora sobe dnevnog boravka  bilo je u skladu s trenutnim interesima djece, tako da su se centri povremeno mijenjali što se pozitivno reflektiralo na djecu (razvijala se mašta, kreativnost, suradnja, komunikacija). Prostor vrtića kontinuirano je nadopunjavan i opremljivan te je djeci tako osigurano poticajno okruženje u kojem mogu samostalno istraživati svijet oko sebe prema vlastitom odabiru. Uz kupljenu didaktiku , izrađivana je didaktiku koja je pratila aktivnosti djece. Tako su se, uz redovitu kupnju didaktički oblikovanih igara i materijala, još izradile podloge za svjetlosni stol, umetaljke, razne matematiče igre, igre za razvoj fine motorike, igre uparivanja i pridruživanja, igre građenja i sl. Osim izrađenih didaktičkih igara djeci su svakodnevno bile dostupne razne vrste materijala kojima se mogu kreativno izraziti (plastelin, slano tijesto, stiropor, karton, raznovrsni likovni materijal, drvene ploške i prirodni materijal). Isto tako prostor je obogaćivan fotografijama i plakatima te se djeci nudila razna literatura vezana za određene sklopove aktivnosti koje su pratile njohov interes. Bogatstvo materijalnog okruženja vidljivo je formiranjem najrazličitijih centara (stalnih i povremenih) koji su se po potrebi nadopunjavali aktualnim materijalima ili su se materijali za koje nije postojao interes micali. Prostor je obilovao raznovrsnim poticajnim materijalima (gotovim, poluoblikovanim, neoblikovanim, prirodnim, ambalažnim), pritom vodeći računa o estetskoj i higijenskoj dimenziji. Količina i kvaliteta materijala bila je u skladu sa razvojnom dobi djece, uz stalnu dostupnost dovoljne količine materijala za svu djecu. 

3. REALIZACIJA PROGRAMA U ODGOJNO – OBRAZOVNOJ SKUPINI
Sklopovi aktivnosti vezane za: 

Svjetlost- kućica za istraživanje svjetla i sjene, svjetlosni stol, disko kugla, lampe, razne lampice, svjetiljke, drvene kocke s različitim punjenjem (boje, rasipni materijal i sl.)
Jesen – bogaćenje kutića raznovrsnim  materijalima, prepoznavanje, promatranje, opisivanje, crtanje,  slikanje, razne priče, pjesme, suradnja s roditeljima (sakupljanje plodova, lišća i slično), šumske životinje, plodovi jeseni, likovne i istraživačke aktivnosti.
Dani kruha – razne sjemenke, izrada vafli s djecom, pjesme
Sveta Lucija i Sveti Nikola – dolazak Svete Luce i Svetog Nikole, sadnja i briga o pšenici, izrada čizmica 
Maškare – gluma, pretvaranje, pjesme, igrokazi, maskiranje, igre zamišljanja, likovne aktivnosti
Boje- istraživanje boja i korištenje raznih likovnih tehnika, slikanje na aluminijskoj foliji, prozirnoj foliji, kartonu, deki, slikanje s kapaljkama, špricaljkama i sl.
Božić- priredba, izrada ukrasa, pjesme, priče, kreativne i likovne radionice, radionica s roditeljima
Zima – novo godišnje dob, pjesme  priče, uočavanje promjena u prirodi,  fotografije, didaktične igre, polarne životinje, istraživačke i likovne aktivnosti
Uskrs- izrada pisanica, pjesme, priče, igre, likovne i kreativne radionice 
Pauk- pjesmica uz pokret, labirint,   razne stolno-manipulativne igre, plakati, razne likovne i istraživačke aktivnosti
Proljeće i kukci- novo godišnje doba, vijesnici proljeća, suradnja s roditeljima (sakupljanje cvijeća i potrebnih materijala za sadnju), enciklopedije, fotografije, razne istraživačke i likovne aktivnosti, boje, istraživačke aktivnosti, uparivanje, fina motorika
Magneti i magnetizam- razni magneti, magnetne kuglice, magnetni štapovi, bočice s materijalom koje magnet privlači, magnetni labirint, posude koje magnet privlači, fotografije, magnetne kocke


4.  OBRZOVANJE I STRUČNO USAVRŠAVANJE
Stručno usavršavanje u ustanovi: 
3. Odgojiteljsko vijeće održano 19. studeni 2025.
· Zapisnik s 4. sjednice OV u 2024./2025. 
· Dogovor oko nadolazećih aktivnosti (sv. Nikola, sv. Lucija, Božić) 
· Razno
4. Odgojiteljsko vijeće održano 18. lipnja 2026.
· Zapisnik s 1. sjednice OV 
· Biranje člana Upravnog vijeća iz reda odgajatelja 
· Razno
Individualno stručno usavršavanje izvan ustanove (Maja Lukić i Sara Šintić)
· 20.11.2025. - Kako su povezane pažnja i fina motorika?- trajanje 2 sata
· 22.11.2025. – Emocionalno nezrela djeca – trajanje 2 sata
· 20.1. 2026. – Rani znakovi autizma u jaslicama -  trajanje 90 min
· 18.02.2026. -  Digitalni svijet djece: alat, a ne prijetnja – trajanje 60 min
· 13.04.2026. – Razvoj komunikacije, jezika i govora u jaslicama – trajanje 60  min
Edukacija kroz stručnu literaturu:
· Rinaldi, C. (2006). In Dialogue with Reggio Emilia: Listening, Researching and Learning. London: Routledge.
· Moss, P. (2014). Transformative Change and Real Utopias in Early Childhood Education: A Story of Democracy, Experimentation and Potentiality. London: Routledge.
· Slunjski, E. (2018). Izvan okvira 3: Vođenje – prema kulturi promjene. Zagreb: Element.
· Slunjski, E. (2019). Izvan okvira 4: Partnerstvo ustanove, obitelji i zajednice. Zagreb: Element.
· Slunjski, E. (2020). Izvan okvira 5: Pedagoška dokumentacija procesa učenja djece i odraslih kao alat razvoja kurikuluma. Zagreb: Element.
5. Suradnja s roditeljima i društvenom zajednicom
• Informativni roditeljski sastanak – 28.8.2025. godine; upoznavanje s pravilnikom o kućnom redu, ugovori, izjave, upoznavanje s načinom rada
• Suradnja s roditeljima putem Kutića za roditelje- obilježavanje važnijih datuma, stručno osmišljeni tekstovi, letci i brošure vezani uz važna događanja i obavijesti o radu, dostignućima djece, izletima, dječji radovi, fotografije
• Suradnja s roditeljima putem WhatsApp grupe
• Uključivanje roditelja u aktivnosti vrtića - pomoć u prikupljanju materijala i drugih sredstava za rad djece
· Radionice s roditeljima – održane su božićna i uskrsna radionica te radionica za majčin dan,   roditelji  su s  djecom  izrađivali ukrase u veselom i poticajnom   okruženju
· Završna priredba – održana je 1.6.2026. godine, djeci su podijeljene diplome, kapice i   poklon od odgojiteljica
· Roditeljski sastanci održavaju se prema potrebama za zajedničkim dogovorom, a vezano za razna događanja tokom pedagoške godine
28. kolovoza 2025. u 16.00 sati u prostorijama Dječjeg vrtića „Morska vila“ Nin
· DNEVNI RED:
1. Razrješenje dužnosti člana Upravnog vijeća, predstavnika roditelja Ines Jakovčević (iz razloga što dijete više ne pohađa vrtić) 
2. Biranje člana Upravnog vijeća iz reda roditelja 
3. Kućni red Vrtića 
4. Prilagodba na vrtić/jaslice 
5. Program zdravstvene zaštite djece, higijene i pravilne prehrane u dječjim vrtićima 
6. Suglasnosti 
7. Razno
17. lipnja 2026. u 16.00 sati u prostorijama Dječjeg vrtića „Morska vila“ Nin.
· DNEVNI RED:
1. Biranje člana Upravnog vijeća iz reda roditelja 
2. Razno
SKLOPOVI AKTIVNOSTI
· GRAĐENJE
Od početka pedagoške godine u jasličkoj skupi vlada veliki interes djece za aktivnosti građenja. Kroz igru, gradeći sve veće i sve više građevine, korištenjem različitih materijala i
samostalnim rješavanjem problema, djeca su istraživala i spoznavala zakone statike, a potom i ravnoteže. Sve je započelo igrom nekolicine djece koja su svakodnevno birali igru u centru građenja.
Njihov utjecaj na građenje potječe iz njihove okoline, jednom starijem djetetu se gradi kuća, a drugome je otac građevinar, tu igru su prenijeli u skupinu. S vremenom je igra postajala sve složenija( nastaju garaže, bazeni, dovodi za vodu, prozori ,vrata, sobe i sl.), kao i materijali koje su koristili za građenje (velike kartonske kocke, daščice različitih duljina, drvene kocke, drvene kocke s ogledalima,  velike lego kocke, kartonski valjci, cijevi i sl. koji djecu potiču na građenje kuća, mostova, cesta, bazena, soba, garaža.)
Nakon početnog zanosa za gradnjom što viših građevina, s vremenom se interes djece usmjerio na testiranje granice rušenja. Kroz razgovor s djecom došli smo do različitih teorija o tome zašto se građevina sruši , potičemo ih na promišljanje, rješavanje problema i planirano građenje kako bi im konstrukcije bile stabilnije.
Centru građenja i konstruiranja dijete je okruženo brojnim materijalima koji potiču dječju maštu, a njihovim kombiniranjem ono na kreativan način ostvaruje i nadograđuje svoje zamisli.
Aktivnostima se kod djece poticala :
· Suradnja
· Socijalne vještine
· Sposobnost rješavanja problema i konfliktnih situacija
· Kreativnost ,mašta , spretnost
· Uočavanje oblika I veličina
· Upoznavanje s pojmovima- koso, ravno, nisko, visoko, malo, veliko, teško, lako, tvrdo, usko, široko I sl.
· Konstrukcije i građevine djeca su upoznava putem
· Raznih materijala : velikih kartonskih kutija, tuljka, daščica raznih duljina, malih drvenih kocki, raznim plastičnim kockama, spužvastim kockicama, prirodninama, kartonskim čašicama i sl.
· Građenje na raznim podlogama- stol ,pod, zid ,klupica i kombinacije istih
· Fotografije različitih građevina
· PROLJEĆE I KUKCI
Proljeće sa sobom donosi brojne promjene u prirodi koja doživljava buđenje– nove boje, mirisi i zvukovi, cvijeće cvate, a životinje se bude. Aktivnosti kojima su djeca sve navedeno proučavala su im se nudile u nastojanju da ih potaknu na iskustveno istraživanje, otkrivanje novih znanja i pojmova, kao i na produbljivanje postojećih interesa. U suradnji s roditeljima djeca su h vrtić donijela sadnice raznog cvijeća, zemlju, posude za sadnice i sl. Cvijeće ih je potaknulo na istraživanje kroz koje su razvijali vizualnu, taktilnu i mirisnu percepciju. Promatrali su i uočavali izgled i boje svake sadnice, međusobno dijelili doživljaje, povezivali su ponuđenim fotografijama cvijeća… Nakon nekoliko dana sadnice su presađivali u tegle te ih se pritom poticalo na promišljanje, iznošenje vlastitih iskustava te razvoj svijesti o važnosti očuvanja prirode i okoliša. Nakon sadnje bilo je potrebno svakodnevno se brinuti o cvijeću čime su djeca razvijala osjećaj odgovornosti, ali i suradnje te spremnosti na dogovor i kompromis. Za Dan planeta Zemlje smo posadili i jagode o   kojima su također vodili brigu,    zaljevali su ih i brali. Osim svega navedenog, provedene su razne likovne aktivnosti pri čemu su djeca imala priliku istraživati boje i različite likovne tehnike. Također su provedene i brojne istraživačke aktivnosti, a djeci su cijelo vrijeme bile ponuđene i uvijek dostupne fotografije proljetnog pejzaža, enciklopedije, slikovnice te figurice i fotografije kukaca. 
Aktivnostima se kod djece poticao:
· razvoj taktilne, vizualne i mirisne percepcije
· bogaćenje vokabulara
· razvoj sposobnosti rješavanja problema i logičkog zaključivanja
· razvoj kritičkog mišljenja
· razvoj operativnog mišljenja
· razvoj suradnje i sposobnosti postizanja dogovora i kompromisa
· razvoj fine motorike
· sposobnost uočavanja odnosa i veza među pojavama
· razvoj pozitivnih emocionalnih stanja
· razvoj pozitivnih stavova i odgovornosti prema okolini i prirodi

Djeca su obilježja proljeća upoznavala kroz:
· enciklopedije, slikovnice, razne knjige
· fotografije proljetnih pejzaža
· likovne aktivnosti
· istraživačke aktivnosti
· sadnju, brigu i praćenje promjena u rastu jagoda i cvijeća

· PAUK
Sklop aktivnosti nastao je spontano, potaknut velikim interesom djece za pauka kojeg su uočila na balkonu vrtića. Djeca su svakodnevno promatrala pauka, postavljala pitanja o njegovom životu i tražila ga tijekom boravka na otvorenom. Kako bismo podržali njihov interes i istraživački duh, oformili smo centar aktivnosti posvećen pauku. Djeci su bile ponuđene različite enciklopedije, slikovnice, knjige, fotografije pauka i njihovih mreža te drugi istraživački materijali. Kroz razgovore, promatranje i zajedničko istraživanje djeca su stjecala nova znanja o građi pauka, njegovom načinu života i ulozi u prirodi. Gledali smo dokumentarne sadržaje o nastanku paukove mreže te pjevali pjesmicu „Jedan mali pauk“.
U likovnim aktivnostima djeca su crtala pauka tušem, izrađivala paukovu mrežu od vune te sudjelovala u kaširanju velikog modela pauka. Pomoću izrađenog modela upoznavala su imenovala dijelove tijela pauka.
Interes za temu poticao je i razvoj motoričkih sposobnosti kroz različite igre i aktivnosti, poput „Pomozi pauku da izađe iz mreže“, „Nahrani pauka“ i „Pikado – pauk“. Aktivnosti su djeci omogućile razvoj fine i grube motorike, koordinacije oko–ruka, koncentracije, suradnje te istraživačkih i spoznajnih vještina.
Kroz ovaj sklop aktivnosti djeca su na zanimljiv i njima blizak način proširivala znanja o svijetu prirode, razvijala znatiželju, sposobnost opažanja i istraživanja te kreativno izražavanje.

Aktivnosti su kod djece poticale:
· razvoj znatiželje i istraživačkog duha kroz promatranje, postavljanje pitanja i traženje odgovora o životu pauka 
· razvoj spoznajnih vještina, usvajanje novih znanja i razumijevanje prirodnih pojava 
· bogaćenje rječnika i razvoj komunikacijskih vještina tijekom razgovora, opisivanja i imenovanja dijelova tijela pauka te njegove mreže 
· razvoj pažnje, koncentracije i sposobnosti opažanja kroz svakodnevno promatranje pauka i istraživačke aktivnosti 
· razvoj fine motorike kroz crtanje, modeliranje, kaširanje i izradu mreže od vune 
· razvoj grube motorike, koordinacije pokreta i spretnosti kroz različite pokretne igre povezane s temom pauka 
· razvoj kreativnosti, mašte i likovnog izražavanja tijekom umjetničkih aktivnosti 
· razvoj matematičkih vještina kroz brojanje nogu, uspoređivanje veličina i uočavanje oblika mreže 
· razvoj suradničkih odnosa, međusobnog pomaganja i timskog rada tijekom zajedničkih aktivnosti 
· razvoj ekološke svijesti, poštovanja prema živim bićima i razumijevanja njihove važnosti u prirodi 
· razvoj samostalnosti, ustrajnosti i samopouzdanja tijekom istraživanja i rješavanja zadataka. 
Vrh obrasca

SKUPINA JEŽINCI- JASLIČKA SKUPINA (OD 1-3 GODINE) 
Odgajateljice: Irena Oltran, Tea Škibola
Pomoćnica za njegu, skrb i pratnju: Antonela Ereš
1. Podaci o odgojnoj skupini
Tijekom pedagoške godine 2024./2025., koja je započela 1. rujna 2024., u našoj skupini bilo je upisano ukupno 15 djece, od kojih 8 dječaka i 7 djevojčica, u dobi od 1 do 3 godine. Djeca su redovito pohađala program, uz povremene izostanke zbog sezonskih bolesti.
Za razliku od uobičajene prakse, upisi djece odvijali su se tijekom cijele pedagoške godine, a ne isključivo na njezinu početku. Takva organizacija rezultirala je produljenim razdobljem adaptacije jer su se nova djeca uključivala u skupinu u različitim vremenskim razdobljima. Dok se kod upisa na početku pedagoške godine proces prilagodbe većine djece uglavnom stabilizira tijekom rujna i listopada, kontinuirani upisi zahtijevali su višekratno usmjeravanje odgojno-obrazovnog rada na prilagodbu novoupisane djece, istovremeno vodeći računa o potrebama djece koja su već bila uspješno adaptirana.
Tijekom godine došlo je i do izraženijih razvojnih razlika među djecom. Djeca upisana u drugom dijelu pedagoške godine bila su mlađe kronološke dobi te su zahtijevala prilagodbu prostora, materijala i poticaja kako bi se zadovoljile njihove razvojne potrebe i osigurao osjećaj sigurnosti tijekom adaptacije. Istodobno su djeca koja su početkom pedagoške godine navršila tri godine pokazivala potrebu za složenijim poticajima, većom razinom samostalnosti i izazovnijim istraživačkim materijalima. Navedene okolnosti zahtijevale su kontinuirano promišljanje organizacije prostora te fleksibilno planiranje odgojno-obrazovnog rada kako bi se osigurali primjereni uvjeti za cjelovit razvoj svakog djeteta.
2. Materijalna sredstva u jasličkoj skupini
Dnevni boravak jasličke skupine tijekom pedagoške godine 2025./2026. kontinuirano je oblikovan kao sigurno, estetski poticajno i fleksibilno okruženje koje odgovara razvojnim potrebama djece rane dobi. Prostor je organiziran u centre aktivnosti koji djeci omogućuju slobodno istraživanje, samostalni odabir aktivnosti i učenje kroz igru te bogata senzorna iskustva.
Posebna pažnja tijekom ove pedagoške godine posvećena je daljnjem oblikovanju prostora u skladu s načelima Reggio Emilia pristupa. U sobi dnevnog boravka postavljen je veći broj ogledala različitih veličina i oblika koja su integrirana u pojedine centre aktivnosti. Ogledala su djeci omogućila istraživanje vlastitog identiteta, pokreta, izraza lica i međusobnih interakcija, poticala razvoj svijesti o vlastitom tijelu, prostorne percepcije te pružala nove mogućnosti za istraživanje svjetlosti, refleksije i promatranja iz različitih perspektiva.
1. Senzorno-istraživački centar
Centar je obogaćen raznovrsnim prirodnim i nestrukturiranim materijalima koje djeca mogu dodirivati, stiskati, prosipati, prelijevati i istraživati svim osjetilima. Korištenjem pijeska, vode, brašna, leda, kamenčića, sjemenki i različitih senzoričkih košara djeca razvijaju taktilnu percepciju, finu motoriku, koncentraciju te prirodnu znatiželju.
2. Likovni centar
Likovni materijali prilagođeni su razvojnim mogućnostima djece jasličke dobi te uključuju tempere, vodene boje, mekane kistove, spužvice, plastelin i papire različitih tekstura. Kroz slobodno likovno izražavanje djeca razvijaju kreativnost, koordinaciju oko-ruka, osjetilnu percepciju i sposobnost neverbalnog izražavanja.
3. Obiteljski centar (centar simboličke igre)
Centar je opremljen dječjom kuhinjom, lutkama, posuđem, odjećom za presvlačenje i drugim predmetima iz svakodnevnog života. Djeca kroz simboličku igru oponašaju poznate situacije, razvijaju govor, socijalne odnose, emocionalnu sigurnost i prve oblike suradnje.
4. Građevinski centar
Sadrži mekane i lagane građevne elemente različitih oblika, veličina i tekstura koji omogućuju slaganje, građenje i istraživanje prostora. Aktivnosti pridonose razvoju prostorne percepcije, koordinacije pokreta, fine i grube motorike te potiču istraživačko razmišljanje.
5. Glazbeni centar
Djeci su dostupna jednostavna glazbala poput zvečki, bubnjeva, triangla, metalofona i drugih ritamskih instrumenata. Kroz slušanje, istraživanje zvukova, ritma i pokreta razvijaju slušnu percepciju, osjećaj za ritam, koordinaciju i emocionalno izražavanje.
6. Stolno-manipulativni centar
Centar sadrži umetaljke, slagalice, didaktičke igračke, kutije s otvorima i različite manipulativne materijale koji potiču razvoj fine motorike, koordinacije oko-ruka, pažnje, ustrajnosti i početnih logičkih procesa.
7. Centar svjetlosti i sjena
U ovom centru djeca istražuju svjetlost pomoću svjetlosnog stola, ogledala, prozirnih i poluprozirnih materijala te različitih izvora svjetlosti. Igra svjetlom, sjenama i refleksijama potiče razvoj vizualne percepcije, pažnje, istraživačkog duha i razumijevanja uzročno-posljedičnih odnosa.
8. Centar prirode i osjeta
Centar je obogaćen prirodnim materijalima poput češera, kamenčića, kore drveta, školjki, lišća, grančica i drugih elemenata iz neposrednog okruženja. Kroz istraživanje dodirom, mirisom, zvukom i promatranjem djeca razvijaju osjetilnu osjetljivost, povezanost s prirodom te poštovanje prema prirodnom okruženju.
Prostor je tijekom cijele godine bio podložan promjenama i prilagodbama u skladu s dječjim interesima, razvojnim potrebama i aktualnim projektima. Promišljenim oblikovanjem okruženja nastojale smo stvoriti prostor koji djecu poziva na istraživanje, samostalnost, suradnju i aktivno sudjelovanje u procesu učenja, pri čemu okruženje, u skladu s Reggio Emilia pedagogijom, djeluje kao „treći odgojitelj“.
Tematski centri kroz godinu
U jasličkoj dobi dijete svijet upoznaje prvenstveno putem osjetila. Dodir, miris, okus, sluh i vid predstavljaju temeljne načine istraživanja okoline te imaju ključnu ulogu u razvoju spoznajnih, motoričkih, emocionalnih i komunikacijskih kompetencija. Upravo zato je tijekom pedagoške godine poseban naglasak stavljen na senzorna iskustva i oblikovanje okruženja koje djeci omogućuje slobodno istraživanje različitih materijala, tekstura, boja, zvukova i prirodnih pojava. Bogato senzorno okruženje potiče razvoj neuronskih veza, znatiželje, koncentracije, samostalnosti i kreativnosti te djeci omogućuje da uče vlastitim iskustvom, što predstavlja jedan od temeljnih principa ranog i predškolskog odgoja.
Polazeći od tih spoznaja, prostor dnevnog boravka jasličke skupine tijekom pedagoške godine kontinuirano se mijenjao i nadopunjavao u skladu s interesima djece, njihovim razvojnim potrebama, aktualnim projektima te izmjenama godišnjih doba. Tematski centri nisu bili unaprijed zadani, već su nastajali kao rezultat svakodnevnog promatranja djece, njihovih pitanja, istraživanja i spontanih inicijativa. Pažljivo osmišljeno prostorno okruženje pružalo je djeci priliku za istraživanje, samostalno donošenje izbora i učenje svim osjetilima.
1. Jesenski istraživački centar
Centar je bio obogaćen raznovrsnim jesenskim plodovima, lišćem, grančicama, češerima, bundevama i drugim prirodnim materijalima. Djeca su istraživala teksture, boje, oblike i mirise jeseni, razvrstavala materijale, punila i praznila posude te kroz svakodnevnu igru upoznavala promjene u prirodi.

2. Zimski istraživački centar
Sadržavao je umjetni snijeg, led, bijele i prozirne materijale, svjetlosne elemente te različite prirodne materijale povezane sa zimom. Aktivnosti su djeci omogućavale istraživanje hladnoće, različitih agregatnih stanja vode, svjetlosti i refleksije, uz bogata senzorna iskustva.
3. Božićni centar
Tijekom adventskog razdoblja prostor je bio ispunjen prirodnim materijalima, lampicama, grančicama bora, češerima, zvončićima i mirisnim začinima. Djeca su sudjelovala u izradi ukrasa, istraživala različite materijale i razvijala osjećaj zajedništva kroz zajedničke aktivnosti i blagdanske običaje.
4. Proljetni istraživački centar
Centar je uključivao zemlju, sjeme, cvijeće, grančice, vodu i druge prirodne materijale. Djeca su promatrala rast biljaka, sadila, zalijevala i svakodnevno pratila promjene u prirodi, razvijajući istraživačke vještine i odgovoran odnos prema živom svijetu.
5. Uskrsni centar
Obogaćen prirodnim i simboličkim materijalima povezanima s proljećem i Uskrsom, centar je djeci omogućavao istraživanje boja, oblika i tekstura kroz bojanje, lijepljenje, manipulaciju prirodnim materijalima te različite kreativne i senzorne aktivnosti.
6. Elmerov centar – centar za istraživanje boja, emocija i različitosti
Potaknut dječjim interesom za slikovnicu Elmer, centar je tijekom godine prerastao u prostor istraživanja boja, osjećaja i prihvaćanja različitosti. Djeca su kroz svjetlosni stol, prozirne obojene materijale, ogledala, boje, kolaž i različite likovne tehnike istraživala nastanak novih boja, njihove međusobne odnose i vizualne efekte. Istodobno su kroz priče, razgovore, fotografije izraza lica, ogledala i simboličku igru prepoznavala i imenovala emocije, razvijala empatiju te učila kako je svatko od nas jedinstven i vrijedan baš poput Elmera. Centar je povezivao likovno izražavanje, senzorno istraživanje i socio-emocionalni razvoj djece.

7. Centar za istraživanje zanimanja
Oblikovan prema aktualnim dječjim interesima, centar je tijekom godine mijenjao sadržaje te uključivao rekvizite za različita zanimanja poput liječnika, kuhara, frizera, vatrogasca ili građevinara. Kroz simboličku igru djeca su razvijala govor, maštu, suradnju i razumijevanje svakodnevnog života.
8. Centar za istraživanje priča i slikovnica
Sadržavao je slikovnice, lutke, pripovjedne rekvizite i materijale za dramatizaciju. Kroz zajedničko čitanje, prepričavanje i igru djeca su razvijala jezične kompetencije, maštu, pažnju i emocionalnu povezanost s književnim sadržajima.
9. Centar prirode i životinja
Centar je nastajao prema dječjim interesima za životinjski i biljni svijet te je sadržavao modele životinja, prirodne materijale, fotografije, zvučne zapise i različite istraživačke materijale. Djeca su promatranjem, istraživanjem i simboličkom igrom razvijala znanja o prirodi te osjećaj odgovornosti i povezanosti sa živim bićima.
Tematski centri tijekom godine nisu bili statični, već su se neprestano mijenjali, nadograđivali i prilagođavali dječjim interesima, razvojnim mogućnostima i projektima koji su nastajali iz njihove spontane igre. Takvim pristupom prostor je postao dinamično okruženje koje djecu potiče na istraživanje, samostalnost, suradnju i aktivno sudjelovanje u vlastitom učenju, u skladu s načelima suvremene pedagogije i Reggio Emilia pristupa.
3. Novine u radu u ovoj pedagoškoj godini
Ovu pedagošku godinu obilježile su mnoge teme, sklopovi aktivnosti i  projekti.
Sklopovi aktivnosti i teme kroz mjesece:
09. mjesec „ Vrijeme adaptacije“ 
10. mjesec  „Plodovi jeseni“ ; „Boje, mirisi i okusi jeseni“
11. mjesec „Jesen “ ; „Bajke i emocije“
12. mjesec  „Adventsko vrijeme“
01. mjesec  „Zima“
02. mjesec  „Maske i maskenbal“
03. mjesec  „ Proljeće“ ; „Elmerov svijet“
04. mjesec  „Uskrsne radosti“ 
05. mjesec  „Zanimanja“ 
06. mjesec „Morske radosti“

Projekti: 
Projekt „Elmerove boje – multisenzorno istraživanje boja kroz dječju perspektivu“
Projekt „Elmerove boje“ nastao je kao rezultat svakodnevnog promatranja djece i njihovih spontanih interesa. Čitanje slikovnice Elmer Davida McKeeja u početku je bilo zamišljeno kao aktivnost usmjerena na razvoj govora, emocionalne pismenosti i prihvaćanja različitosti. Međutim, pažljivim promatranjem uočile smo da djecu nije najviše privukla sama priča, nego Elmerove živopisne boje koje su postale središte njihovog interesa.
Djeca su se svakodnevno vraćala slikovnici, promatrala ilustracije, pokazivala pojedine boje, uključivala Elmera u svoju igru te ga postupno prihvatila kao člana skupine. Hranila su ga, gradila mu kuću, liječila ga, pjevala mu i vodila ga sa sobom u različite centre aktivnosti. Upravo je takva emocionalna povezanost s likom omogućila da projekt prirodno preraste iz književnog poticaja u dugotrajno istraživanje boja, emocija i različitosti.
Refleksivnim promišljanjem vlastite prakse uočile smo kako većina djece boje prepoznaje u svakodnevnom okruženju, ali ih još ne imenuje samostalno. Istodobno, djeca nisu pokazivala potrebu za učenjem boja kroz gotove didaktičke materijale, već su boje željela doživjeti. Vrlo često nanosila su boju na svoje ruke, tijelo, ogledala ili različite podloge, istražujući njezinu teksturu, trag, temperaturu i način na koji se mijenja tijekom igre. Takva opažanja usmjerila su daljnji tijek projekta. Umjesto poučavanja naziva boja, odlučile smo djeci omogućiti bogato multisenzorno iskustvo u kojem će boju istraživati svim osjetilima.
Polazeći od načela Reggio Emilia pedagogije, prostor je postupno transformiran u istraživačko okruženje u kojem je okruženje postalo aktivan sudionik procesa učenja – „treći odgojitelj“. Nastao je Elmerov centar, koji nije bio statičan prostor, već se kontinuirano mijenjao i razvijao prateći dječje interese. U centar su uvedeni svjetlosni stol, ogledala različitih dimenzija, prozirni paneli, projekcije, prirodni i nestrukturirani materijali te različiti izvori svjetlosti. Takvo okruženje omogućilo je djeci istraživanje refleksije, transparentnosti, sjena i promjena koje nastaju djelovanjem svjetlosti na boju.
Posebno vrijednim pokazala su se ogledala. Djeca su tijekom likovnog izražavanja promatrala vlastite pokrete, izraze lica i tragove koje ostavljaju bojom. Nanošenjem tempere na površinu ogledala promatrala su kako se njihov odraz mijenja, uspoređivala boje na vlastitim rukama i licu te razvijala svijest o vlastitom tijelu i identitetu. Ogledalo pritom nije bilo samo predmet promatranja, već medij istraživanja i komunikacije sa samim sobom i drugima.
Projekt se razvijao kroz istraživanje pojedinih boja. Svaka je boja bila predstavljena kao cjelovito iskustvo koje je povezivalo prirodu, umjetnost, pokret i sva osjetila. Plava boja istraživana je kroz led, vodu, borovnice, različite teksture, svjetlosne projekcije i uranjanje u plavi prostor. Zelena je bila povezana s proljetnim promjenama, prirodnim materijalima, projekcijama šume, različitim teksturama i biljkama, dok je žuta boja istraživana kroz cvijeće, maslačke, svjetlost i različite likovne tehnike. Na taj način boje nisu predstavljale izdvojene sadržaje, nego iskustva duboko povezana s dječjom svakodnevicom.
Kroz projekt smo nastojale djeci omogućiti uranjanje u boju. Boje su istraživali rukama, stopalima i cijelim tijelom. Hodali su bosi po različitim materijalima, istraživali teksture, nanosili boju pipetama, valjcima, rukama i različitim predmetima, promatrali njezino razlijevanje, miješanje i tragove koje ostavlja na različitim podlogama. Takva iskustva omogućila su djeci spontano razumijevanje uzročno-posljedičnih odnosa, razvoj senzorne integracije, koordinacije pokreta, fine motorike i vizualne percepcije.
Posebnu vrijednost projekta predstavljala je njegova interdisciplinarnost. Umjetnost je bila sredstvo istraživanja, a ne cilj sama po sebi. Kroz likovno izražavanje djeca su razvijala govor, matematičko mišljenje razvrstavanjem i uspoređivanjem boja, prirodoslovne kompetencije istražujući materijale i promjene u prirodi, socioemocionalne kompetencije kroz simboličku igru s Elmerom te motoričke sposobnosti manipulacijom raznovrsnim materijalima. Time je projekt prirodno povezao sva razvojna područja u jedinstvenu cjelinu.
Jednako važan bio je naš proces refleksije. Pedagoška dokumentacija nije služila samo bilježenju aktivnosti, već prvenstveno razumijevanju dječjeg učenja. Fotografije, opažanja i razgovori omogućavali su nam prepoznavanje novih interesa djece i planiranje sljedećih koraka. Projekt nije imao unaprijed određeni završetak, već se razvijao onoliko dugo koliko je dječja znatiželja ostajala usmjerena prema istraživanju boja. Takav način rada omogućio je istinski kurikulum u nastajanju, u kojem dijete aktivno sudjeluje u oblikovanju vlastitog procesa učenja.
Završetkom projekta postalo je vidljivo kako djeca više ne promatraju boje samo kao vizualni pojam. Boju povezuju s prirodom, emocijama, materijalima, svjetlošću i vlastitim iskustvom. Razvila su sposobnost uočavanja nijansi, povezivanja boja s predmetima iz svakodnevnog života, uspoređivanja, razvrstavanja i istraživanja različitih likovnih materijala. Još je važnije što su tijekom cijelog procesa razvijala znatiželju, samostalnost, kreativnost, suradnju i istraživački način razmišljanja, što predstavlja temelj cjeloživotnog učenja.

Projekt „Elmerove boje“ potvrdio je koliko bogato, estetski oblikovano i refleksivno promišljeno okruženje može potaknuti dječje istraživanje. Slijedeći dječje interese, a ne unaprijed zadane sadržaje, stvorili smo uvjete u kojima su djeca boje doživjela svim osjetilima, istraživala ih vlastitim tempom i kroz iskustvo izgradila razumijevanje svijeta koji ih okružuje. Takav pristup još jednom je potvrdio da je upravo dijete kompetentan istraživač, a uloga odgojitelja prepoznati, podržati i obogatiti njegov proces učenja. 
https://canva.link/0z5wd4438zot17b

Projekt „Jesen – istraživanje prirode svim osjetilima“
Projekt „Jesen – istraživanje prirode svim osjetilima“ nastao je spontano, promatrajući dječje reakcije tijekom svakodnevnog boravka na terasi vrtića. Djeca su primijetila promjene na drveću – lišće je mijenjalo boju, padalo na tlo, a vjetar ga je nosio po dvorištu. Zastajala su promatrajući krošnje, skupljala lišće različitih oblika i boja, dodirivala ga, okretala, gužvala i uspoređivala. Upravo su ta spontana opažanja postala polazište za dugotrajni istraživački projekt u kojem je priroda postala glavni izvor učenja.
U jasličkoj dobi dijete svijet upoznaje prvenstveno putem osjetila. Zbog toga je cijeli projekt bio usmjeren na stvaranje bogatog multisenzornog okruženja u kojem su djeca mogla istraživati jesen dodirom, mirisom, okusom, pokretom, zvukom i vidom. Cilj nije bio usvajanje činjenica o godišnjem dobu, nego omogućiti djeci da kroz vlastito iskustvo razvijaju razumijevanje prirodnih promjena, grade odnos prema prirodi te spontano povezuju nova iskustva s prethodnim znanjima.

Projekt se razvijao refleksivnim pristupom. Svaka nova aktivnost proizlazila je iz promatranja djece, njihovih pitanja i interesa. Nakon što su djeca istraživala pravo lišće u prirodi, prostor smo obogatili projekcijama jesenske šume, prirodninama koje su djeca zajedno s roditeljima donosila u vrtić te različitim nestrukturiranim materijalima koji su omogućavali nastavak istraživanja unutar sobe dnevnog boravka. Posebnu vrijednost imalo je korištenje projekcija u kombinaciji s ogledalima, pri čemu su djeca imala osjećaj da se nalaze unutar šume, što je dodatno poticalo njihovu maštu, pažnju i emocionalnu uključenost.
Prirodni materijali postali su glavni istraživački materijal projekta. Lišće, kora drveta, žirevi, kesteni, češeri, grančice i kamenčići nisu služili kao gotovi didaktički materijali, već kao otvoreni poticaji koji su djeci omogućavali slobodno istraživanje. Dodirivanjem, uspoređivanjem, razvrstavanjem, mirisanjem i manipuliranjem prirodninama djeca su razvijala taktilnu percepciju, finu motoriku, koncentraciju i sposobnost uočavanja sličnosti i razlika.
Likovno izražavanje bilo je prirodan nastavak doživljenog iskustva. Djeca su jesenske boje istraživala temperama, pastelama, glinamolom i prirodnim materijalima. Nije naglasak bio na konačnom likovnom proizvodu, nego na procesu stvaranja. Miješanjem boja, ostavljanjem tragova rukama, valjcima i prirodnim materijalima istraživala su teksture, gustoću, trag i mogućnosti različitih likovnih sredstava. Posebno je bilo zanimljivo promatrati kako pojedina djeca kroz crtež spontano počinju prikazivati stabla, grane i vlastite doživljaje prirode, pri čemu se istodobno razvijao govor, simboličko mišljenje i rana pismenost.
Projekt se zatim prirodno proširio na istraživanje šumskih i domaćih životinja. Promatranjem prirodnina djeca su sama povezivala pojedine materijale sa životinjama koje poznaju. Kora kestena potaknula je razgovor o ježu, nakon čega su djeca izrađivala vlastite ježiće, istraživala njihove bodlje i oblikovala ih u glinamolu. Simbolička igra nastavila se istraživanjem medvjeda, njegova načina života i pripreme za zimski san. Djeca su zajednički gradila medvjeđi brlog, hranila medu voćem, dramatizirala njegov život i spontano preuzimala različite uloge u igri. Na taj su način razvijala govor, maštu, suradnju i emocionalno razumijevanje svijeta oko sebe.
Jedan od najvrjednijih dijelova projekta bilo je senzoričko istraživanje hrane. Mandarine, jabuke, limun i med nisu djeci ponuđeni kao prehrambene namirnice, nego kao istraživački materijal. Djeca su ih gulila, mirisala, rezala, cijedila, kušala, uspoređivala njihove okuse, teksture, težinu i mirise. Posebno su zanimljive bile njihove individualne reakcije na kiselost limuna i slatkoću meda, koje su spontano izražavala riječima i izrazima lica. Upravo su takve situacije omogućavale razvoj osjetilne percepcije, emocionalnog izražavanja, jezika i samostalnog zaključivanja.
Projekt je uključivao i brojne predmatematičke aktivnosti. Djeca su uspoređivala težinu različitih prirodnina pomoću vage, razvrstavala ih prema veličini, boji i obliku, ubacivala plodove u boce različitih promjera te istraživala odnose "teže – lakše", "veće – manje" i "stane – ne stane". Posebno vrijedna bila je situacija kada je dijete samostalno odlučilo izvagati perje te uočilo da vaga ne reagira zbog njegove male težine. Takva spontana istraživanja pokazuju razvoj dječjeg promišljanja, logičkog zaključivanja i istraživačkog duha.
Projekt je dodatno obogaćen neplaniranim situacijama koje su proizlazile iz dječjeg istraživanja. Jedna od njih dogodila se kada su djeca u orasima i žirevima pronašla male crviće. Umjesto da ih uklonimo, situaciju smo iskoristile kao priliku za promatranje živih bića povećalom, razgovor o prirodnim procesima i razvoj znanstvenog načina razmišljanja. Takvi spontani trenuci pokazali su koliko su djeca sposobna uočavati detalje, postavljati pitanja i razvijati vlastite teorije o svijetu koji ih okružuje.
Tijekom cijelog projekta su kontinuirano smo dokumentirale dječje aktivnosti, analizirale opažanja i na temelju njih planirale nove poticaje. Pedagoška dokumentacija nije služila samo bilježenju aktivnosti, već razumijevanju procesa učenja i razvoja svakog djeteta. Upravo zahvaljujući refleksivnom promišljanju projekt se razvijao u smjeru koji su određivala sama djeca, potvrđujući načela kurikuluma u nastajanju i Reggio Emilia pedagogije.
Projekt „Jesen – istraživanje prirode svim osjetilima“ pokazao je kako priroda predstavlja neiscrpan izvor dječjeg učenja. Kroz svakodnevna iskustva djeca su razvijala senzornu integraciju, govor, istraživačke kompetencije, predmatematičke vještine, kreativnost, simboličku igru, socijalne odnose i emocionalnu sigurnost. Najvažnije od svega, razvijala su sposobnost promatranja, postavljanja pitanja i samostalnog otkrivanja svijeta, što predstavlja temelj cjeloživotnog učenja.
https://canva.link/agsc9sd3pwdk492

[bookmark: _Hlk234655951]4. Obrazovanje  i stručno usavršavanje   
Stručno usavršavanje u ustanovi: 
[bookmark: _gjdgxs][bookmark: _Hlk170136912][bookmark: _Hlk234656000]1. Odgojiteljsko vijeće održano 19. studeni 2025.
· Zapisnik s 4. sjednice OV u 2024./2025. 
· Dogovor oko nadolazećih aktivnosti (sv. Nikola, sv. Lucija, Božić) 
· Razno

2. Odgojiteljsko vijeće održano 18. lipnja 2026.
· [bookmark: _Hlk170053598]Zapisnik s 1. sjednice OV 
· Biranje člana Upravnog vijeća iz reda odgajatelja 
· Razno

Stručno usavršavanje van ustanove:

· 28. – 30. listopada 2025. – Razvojna raketa – online edukativni program iz područja ranog i predškolskog odgoja i obrazovanja, KoHo pedagogija (internacionalna razina) – 11 sati
· 17. veljače 2026. – Temelji budućnosti: STE(A)M u ustanovama za rani i predškolski odgoj i obrazovanje – znanstveno-stručni skup međužupanijske razine u suorganizaciji Učiteljskog fakulteta Sveučilišta u Zagrebu (Centra za istraživanje ranog i predškolskog odgoja i obrazovanja) – 7 sati
· 27. travnja 2026. – Međužupanijska smotra projekata građanskog odgoja i obrazovanja (GOO) za odgojitelje i stručne suradnike Dubrovačko-neretvanske, Splitsko-dalmatinske, Šibensko-kninske i Zadarske županije – 6 sati
· 8. svibnja 2026. – Govor, komunikacija, izražavanje i stvaranje – međužupanijski jednodnevni stručni skup za odgojno-obrazovne djelatnike iz sustava ranog i predškolskog odgoja i obrazovanja – 8 sati
· 13. svibnja 2026. – Aktivnosti koje potiču razvoj mozga – stručno usavršavanje u organizaciji Aktivnost+ – 2 sata
· 25. svibnja 2026. – Prostorno-materijalno okruženje: polazišta za razumijevanje i oblikovanje – teorijsko-iskustveno predavanje i radionica, EduList – 1,5 sat
· (10-dnevna online edukacija, 2026.) – Igra pomaže u svemu – online edukacija u organizaciji Edu List, obrt za poduku i savjetovanje, predavačica Tea Resanović, mag. paed. – 5 sati (300 minuta)

[bookmark: _30j0zll]Aktivno sudjelovanje na seminarima, konferencijama i slično:
· [bookmark: _Hlk201155000]28. – 30. svibnja 2026. – Aktivno sudjelovanje izlaganjem na Međunarodnoj znanstveno-umjetničkoj konferenciji „Nova promišljanja o djetinjstvu IV – Prema transdisciplinarnom pristupu“ – Sveučilište u Zadru – izlaganje rada „Umjetnost kao integrativni most u transdisciplinarnom pristupu: Uloga likovnog i senzornog izraza u poticanju cjelovitog razvoja djeteta“.
Edukacija kroz stručnu literaturu:
· Rinaldi, C. (2006). In Dialogue with Reggio Emilia: Listening, Researching and Learning. London: Routledge.
· Moss, P. (2014). Transformative Change and Real Utopias in Early Childhood Education: A Story of Democracy, Experimentation and Potentiality. London: Routledge.
· Slunjski, E. (2011). Kurikulum ranog odgoja – istraživanje i konstrukcija. Zagreb: Školska knjiga.
· Slunjski, E. (2012). Tragovima dječjih stopa. Zagreb: Profil.
· Slunjski, E. (2015). Izvan okvira: Kvalitativni iskoraci u shvaćanju i oblikovanju predškolskog kurikuluma. Zagreb: Element.
· Slunjski, E. i sur. (2016). Izvan okvira 2: Promjena – od kompetentnog pojedinca i ustanove do kompetentne zajednice učenja. Zagreb: Element.
· Slunjski, E. (2018). Izvan okvira 3: Vođenje – prema kulturi promjene. Zagreb: Element.
· Slunjski, E. (2019). Izvan okvira 4: Partnerstvo ustanove, obitelji i zajednice. Zagreb: Element.
· Slunjski, E. (2020). Izvan okvira 5: Pedagoška dokumentacija procesa učenja djece i odraslih kao alat razvoja kurikuluma. Zagreb: Element.
· Slunjski, E. i sur. (2022). Što nas uči Reggio? Važnost pedagoške dokumentacije i dokumentiranja. Zagreb: Element.
  5. Suradnja s roditeljima i ostalima
· Individualne razgovore s roditeljima odrađujemo na dnevnoj bazi i prema potrebi 
· individualni sastanak sa Nikinim i Mateovim roditeljem
· individualni sastanak sa Markovim roditeljem

Roditeljski sastanci održavaju se prema potrebama za zajedničkim dogovorom, a vezano za razna događanja tokom pedagoške godine

[bookmark: _Hlk234656109]28. kolovoza 2025. u 16.00 sati u prostorijama Dječjeg vrtića „Morska vila“ Nin
DNEVNI RED:
1. Razrješenje dužnosti člana Upravnog vijeća, predstavnika roditelja Ines Jakovčević (iz razloga što dijete više ne pohađa vrtić) 
2. Biranje člana Upravnog vijeća iz reda roditelja 
3. Kućni red Vrtića 
4. Prilagodba na vrtić/jaslice 
5. Program zdravstvene zaštite djece, higijene i pravilne prehrane u dječjim vrtićima 
6. Suglasnosti 
7. Razno


17. lipnja 2026. u 16.00 sati u prostorijama Dječjeg vrtića „Morska vila“ Nin.
DNEVNI RED:
1. Biranje člana Upravnog vijeća iz reda roditelja 
2. Razno

Uključivanje roditelja u rad s djecom kroz radionice

· Božićna radionica

· Kreiranje zajedničke zatvorene grupe za roditelje na aplikaciji „Whatsapp“ i „Homeroom“



MJEŠOVITA VRTIĆKA SKUPINA KAIĆI
Odgajatelji: Jadranka Dević, Ivana Papić
Pomoćnica za djecu s teškoćama: Ivana Kurevija
1. Podaci o odgojnoj skupini 
Tijekom pedagoške godine 2025./2026., koja je započela 1. rujna 2025., u odgojno-obrazovnu skupinu „Kaići“ bilo je upisano 19 djece, od kojih je 13 dječaka i 6 djevojčica, u dobi od 3 do 7 godine. Skupina je tijekom cijele godine bila razvojno heterogena, što je omogućilo svakodnevno učenje kroz međusobnu suradnju, oponašanje i zajedničku igru. Starija djeca spontano su pružala podršku mlađima, dok su mlađa kroz promatranje i zajedničke aktivnosti postupno usvajala nova znanja, vještine i socijalna ponašanja. 
2. Materijalna sredstva u mješovitoj skupini  
Dnevni boravak odgojno-obrazovne skupine tijekom pedagoške godine osmišljen je kao poticajno, fleksibilno i estetski oblikovano okruženje koje djeci omogućuje samostalno istraživanje, igru, suradnju i aktivno sudjelovanje u vlastitom procesu učenja. Prostor nije bio organiziran kao statična cjelina, već se tijekom godine kontinuirano mijenjao i nadopunjavao u skladu s interesima djece, razvojem projekata i aktualnim odgojno-obrazovnim temama. 
Organizacijom različitih centara aktivnosti djeci su osigurani uvjeti za cjelovit razvoj, istraživanje, stvaralaštvo i slobodno izražavanje, uz uvažavanje individualnih potreba, razvojnih mogućnosti i osobnog ritma svakog djeteta. 
Istraživačko-senzorni centar 
Istraživačko-senzorni centar tijekom godine bio je jedan od najaktivnijih prostora u skupini. Obogaćivan je prirodnim i neoblikovanim materijalima, povećalima, pipetama, vagama, posudama, pincetama, ogledalima, svjetlosnim elementima te različitim istraživačkim priborom. Djeca su istraživala vodu, led, umjetni snijeg, pijesak, zemlju, kamenčiće, lišće, kestene, žireve, školjke i druge prirodne materijale. Samostalnim istraživanjem razvijala su sposobnost opažanja, uspoređivanja, zaključivanja, postavljanja pretpostavki i rješavanja problema, dok su kroz međusobnu suradnju učila razmjenjivati ideje i zajednički dolaziti do novih spoznaja. 
Likovni centar 
Likovni centar bio je organiziran kao otvoreni atelje u kojem su djeca svakodnevno mogla slobodno birati materijale i tehnike kojima će se izražavati. Na raspolaganju su im bile tempere, vodene boje, pastele, flomasteri, drvene bojice, glina, plastelin, kolaž papir, reciklirani materijali, prirodnine te različiti alati za crtanje, modeliranje i otiskivanje. Posebna pozornost posvećena je procesu stvaranja, istraživanju mogućnosti pojedinih materijala i razvoju kreativnosti, pri čemu konačan proizvod nije bio u prvom planu. Djeca su često povezivala likovno izražavanje s istraživačkim aktivnostima, simboličkom igrom i projektima koji su se razvijali tijekom godine. 
Centar simboličke igre 
Centar simboličke igre omogućavao je djeci izražavanje vlastitih iskustava, osjećaja i spoznaja kroz preuzimanje različitih uloga. Tijekom godine prostor se prilagođavao interesima djece pa su nastajali obiteljski kutak, trgovina, autoservis, vulkanizerska radionica, prometni centar, zračna luka i drugi prostori simboličke igre. Djeca su samostalno izrađivala rekvizite, organizirala igru, dogovarala pravila i raspoređivala uloge, razvijajući komunikacijske, socijalne i emocionalne kompetencije. 
Građevinski centar 
Građevinski centar bio je jedan od najposjećenijih centara tijekom cijele godine. Bio je opremljen drvenim i plastičnim kockama, magnetskim konstruktorima, Lego elementima, kartonskim kutijama, tuljcima, drvenim letvicama, prometnim podlogama i različitim neoblikovanim materijalima. Djeca su svakodnevno gradila prometnice, mostove, garaže, kuće, piste, tunele, robote, letjelice i druge konstrukcije. Kroz konstrukcijsku igru razvijala su prostornu orijentaciju, logičko mišljenje, sposobnost planiranja, suradnje i zajedničkog rješavanja problema. 
Stolno-manipulativni centar 
Djeci su bili dostupni različiti didaktički materijali koji su poticali razvoj pažnje, koncentracije, preciznosti i logičkog mišljenja. Slagalice, umetaljke, mozaici, nizalice, matematičke igre, grafomotorički materijali i različiti manipulativni elementi korišteni su u svakodnevnim aktivnostima, samostalnom radu i manjim skupinama. 
Centar početnog čitanja, pisanja i matematike 
Centar je bio namijenjen djeci koja su pokazivala interes za slova, brojeve, simbole i različite oblike pisanog izražavanja. Obogaćen je slikovnicama, enciklopedijama, slovaricama, magnetskim slovima, karticama, brojevima, grafomotoričkim predlošcima, vagama, metrom i različitim materijalima za razvoj predmatematičkih kompetencija. Tijekom godine djeca su spontano zapisivala nazive vozila, izrađivala prometne znakove, brojala, uspoređivala količine te razvijala početne predčitalačke i predmatematičke vještine kroz igru. 
Centar prirode 
Centar prirode tijekom godine kontinuirano je obogaćivan prirodnim materijalima prikupljenim tijekom boravka na otvorenom i u suradnji s roditeljima. Lišće, grančice, cvijeće, plodovi, kamenčići, školjke, sjemenke i drugi prirodni materijali poticali su djecu na promatranje, uspoređivanje i istraživanje prirodnih pojava. Kroz svakodnevni rad razvijala su ekološku osviještenost, osjećaj odgovornosti prema prirodi i poštovanje prema živom svijetu. 
Centar svjetlosti i sjena 
Djeci su tijekom godine bili dostupni stol za svjetlo, svjetlosni paneli, prozirni geometrijski oblici, ogledala, povećala i drugi materijali koji su omogućavali istraživanje svjetlosti, boje, prozirnosti i refleksije. Aktivnosti u ovom centru poticale su razvoj istraživačkog mišljenja, vizualne percepcije i kreativnog eksperimentiranja, a često su bile povezane s istraživanjem leda, vode, prozirnih materijala i različitih prirodnih pojava. 
Na kraju pedagoške godine svi su centri predstavljali otvorene i dinamične prostore učenja koji su se neprestano prilagođavali dječjim interesima. Njihov sadržaj nije bio unaprijed zadan, već je nastajao promatranjem djece, dokumentiranjem procesa učenja i zajedničkim oblikovanjem odgojno-obrazovnog okruženja. Takvim pristupom prostor je postao aktivan sudionik odgojno-obrazovnog procesa, pružajući djeci mogućnost istraživanja, suradnje, kreativnog izražavanja i razvoja različitih kompetencija kroz igru i vlastito iskustvo. 
 
Tematski centri kroz godinu u mješovitoj skupini  
Tijekom pedagoške godine prostorno-materijalno okruženje kontinuirano se mjenjalo i nadopunjavalo u skladu s interesima djece, razvojem projekata i aktualnim događajima u skupini. Tematski centri nisu bili unaprijed određeni niti trajno postavljeni, već su nastajali kao odgovor na dječju znatiželju, pitanja i potrebe za istraživanjem. Takvim pristupom djeci je omogućeno aktivno sudjelovanje u oblikovanju vlastitog okruženja, slobodan izbor aktivnosti te učenje kroz istraživanje, igru i suradnju. 
Centar za istraživanje životinja – „Safari“ 
Početkom pedagoške godine, nakon razgovora o životinjama i promatranja fotografija te slikovnica, djeca su pokazala velik interes za životinje afričkog kontinenta. U prostoru skupine oblikovan je centar „Safari“, koji je sadržavao modele divljih životinja, enciklopedije, fotografije, prirodne materijale, povećala i likovni pribor. Djeca su istraživala izgled, način života i staništa životinja, uspoređivala njihove karakteristike, izrađivala modele od plastelina i prirodnih materijala te kroz simboličku igru stvarala vlastite safari priče. Aktivnosti su poticale razvoj govora, mašte, suradnje, istraživačkih kompetencija i poštovanja prema životinjskom svijetu. 
Jesenski istraživački centar 
Dolaskom jeseni prostor skupine obogaćen je prirodnim materijalima koje su djeca prikupljala tijekom šetnji i uz pomoć roditelja. Lišće, kesteni, žirevi, kukuruz, bundeve, šipci, grančice i češeri postali su poticaj za brojne istraživačke, matematičke, likovne i govorne aktivnosti. Djeca su uspoređivala oblike, veličine, težinu i teksturu plodova, promatrala ih povećalima, razvrstavala prema različitim obilježjima te ih koristila u simboličkoj igri i stvaranju jesenskih instalacija. Jesenski centar poticao je razvoj senzorne percepcije, logičkog mišljenja, fine motorike i ekološke osviještenosti. 
Prometni centar 
Jedan od najznačajnijih centara tijekom godine bio je Prometni centar, koji je nastao kao odgovor na izražen interes djece za automobile i promet. Centar je postupno obogaćivan modelima različitih vozila, prometnim znakovima, kartama cesta, enciklopedijama, fotografijama automobila nekad i danas te raznovrsnim konstrukcijskim materijalima. Djeca su istraživala prometna pravila, izrađivala prometnice, garaže, parkirališta i benzinske postaje, preuzimala uloge vozača, policajaca i mehaničara te kroz svakodnevnu igru razvijala razumijevanje prometne kulture. Upravo je iz aktivnosti u ovom centru nastao projekt „Automobili“, koji se tijekom godine razvijao u skladu s dječjim interesima. 
Zimski istraživački centar 
Tijekom zimskih mjeseci prostor je prilagođen istraživanju prirodnih pojava karakterističnih za zimu. Djeci su bili ponuđeni led, voda, umjetni snijeg, prozirni materijali, svjetlosni elementi i pribor za izvođenje jednostavnih pokusa. Promatrajući topljenje leda, istražujući nastanak umjetnog snijega i provodeći eksperimente sa sodom bikarbonom, octom i bojama, djeca su razvijala istraživačko mišljenje, sposobnost opažanja i razumijevanja uzročno-posljedičnih odnosa. Zimski centar bio je povezan i s likovnim izražavanjem pa su djeca istraživala mogućnosti slikanja ledom, otiskivanja i stvaranja različitih tekstura. 
Centar za istraživanje ptica i prirode 
Interes djece za ptice razvio se tijekom zimskog razdoblja kada su uočila ptice u dvorištu vrtića i razgovarala o tome kako pronalaze hranu tijekom hladnih mjeseci. Centar je sadržavao fotografije različitih vrsta ptica, enciklopedije, hranilice, prirodne materijale i modele ptica. Djeca su izrađivala hranilice, promatrala ptice u prirodi, uspoređivala njihove osobine te razvijala osjećaj odgovornosti prema živim bićima i svijest o važnosti očuvanja prirode. 
Centar letjelica 
Pred kraj zime i početkom proljeća dječji interes proširio se na istraživanje različitih letjelica. U prostoru skupine oblikovan je centar s modelima aviona, helikoptera i raketa, fotografijama zračnih luka, slikovnicama i enciklopedijama. Djeca su izrađivala vlastite modele letjelica od kartona i različitih konstrukcijskih materijala, planirala piste, organizirala simboličku igru zračne luke i istraživala načine na koje se ljudi kreću zrakom. Kroz aktivnosti razvijala su prostornu orijentaciju, tehničko razmišljanje, kreativnost i suradničke vještine. 
Sezonski i blagdanski centri 
Tijekom godine prostor skupine prilagođivan je i obilježavanju važnih blagdana i događaja. U adventskom razdoblju oblikovan je božićni centar u kojem su djeca izrađivala ukrase, istraživala prirodne materijale, sudjelovala u zajedničkom ukrašavanju prostora te razvijala osjećaj zajedništva i pripadnosti skupini. U proljetnom razdoblju centar je obogaćen proljetnicama, sjemenkama i prirodnim materijalima koji su poticali istraživanje rasta biljaka i promjena u prirodi, dok su uskrsne aktivnosti bile usmjerene na kreativno izražavanje, istraživanje boja i različitih likovnih tehnika. 
Svi tematski centri tijekom godine predstavljali su otvorene prostore učenja koji su se kontinuirano razvijali u skladu s interesima djece. Njihov sadržaj nije bio unaprijed određen, već je proizlazio iz svakodnevnog promatranja dječje igre, razgovora, pitanja i zajedničkog istraživanja. Takvom organizacijom prostora djeci je omogućeno aktivno sudjelovanje u vlastitom procesu učenja, razvoj istraživačkog duha, kreativnosti, samostalnosti i suradničkih odnosa, što je temelj suvremenog kurikuluma ranog i predškolskog odgoja i obrazovanja. 
 
3. Novine u radu u ovoj pedagoškoj godini 
09. mjesec 
● Prilagodba djece na novu odgojno-obrazovnu skupinu  
● Safari – istraživanje životinja  
· Automobili i promet (nastanak interesa)  
· Upoznavanje centara aktivnosti  
10. mjesec 
● Jesen oko nas  
· Jesenski plodovi  
· Istraživanje prirodnih materijala  ● Dječji tjedan  
· Nastavak projekta „Automobili“  
11. mjesec 
· Automobili nekad i danas  
· Prometni znakovi  
· Kočije  
· Konstrukcijske aktivnosti  
· Posjet konjičkom centru  
 
 
12. mjesec 
· Adventsko vrijeme  
· Božićne radionice  
· Blagdanski običaji  
· Zajedništvo i darivanje  
01. mjesec 
· Zima  
· Led i istraživanje vode  
· Umjetni snijeg  
· Vulkani 
· Zimsko likovno stvaralaštvo  
02. mjesec 
· Ptice zimi  
· Izrada hranilica  
· Avioni i letjelice  
· Maškare  
03. mjesec 
· Proljeće  
· Promjene u prirodi  
· Istraživanje biljaka  
· Nastavak istraživanja letjelica  
04. mjesec 
· Uskrsne aktivnosti  
· Proljetno stvaralaštvo  
· Istraživanje boja i različitih likovnih tehnika  
05. mjesec 
· Biljni svijet  
· Sadnja i briga o biljkama  
· Boravak na otvorenom  
· Istraživanje prirode  
06. mjesec 
· Ljeto  
· Morski svijet  
· Igra vodom 
 
 
 
 
 
Projekti:  
Projekt „Automobili“ 
Projekt „Automobili“ nastao je spontano početkom pedagoške godine iz svakodnevne slobodne igre djece u građevinskom centru. Tijekom promatranja dječje igre uočeno je kako se nekoliko djece iz dana u dan vraća istoj aktivnosti – građenju cesta, garaža, parkirališta i različitih građevina namijenjenih prometu. U početku su djeca koristila modele automobila kako bi organizirala prometne situacije, no vrlo brzo njihova igra postaje složenija. Počinju međusobno razgovarati o različitim vrstama vozila, uspoređivati njihove veličine, namjenu i brzinu te postavljati pitanja o tome kako automobili nastaju, kako rade motori, zašto imaju različit broj kotača i tko ih izrađuje. 
Kako bi se podržao interes djece, prostor skupine postupno je obogaćivan fotografijama automobila nekad i danas, slikovnicama, enciklopedijama, prometnim znakovima, kartama cesta, modelima različitih vozila te raznovrsnim konstrukcijskim i neoblikovanim materijalima. Novi poticaji dodatno su proširili dječje zanimanje te su svakodnevno nastajale nove ideje, pitanja i aktivnosti. Djeca su spontano uspoređivala osobne automobile, kamione, autobuse, motocikle, vatrogasna i policijska vozila te razgovarala o njihovoj ulozi u svakodnevnom životu. 
Poseban interes pokazala su za razvoj prijevoznih sredstava kroz povijest. Promatrajući fotografije starih kočija i prvih automobila zaključivala su kako su se ljudi nekada kretali pomoću konja te su postavljala pitanja o tome kada su nastali prvi automobili i kako su izgledali. Kako bi djeca stekla neposredno iskustvo, organiziran je posjet konjičkom centru gdje su promatrala konje, kočije i njihovu namjenu. Nakon povratka u vrtić nova su iskustva prenosila u simboličku igru, likovno izražavanje i konstrukcijske aktivnosti, uspoređujući kočije s današnjim automobilima te uočavajući promjene u načinu života ljudi. 
Središnji dio projekta razvijao se kroz konstrukcijsku igru. Djeca su od kartonskih kutija, drvenih elemenata, tuljaca, čepova, recikliranih i prirodnih materijala izrađivala automobile, garaže, prometnice, mostove, parkirališta i benzinske postaje. Samostalno su planirala izgled svojih konstrukcija, birala materijale, raspoređivala zadatke i zajednički pronalazila rješenja kada bi se tijekom gradnje pojavile poteškoće. U tim je situacijama bilo vidljivo razvijanje suradnje, komunikacije, uvažavanja različitih prijedloga i zajedničkog donošenja odluka. 
Interes za automobile postupno se proširio na istraživanje različitih radnih strojeva. Posebnu pažnju privukao je bager, čiju su namjenu djeca istraživala promatrajući fotografije, razgovarajući o građevinskim radovima i izrađujući vlastite modele. Tijekom izrade promišljala su kako se pojedini dijelovi pokreću, čemu služi hidraulična ruka i na koji način bager obavlja svoj posao. Na taj se način projekt prirodno proširio na istraživanje tehnike, mehanike i različitih zanimanja. Organiziran je posjet vatrogascima u Ninu gdje su djeca upoznala vozila kojima se vatrogasci služe i način na koji ona rade. Povratak u vrtić donio je nove ideje i potaknuo izrade vatrogasnih vozila od recikliranih materijala. 
Velik dio aktivnosti odnosio se i na upoznavanje prometne kulture. Djeca su izrađivala prometne znakove, semafore i zebre, organizirala promet u sobi dnevnog boravka te preuzimala uloge vozača, policajaca, mehaničara i vulkanizera. Tijekom igre učila su poštivati prometna pravila, međusobno surađivati, dogovarati se i preuzimati odgovornost za zajednički organiziranu igru. Istodobno su razvijala prostornu orijentaciju, razumijevanje položaja u prostoru te početne matematičke pojmove poput smjera, udaljenosti, veličine i uspoređivanja. 
Likovno izražavanje bilo je sastavni dio cijelog projekta. Djeca su crtala i slikala različite vrste automobila, izrađivala prometne znakove, modelirala vozila plastelinom te koristila reciklirane materijale za oblikovanje trodimenzionalnih modela. U radu su samostalno birala tehnike i materijale, istraživala mogućnosti njihove primjene te razvijala kreativnost, finu motoriku i osjećaj za oblikovanje prostora. 
Kako se projekt razvijao, djeca su počela uspoređivati automobile s drugim prijevoznim sredstvima. Razgovori o tome mogu li automobili letjeti doveli su do novog interesa za avione, helikoptere i rakete. Time je projekt „Automobili“ prirodno prerastao u istraživanje prometa i letjelica te otvorio mogućnost za razvoj novih istraživačkih aktivnosti tijekom drugog dijela pedagoške godine. 
Projekt je pokazao kako dječja igra predstavlja vrijedan izvor učenja kada odgojitelj prepozna dječje interese i omogući okruženje koje ih potiče na daljnje istraživanje. Kroz projekt su djeca razvijala istraživačke, komunikacijske, socijalne, matematičke, tehničke i stvaralačke kompetencije. Učila su postavljati pitanja, planirati, istraživati, uspoređivati, surađivati i zajednički rješavati probleme, dok je uloga odgojitelja bila pažljivo promatrati, dokumentirati proces učenja, osiguravati nove poticaje i podržavati dječju inicijativu. 
 
Projekt „Letjelice“ – istraživanje svijeta iznad nas kroz igru, stvaralaštvo i dječju znatiželju 
Projekt „Letjelice“ razvio se spontano kao nastavak projekta „Automobili“, kada su djeca tijekom razgovora počela uspoređivati različita prometna sredstva te postavljati pitanja o tome kako avioni lete, zašto ne padaju, tko njima upravlja i kamo sve mogu putovati. Njihova svakodnevna pitanja i međusobni razgovori pokazali su velik interes za promet u zraku, zbog čega je prostorno-materijalno okruženje obogaćeno fotografijama različitih vrsta letjelica, slikovnicama, enciklopedijama, modelima aviona, helikoptera, balona na vrući zrak, raketa i dronova. Djeci su ponuđeni različiti konstrukcijski i neoblikovani materijali kako bi svoje ideje mogla istraživati kroz igru, stvaralaštvo i zajedničko planiranje. 
Promatranjem fotografija i razgovorima djeca su uočavala razlike među letjelicama, uspoređivala njihovu veličinu, oblik, namjenu i način kretanja. Posebno su ih zanimali putnički avioni, vojni zrakoplovi, helikopteri i rakete, o kojima su iznosila vlastita iskustva i pretpostavke. Djeca koja su putovala avionom rado su dijelila svoje doživljaje s vršnjacima, potičući daljnje razgovore o zračnim lukama, putovanjima i zanimanju pilota. Takva razmjena iskustava obogatila je zajedničko učenje i potaknula drugu djecu na postavljanje novih pitanja.  
Kako se interes produbljivao, aktivnosti su se prirodno proširile na konstrukcijsku igru. Djeca su od drvenih kocaka, kartonskih kutija, tuljaca, različitih građevnih elemenata i recikliranih materijala izrađivala piste za polijetanje i slijetanje, kontrolne tornjeve, hangare i zračne luke. U zajedničkom radu dogovarala su raspored prostora, raspodjelu zadataka i način izrade pojedinih dijelova makete. Tijekom gradnje razvijala su prostornu orijentaciju, sposobnost planiranja, suradnje i zajedničkog rješavanja problema. Posebno je bilo vidljivo kako su djeca međusobno nadograđivala ideje, zajednički procjenjivala stabilnost svojih konstrukcija te ih prema potrebi mijenjala i usavršavala. Tijekom projekta organiziran je bio odlazak u Zadar u gradsku knjižnicu na izložbu maketa aviona. Djeca su na povratku koristeći viđeno izrađivala svoja viđenja  skicirajući konstrukcije  , a zatim ih i izrađujući od različitih materijala. 
Projekt je bio snažno povezan s likovnim izražavanjem. Djeca su crtala različite vrste letjelica na velikim formatima papira i tkanini koja ih je podsjećala na nebo. Prikazivala su putničke avione, helikoptere, rakete, balone na vrući zrak i dronove, pri čemu su svako dijete u svoje radove unosilo osobna iskustva, maštu i vlastita zapažanja. Razgovori tijekom crtanja bili su jednako vrijedni kao i sami likovni radovi jer su djeca objašnjavala zašto su odabrala određenu letjelicu, kamo bi njome putovala i tko bi njome upravljao. Na taj način likovno izražavanje postalo je sredstvo komunikacije, promišljanja i razmjene ideja.  
Veliku važnost u projektu imala je simbolička igra. Djeca su samostalno organizirala zračnu luku, preuzimala uloge pilota, stjuardesa, putnika i kontrolora leta te zajednički osmišljavala različite situacije povezane s putovanjima. Tijekom igre dogovarala su pravila, planirala letove, izdavala „karte“, organizirala ukrcaj putnika i rješavala različite problemske situacije. Takva igra pridonijela je razvoju govorno-jezičnih kompetencija, socijalnih odnosa, suradnje i sposobnosti dogovaranja. 
Projekt je uključivao i istraživanje zanimanja povezanih sa zračnim prometom. Djeca su razgovarala o poslu pilota, mehaničara, kontrolora leta i kabinskog osoblja te pokušavala razumjeti odgovornost i važnost svakog od tih zanimanja. Promatrajući fotografije i videozapise, uočavala su dijelove aviona, uspoređivala različite modele i razvijala vlastite teorije o tome kako nastaje uzgon i zašto avion može ostati u zraku. Odgojitelj je dječje pretpostavke prihvaćao kao vrijedan poticaj za daljnje istraživanje te je novim materijalima i pitanjima usmjeravao razvoj projekta. 
Kulminacija projekta bila je izložba dječjih maketa letjelica i zajedničkih konstrukcija nastalih tijekom projekta. Djeca su s ponosom predstavljala svoje radove vršnjacima i roditeljima, objašnjavala način njihove izrade te razgovarala o onome što su tijekom projekta naučila. Izložba nije predstavljala završetak projekta, već priliku da djeca osvijeste vlastiti proces učenja, razviju samopouzdanje i podijele svoja iskustva s drugima.  
Projekt „Letjelice“ pokazao je koliko dječja znatiželja može biti snažan pokretač učenja kada odgojitelj prepozna interes djece i oblikuje okruženje koje ih potiče na istraživanje. Kroz konstrukcijsku i simboličku igru, likovno izražavanje, razgovore, istraživanje i zajedničko planiranje djeca su razvijala spoznajne, komunikacijske, socijalne, tehničke i stvaralačke kompetencije. Učila su postavljati pitanja, iznositi pretpostavke, surađivati, planirati, istraživati i stvarati, potvrđujući kako su igra, istraživanje i dječja inicijativa temelj kvalitetnog odgojno-obrazovnog procesa 
4. Obrazovanje  i stručno usavršavanje    
Stručno usavršavanje u ustanovi:  
1. Odgojiteljsko vijeće održano 19. studeni 2025. 
· Zapisnik s 4. sjednice OV u 2024./2025.  
· Dogovor oko nadolazećih aktivnosti (sv. Nikola, sv. Lucija, Božić)  
· Razno 
 
2. Odgojiteljsko vijeće održano 18. lipnja 2026. 
· Zapisnik s 1. sjednice OV  
· Biranje člana Upravnog vijeća iz reda odgajatelja  
· Razno 
 
Stručno usavršavanje izvan ustanove: 
-”Razvojna raketa”( 28. - 30. 10.2025.) KOHO Pedagogija - on line edukacija ---”Artfulness”14.03.2026. (14.03.2026.) KO HO Pedagogija - on line edukacija -”Samostalno 	rješavanje 	konflikata 	kod 	djece” 	(16.04.2026.) 	Ludus Laboratorium - on line edukacija 
“ Unutarnje dijete i obrasci ponašanja u odrasloj dobi” ( 23.04.2026.) Ludus Laboratorium - on line edukacija 
-”ADHD u vrtiću” ( 14.05.2026.) Ludus Laboratorium - on line edukacija Edukacija kroz stručnu literaturu: 
· Slunjski, E. (2020). Izvan okvira 5: Pedagoška dokumentacija. Zagreb: Element. 
· Slunjski, E. (Ur.). (2022). Što nas uči Reggio? Zagreb: Element. 
· Malaguzzi, L. (1998). History, Ideas and Basic Philosophy. U C. Edwards, L. Gandini i G. Forman (Ur.), The Hundred Languages of Children: The Reggio Emilia Approach – Advanced Reflections (str. 49–97). London: Ablex Publishing Corporation. 
· Rinaldi, C. (2006). In Dialogue with Reggio Emilia: Listening, Researching and Learning. London: Routledge. 
· Ministarstvo znanosti i obrazovanja. (2015). Nacionalni kurikulum za rani i predškolski odgoj i obrazovanje. Zagreb: Ministarstvo znanosti i obrazovanja. 
· Petrović-Sočo, B. (2009). Značajke suvremenog naspram tradicionalnog kurikuluma ranog odgoja. Zagreb: Mali profesor. 
· Miljak, A. (2009). Življenje djece u vrtiću: Novi pristupi u shvaćanju, istraživanju i organiziranju odgojno-obrazovnog procesa u dječjim vrtićima. Zagreb: SM Naklada. 
· Lemajić, A. (2020). Autonomija djeteta u kurikulumu ranog i predškolskog odgoja i obrazovanja (Završni rad). Sveučilište Josipa Jurja Strossmayera u Osijeku, Fakultet za odgojne i obrazovne znanosti. 
· Mecanović, A. (2021). Autonomija predškolskog djeteta u odgojno-obrazovnom procesu (Završni rad). Sveučilište u Slavonskom Brodu, Učiteljski fakultet. 
· Mlinarević, V. (2000). Kompetencija odgojitelja i autonomija djeteta. U N. Babić (Ur.), Interakcija odrasli – dijete i autonomija djeteta (str. 143–150). Osijek–Rijeka: Visoke učiteljske škole. 
 
     5. Suradnja s roditeljima i ostalima 
Roditeljski sastanci održavaju se prema potrebama za zajedničkim dogovorom, a vezano za razna događanja tokom pedagoške godine 
 
28. kolovoza 2025. u 16.00 sati u prostorijama Dječjeg vrtića „Morska vila“ Nin DNEVNI RED: 
1. Razrješenje dužnosti člana Upravnog vijeća, predstavnika roditelja Ines Jakovčević (iz razloga što dijete više ne pohađa vrtić)  
2. Biranje člana Upravnog vijeća iz reda roditelja  
3. Kućni red Vrtića  
4. Prilagodba na vrtić/jaslice  
5. Program zdravstvene zaštite djece, higijene i pravilne prehrane u dječjim vrtićima  
6. Suglasnosti  
7. Razno 
 
 
17. lipnja 2026. u 16.00 sati u prostorijama Dječjeg vrtića „Morska vila“ Nin. 
DNEVNI RED: 
1. Biranje člana Upravnog vijeća iz reda roditelja  
2. Razno 
· Uključivanje roditelja u rad s djecom kroz radionice i izložbe 
 
· Radionica s roditeljima povodom Dana otvorenih vrata (09.10.2025.) 
· Božićna radionica (15.12.2025.) 
· Izložba i aukcija “ Ninsko modno popodne” ( 08.06.2026.) 
 
· Kreiranje zajedničke zatvorene grupe za roditelje na aplikaciji „WhatApp“ i „Canva“ 
 
· Obavijesti o događanjima i radu skupine 
· Praćenje rada u skupini putem fotografija na platformi „Canva“ 
 

MJEŠOVITA VRTIĆKA SKUPINA LOSTURICE
Odgajatelji: Nikolina C. Ljubičić, Zrinka Matulić
1. PODACI O ODGOJNOJ SKUPINI
Pedagoška godina započela je 01.09.2025. godine. Tijekom odgojno-obrazovnog razdoblja u skupini je boravilo 20 djece kronološke dobi od tri godine do polaska u školu (mješoviti sastav), od toga jedanaest dječaka i devet djevojčica. Većina djece koja su aktivno nosila projektne aktivnosti ima 4, 4.5, 5 i 6 godina, dok su se oni najmlađi od 3.5 godine ravnopravno uključivali prema svojim mogućnostima. Organizacija rada temeljila se na desetosatnom primarnom programu u trajanju od 6:30 do 16:30 h.
 Dolaznost djece i komunikacija
Sva djeca su redovito polazila vrtić, a izostanci su bili uvjetovani uobičajenim razlozima poput bolovanja u periodu stjecanja imuniteta ili obiteljskih praznika.
· Rujan – Studeni 2025.: dolaznost je bila oko 90%.
· Prosinac 2025. – Siječanj 2026.: dolaznost pada na oko 80% (i manje) radi praznika, blagdana i sezonskih oboljenja.
· Od veljače 2026.: dolaznost se stabilizira na 90%.
Komunikacija s roditeljima tijekom godine odvijala se kontinuirano, otvoreno i pravovremeno putem aplikacije Homeroom te zajedničke WhatsApp grupe.
 Prilagodba i zdravstvene specifičnosti
Unutar skupine posebna se pažnja pridavala individualnim potrebama svakog djeteta:
· Nicol, Sara V. i Ivan S. u početku su teže prihvaćali odvajanje od roditelja i promjene u svakodnevnoj rutini, što je zahtijevalo nježan pristup i pojačan angažman odgajatelja kako bi stekli osjećaj sigurnosti.
· Mila K. ima specifične alergije, stoga je provođen stalan oprez pri odabiru, pripremi i posluživanju namirnica.
· Noa P. ima dijagnosticiranu Kawasakijevu bolest, što je od nas zahtijevalo kontinuirano, pozorno praćenje njegova općeg stanja i dobrobiti tijekom dana.
 Novoupisana djeca
U skupinu su ove pedagoške godine upisana i dva nova djeteta koja su zahtijevala specifične oblike podrške:
· Ema Ć. se izuzetno brzo prilagodila na novu sredinu, stekla povjerenje i ostvarila krasan kontakt s djecom i odgajateljima. Nažalost, od prosinca više ne pohađa vrtić odlukom majke zbog učestalih infektoloških bolesti.
· Emilian Miler je prilikom upisa govorio isključivo njemački jezik. Iako je u početku komunikacija bila otežana, Emilian je kroz svakodnevne situacije pokazao izniman napredak. Brzo je usvojio pravila i našu rutinu, stekao prve prijatelje te počeo samostalno i hrabro koristiti jednostavne svakodnevne rečenice na hrvatskom jeziku.
Praćenje govorno-jezičnog razvoja i stručna podrška
Zbog uočenih poteškoća u govornom izražavanju i razumijevanju jezika, odgajatelji su provodili sustavno praćenje i pravovremeno upućivali roditelje na stručnu procjenu:
· Karlo P. ima izraženu govornu barijeru i veliku potrebu za logopedskom podrškom, no roditelji ga, unatoč našim višekratnim preporukama i razgovorima, još nisu uključili u tretman.
· Ivan ima poteškoće u govoru i razumijevanju; obavio je stručnu obradu te mu je preporučena nova kontrola za šest mjeseci. U odgojnoj skupini s njim se radilo pojačano kroz individualne poticaje.
· Ema, Bruno i Frane stabilno i uspješno nastavljaju sa svojim ranije započetim logopedskim vježbama i tretmanima, a napredak se vidi u svakodnevnom govoru.
· Steli i Mauru (odnosno njihovim roditeljima) također je tijekom ove godine preporučen odlazak logopedu radi poticanja daljnjeg čistog i tečnog razvoja govora.
· 
 2. MATERIJALNA SREDSTVA (Prostor kao treći odgajatelj)
Uzimajući u obzir činjenicu da je dijete prirodni istraživač koje najbolje uči čineći, sobu dnevnog boravka opremili smo u skladu s dječjim potrebama u materijalnom i socijalnom kontekstu. Svi kutići redovito su se nadopunjavali gotovim i potpuno neoblikovanim materijalima (PNM):
· Istraživački centar: Rasipni materijali, jesenski plodovi, drvene ploške, prirodnine, školjke, kamenčići, kinetički pijesak i glina.
· Centar istraživanja (struja i magnetizam): Magneti, jednostavni električni sklopovi za pokuse, baterije, žaruljice, žice, aluminijska folija, razni metalni i nemetalni predmeti, lupe, povećala, mjerila, tlo i slojevi zemlje.
· Građevni kutić: Tuljci, kocke različitih dimenzija i oblika (drvene i plastične), kartonske kocke i čaše, lesonit, drvene ploške, cijevi, spojnice, magnetni oblici, mostogradnje i prometni elementi.
· Likovni kutić: Papiri različitog formata i boje (uključujući role dugog papira), kartoni, ambalažne kutije, krede u boji, slano tijesto, plastelin, pastele, ugljen, kistovi, tempere i drvofix.
· Centar s ogledalima: Ogledala različitih veličina, kamenčići, figurice, građevni elementi, magneti, plastelin, makete kukaca i jesenski plodovi (materijali su se povremeno izmjenjivali radi poticanja novih ideja).
· Centar pošte: Pisaći pribor, papiri, omotnice, škare, marke-zastavice, kutije, vage, memorandumi, poštanske knjižice, pečati, štambilj i pisaća mašina.
· Centar za igru i istraživanje svijeta: Istaknuta velika karta svijeta i karta Hrvatske na zidu, interaktivna karta svijeta, karte za stol, isprintane zastave svijeta, plakati s velikim građevinama, društvena igra Put oko svijeta, enciklopedije ("Zemlje svijeta", zastave) i slikovnice o državama i kulturama.
 Promjena prostora i uvođenje novih centara
Prostor se mijenjao u korak s trenutnim interesima i idejama djece. Stalni centri su se tijekom godine rotirali unutar sobe, dok su se prema interesu formirali novi, povremeni centri: centar građevinara, jesen, ledeni centar, maškare, istraživanje rasipnih materijala, promet, kukci i cvijeće, proljeće, sadnja i povrtnjak, centar projekcija i sjena, te izuzetno bogati centar pošte i centar za istraživanje zemalja i kultura svijeta koji su prerasli u glavne pokretače igre.
Ovisno o kalendarskom dijelu godine, blagdanima te smjeru u kojem su se razvijali interesi i projekti skupine, prostor predsoblja se ciklički mijenjao, nadograđivao i živio kroz sljedeće faze:
· Početak pedagoške godine (Predčitalački centar): Prostorom je dominirao bogat dio s knjigama, slikovnicama i enciklopedijama. Centar je bio opremljen pravom pisaćom mašinom, pečatima, omotnicama i pisaćim priborom, što je bio izravan, svakodnevni poticaj za razvoj predčitalačkih i predpisačkih vještina kroz igru pismenosti.
· Blagdanski period (Božićni čarobni centar): Uoči blagdana predsoblje se pretvara u senzorni božićni kutić. Postavljeni su božićno drvce, adventski kalendar i sustav ogledala, a grafoskop je korišten za istraživanje svjetlosti, sjene i blagdanskih motiva, stvarajući toplu i poticajnu atmosferu.
· Vrijeme karnevala (Centar za maškare): Prostor postaje centar za transformaciju i igru uloga. Djeca su se ovdje samostalno presvlačila, maskirala i plesala. Uz pomoć grafoskopa organizirane su dramske igre sa sjenama, gdje su djeca pokretima tijela i maskama istraživala vlastite i tuđe siluete na zidu.
· Faza intenzivnog projekta (Izložbeni prostor maketa i radova): Nakon intenzivnog rada na projektu „Svijet u malom“, ovo predsoblje postaje javna galerija naše skupine. Tu su ponosno izloženi trodimenzionalni Eiffelovi tornjevi izrađeni na razne načine (aluminijska folija, karton, tuljci), makete piramida, dugi crtež Kineskog zida, dječji individualni likovni radovi te dokumentarne fotografije djece u samom procesu rada.
· Kasno proljeće (Glazbeni centar svijeta): Prostor se transformira u akustičnu zonu. Postavljen je sintesajzer na kojem se sviralo prateći note u bojama, izložen je edukativni plakat "Instrumenti svijeta" s pripadajućim zastavama, a preko audio uređaja puštala se tradicionalna i folklorna glazba različitih zemalja svijeta, čime su djeca kulture doživljavala i sluhom.
· Završnica pedagoške godine (Matematički centar): U skladu s trenutnim razvojnim potrebama djece, prostor predsoblja je pred ljeto preoblikovan u bogat matematički kutić s materijalima za klasifikaciju, serijaciju, vaganje, prebrojavanje, rješavanje logičkih problema i istraživanje geometrijskih oblika.
Pretvaranjem predsoblja u ovakav polivalentan prostor maksimalno smo iskoristili prostorno-materijalni kontekst, osiguravajući djeci nove poticaje koji su se prirodno nadovezivali na rad unutar same sobe dnevnog boravka.
Korištenje medija u odgojne svrhe
Projektor i grafoskop koristili smo redovito kao snažan poticaj u aktivnostima – za istraživanje sjene, projekciju edukativnih videozapisa o gradnji spomenika, pregled fotografija svjetskih građevina i prirodnih fenomena (vulkani). Dijaprojektor je poslužio i kao podloga za interaktivne kvizove znanja. Grafoskop je bio posebno popularan za istraživanje prozirnih i neprozirnih materijala.
 Izrađena didaktika (Rad odgajatelja)
Uz kupnju gotovih igara, svakodnevno smo izrađivali popratnu didaktiku koja prati dječje interese:
· Taktilne podloge za svjetlosni stol, umetaljke, stolno-manipulativne i matematičke igre, igre za razvoj fine motorike.
· Plakati za uparivanje početnog glasa i slova, prepoznavanje slova kroz igru sa zastavama, plakati za prepoznavanje boja, geometrijskih likova te uparivanje boja i sjena.
· Plakati s građevinama svijeta (Kineski zid, piramide, Eiffelov toranj, Burj Khalifa, Panteon, Koloseum) i pojedinačne karte zastava za stol.
· Taktilne vrećice, senzorne boce i matematičke zidne igre.
Materijali u sobi obilovali su raznovrsnošću (gotovi, poluoblikovani, ambalažni, prirodni), vodeći računa o estetskoj dimenziji, higijeni te stalnoj dostupnosti dovoljne količine za svu djecu.
3. REALIZACIJA PROGRAMA KROZ SKLOPOVE AKTIVNOSTI
Kroz pedagošku godinu, odgojno-obrazovni rad i interesi djece ostvarivali su se kroz sljedeće bogate sklopove aktivnosti:
· Jesen i Zima: Bogaćenje kutića prirodninama, plodovima i lišćem; opisivanje promjena, jesenske likovne aktivnosti; priče, pjesme i igrokazi o šumskim životinjama. Promatranje zimskih promjena u prirodi, didaktičke igre sparivanja te upoznavanje polarnih životinja i njihovih staništa.
· Znanstvena istraživanja (Kosine i Svjetlost): Istraživanje kretanja i brzine autića i loptica niz kosine različitih nagiba; rad sa svjetlosnom kućicom, grafoskopom i disko kuglom; istraživanje prozirnih, poluprozirnih i neprozirnih materijala.
· Tradicija, blagdani i zajednica: Razvrstavanje sjemenki i izrada kruha (Dani kruha); suradnja s drugim skupinama povodom dolaska Sv. Luce i Sv. Nikole; Božićne priredbe i kreativne radionice s roditeljima; maskiranje, tradicijski plesovi i igre zamišljanja (Maškare); izrada pisanica i uskrsne recitacije.
· Svijet boja i Kukci: Slikanje na prozirnoj i pucketavoj foliji, kartonu, stiroporu i platnu pomoću pjene, prehrambenih boja i kapaljki; proučavanje kukaca kroz enciklopedije, makete podzemnog svijeta i kazalište sjena.
· Proljeće, Sadnja i Povrtnjak: Priprema zemlje u teglama, sadnja sjemena i presadnica, svakodnevno zalijevanje, njega i praćenje faza razvoja biljaka te razgovor o uvjetima potrebnim za rast.
· Ljeto: Morske životinje, igre vodom, pretakanjem i eksperimentiranje u pijesku, ljetne likovno-istraživačke aktivnosti i slikovnice.
Nove svakodnevne aktivnosti unutar centara:
· Igra pred ogledalom (Istraživanje simetrije i identiteta): Ogledala su postala stalan element prostora. Izmjenom poticaja (kamenčići, figurice, magneti, plastelin, kukci, jesenski plodovi) djeca su svakodnevno istraživala kako se oblici mijenjaju, kako predmeti u odrazu dobivaju svoju "drugu polovicu" tvoreći simetričnu cjelinu te kako se njihov vlastiti izraz lica mijenja kroz igru uloga.
· Aktivnosti u Centru za istraživanje (Magnetizam i struja): Istraživački centar pružao je prostor za samostalno eksperimentiranje. Fokus je bio na magnetizmu (razvrstavanje predmeta na magnetične i nemagnetične, provjera privlačne sile kroz prepreke) te osnovama struje (proučavanje jednostavnog strujnog kruga, baterija i žaruljica). Djeca su učila o sigurnosti, verbalizirala zaključke i koristila lupe i povećala za proučavanje slojeva zemlje i tla.

 4. DETALJAN PRIKAZ KLJUČNIH PROJEKATA I CENTARA AKTIVNOSTI
U ovom dijelu detaljno prikazujemo kako su se interesi djece razvijali kroz dugotrajne projekte, s posebnim naglaskom na suradnju, rješavanje problema i povezivanje znanja.
 A. Projekt: „Svijet u malom“ (Istraživanje zemalja, kultura i građevina)
1. Kako je sve započelo (Spontani interes i domoljublje)
Projekt je započeo sasvim spontano u čitalačkom kutku kada su Noa, Bartol i Mila Glavan počeli listati enciklopediju zastava svijeta. Odmah se vidjelo da djeca posjeduju krasno predznanje: Noa je samostalno čitao nazive zastava koje su mu bile zanimljive, Bartol je s ponosom prepoznavao i imenovao države koje od ranije zna, dok je Mila G. nabrajala zemlje koje su njoj poznate.
Igra je brzo privukla i ostale. Karlo, Ema, Ella i Mauro ubrzo su im se pridružili i pozorno ih slušali. Ella je tada pokazala veliki interes za Kinu, što nas je kasnije odvelo u nova istraživanja. Interes se proširio na cijelu skupinu, pa smo zajedno s djecom isprintali razne zastave kako bi ih mogli bolje proučavati. Noa je tu prepoznao najviše europskih i svjetskih zastava, a Bartol je pratio s podjednakim žarom. U priču su se aktivno uključili i Bruno, Dino, Karlo, Mauro, M. G., Ella, M. K. i Ema. Kroz ove razgovore uočili smo visoku razinu nacionalne svjesnosti – sva djeca, pa i ona mlađa, bez problema prepoznaju hrvatsku zastavu, znaju da žive u Hrvatskoj i znaju ime mjesta u kojem žive.
Kako bi djeca lakše povezala zastave sa zemljama, zajednički smo izradili veliku kartu svijeta. Svaki kontinent obojili smo drugom bojom, a djeca su slagala male zastavice na točna mjesta. To im je pomoglo da se bolje snalaze u prostoru. U sobu smo stavili i kartu Europe te kartu Hrvatske. Djeca su prepoznavala svoju kartu Hrvatske, čitala nazive gradova i nabrajala gdje su sve bila. Noa je tako ponosno nabrojio da je posjetio Osijek, Zagreb, Vukovar, Zadar, Dubrovnik i Pulu.
Čak i oni najmlađi u našoj mješovitoj skupini pokazali su trajan, dubok interes – Ivan i Luka, koji imaju tek 3,5 godine, često bi u potpunom miru sami uzimali interaktivnu kartu svijeta i s velikim zanimanjem satima proučavali veliku enciklopediju zastava.
2. Izrada zastava i vršnjačko učenje
Djeci smo ponudili kolaž-papir i karte kako bi sama izabrala i izradila zastavu koju žele. Iako se zadatak činio lagan, rezanje kolaža malim rukama bio je velik motorički izazov. Bruno je u početku imao problema s rezanjem, ali nije odustajao. Prijatelji su mu odmah priskočili u pomoć, objašnjavali mu kako držati škare i bodrili ga, pa je uz njihovu podršku i pomoć odgajatelja uspješno završio svoju zastavu. To je bio prekrasan primjer razvoja empatije i solidarnosti.
Uvođenje dijaprojektora bio je pun pogodak. Dok je dio djece radio s kolažem, drugi su na zidu igrali kviz „Pogodi zastavu“. Tu se vidjelo kako djeca prirodno uče jedni od drugih: kada bi Mila pitala za neku zastavu, Noa bi joj strpljivo i polako objašnjavao o kojoj se državi radi, što mu je podiglo samopouzdanje. Mila K. je kroz razgovor s njim brzo učila. Aktivno je sudjelovala, pitala: „Kako se piše Hrvatska?“ i odmah to primijenila u svom radu vježbajući pisanje. Za igru smo ponudili i Memory s kartama svijeta (gdje su najaktivniji bili Dino, Karlo, Bartol, Bruno, Noa, Mila Kervi, Mila K., Mila Glavan i Ema), kao i igru „Upoznaj svijet“.
3. Istraživanje povijesti i gradnja velikih građevina
Nakon posjeta pošti, enciklopedija „Zemlje svijeta“ postala je glavni hit u skupini. Djeca (M. G., Mauro, Ella, Bartol, Noa, Ema P., Bruno i Frane) su stalno listala knjigu. Bili su iznenađeni kad su otkrili da na Islandu ima puno vulkana pa su pitali kako nastaje lava.
Preko projektora smo gledali videozapise o tome kako su se gradile piramide u Egiptu, Veliki kineski zid i Eiffelov toranj u vrijeme kad nije bilo bagera i dizalica. Kod Kineskog zida pitali smo ih: „Kako su ljudi nosili to kamenje gore na planinu?“. Djeca su počela logički razmišljati: Bartol je rekao da su ga vozili rijekom pa nosili u vrećama, a Mila da su pomagali konji. Kada smo ih pitali zašto je zid građen, izvrsno su povezali povijest s posjetom gradu Ninu – Bartol je rekao: „Da zločesti ne mogu ući“. Mila je stala na stolicu kako bi pokazala da se s povišenog mjesta bolje vidi, pa su zaključili da je zid služio za obranu od neprijatelja.
· Gradnja piramida: Pripremili smo veliki karton u obliku piramide. Prva ideja djece bila je da zalijepimo pravo kamenje, ali su brzo shvatili da bi karton puknuo pod težinom. Dino je predložio: „Možemo ga nacrtati!“. Noa je objasnio da je kamen u obliku kocke, pa smo na papiru uspoređivali kocku i pravokutnik. Nakon toga su Karlo i Mauro kistovima crtali blokove onako kako im je Noa pokazao. Kada su uspoređivali svoj rad sa slikom prave piramide, djeca su primijetila da njihova ima tri strane, a prava četiri. Zajedno smo dodali četvrtu stranu od kartona. Tijekom bojanja, Mauro je glasno brojao svoje redove i uspoređivao ih s Karlovim, koji je odmah htio imati isto toliko (razvoj matematičkih vještina). Kasnije se u rad uključio i Roko i uz Bartola pomogao dovršiti piramidu. Paralelno, Dino i Noa su slagali kutije u visinu. Dino je od malih kockica napravio sve tri piramide – njemu je u tom trenu bilo najvažnije dočarati koliko su one visoke i velike.
· Gradnja Eiffelovog tornja (Statika i materijali): Noa i Bartol su preuzeli vodstvo u crtanju Eiffelovog tornja. Pridružili su im se Karlo i Dino, ubacujući ideje: „Treba još ovo dolje“, „Triba i antena“. Noa je objašnjavao Karlu gdje ide širi, a gdje uži dio. Na kraju je Noa napisao „Francuska“ i dodao imena svih koji su crtali, a Bartol je gledajući kartu točno nacrtao francuzyku zastavu. Nakon toga, gradnja tornja od kocaka postala je puno bolja. Djeca su kroz pokušaje i pogreške shvatila da toranj mora imati široku bazu da se ne sruši, pa su ga tek onda sužavali prema vrhu. Odgajatelji su ponudili aluminijsku foliju (koju su donijeli roditelji) kako bismo prikazali metalni izgled tornja. Za kostur su se koristili kartoni i tuljci. Mauro i Karlo su radili temelje, a odgajatelj je pomogao učvrstiti elemente vrućim ljepilom. Iako im je folija u početku pucala, djeca su sama shvatila trik: prvo bi je malo zgužvali da postane čvršća, a onda omatali. Od dugih traka folije radili su „zmije“ i od njih spajali mrežastu konstrukciju tornja.
· Crtanje dugačkog Kineskog zida: Nakon rada s glinom (gdje su Mila G., Dino i Noa povremeno prali ruke jer im se nije skroz sviđao osjećaj gline na prstima, ali su se stalno vraćali radu), Mila G. je odlučila nacrtati Kineski zid. Brzo je vidjela da joj jedan papir nije dosta jer je zid „jako dugačak“. Spojili smo tri papira, a ona je sama strpljivo nacrtala cijeli krajolik s kulama, planinama, zastavama i ratnicima koji čuvaju zid. Neka druga djeca su trebala malo više poticaja i ohrabrenja da završe svoj crtež, što im je pomoglo da razviju ustrajnost.
4. Kruna projekta: Veliki grad, struja i Glazbeni kutak
Igra se iz izrade maketa preselila u građevni centar. Eiffelov toranj više nije stajao sam – oko njega je niknuo cijeli funkcionalni grad! Djeca su spajala drvene kocke, ceste, pruge i nastambe za životinje. Na toranj od folije stavili su kartice sa zastavama i državama, što pokazuje da te kartice za njih više nisu bile zadatak, nego ravnopravan dio slobodne igre.
Razvojni tijek projekta:
 KUTAK "POŠTA SVIJETA" -> Upoznavanje zastava i zemalja 
↓
 ISTRAŽIVANJE GRAĐEVINA -> Maketarstvo, glina, crtanje 
↓
 MODERAN GRAD U KOCKAMA -> Uvođenje infrastrukture i struje 
· Kako je u grad stigla struja (Inženjerski pristup): Kroz razgovor s Maurom i Karlom o tome što sve gradu treba da bi radio, dječaci su se sjetili nečeg nevidljivog, a važnog – struje. Ponovno su uzeli aluminijsku foliju, ali ovaj put ona više nije bila ukras, nego električni vod. Gledali smo slike dalekovoda iz Centra za istraživanje, a u razgovor o tome što sve u kući radi na struju uključili su se Frane, M. G. i Ema. Mauro je sam rješavao inženjerske probleme u gradnji:
1. Žica od folije mu je stalno padala s LEGO tornja. Sam se sjetio rješenja: ugurao je foliju između dvije kocke, pa ju je gornja kocka čvrsto stisnula.
2. Visoki stupovi su mu se stalno prevrtali. Kako ne bi odustao, odgajatelj ga je kroz pitanja naveo na rješenje, pa se Mauro sjetio uzeti veliku LEGO podlogu i na nju čvrsto uglaviti stupove.
Karlo i Mauro su te žice-folije uveli unutar kartonskih kuća i ciljano ih doveli do nacrtanih štednjaka i televizora, pokazujući da razumiju kako stvari funkcioniiraju u stvarnom životu.
· Spajanje cijelog svijeta: Ubrzo su u isti grad smjestili Eiffelov toranj, Kineski zid, egipatske piramide i grčki Partenon. Kako bi prikazali nepreglednost Kineskog zida, djeca (većinom mlađa od 5,5 godina) iskoristila su skoro sve kocke i kutije u sobi, slažući goleme nizove preko cijelog tepiha – to je bio njihov način da pokažu koliko je taj zid zapravo dugačak. Za piramide su pametno birali magnetne oblike jer su njima lakše dobili šiljasti oblik.
· Glazbeni kutak za kraj: Na kraju godine, otvorili smo i glazbeni kutak kao proširenje projekta. Preko projektora smo proučavali instrumente iz raznih dijelova svijeta i napravili veliki plakat s instrumentima i pripadajućim zastavama. Nabavili smo i sintesajzer na kojem se svira po bojama. Mila G., Mauro, Mila K., Noa, Dino, Ema i Ela brzo su shvatili sistem i uspješno svirali prve pjesmice prateći note u bojama i vježbajući ritam uz brojalice. Tako su djeca svijet, nakon zastava, pošte i gradnje, na kraju doživjela i kroz pjesmu i zvuk.
 B. Centar pošte i "Pošta svijeta"
Ovaj centar se razvio kao izravan odgovor na dječji interes za pismenost, simbole i uloge odraslih. Kako bismo produbili interes za države, u sobi smo otvorili novi kutić – „Pošta svijeta“. Po sobi smo postavili poštanske sandučiće, a svaki je predstavljao jednu državu. Na svakom sandučiću bila je pripadajuća zastava, ali i slike tradicionalne nošnje, hrane i poznatih građevina te zemlje. Tako su djeca učila da svaka država ima svoje posebnosti. U našem poštanskom uredu imali smo pisaći pribor, kuverte, papir, pečate, vagu, pisaću mašinu i male isprintane zastavice koje su služile kao poštanske markice. Djeca bi nacrtala ili napisala poruku prijateljima ili roditeljima, izabrala zastavu-markicu, "frankirala" pismo i ubacila ga u točan sandučić.
Problemske situacije s kuvertama (Rješavanje problema):
Papir za pisanje je često bio veći od kuverte, pa su djeca morala sama logički zaključiti što učiniti:
· Ela je sama shvatila da papir treba presavinuti da stane u kuvertu, a ostala djeca u skupini su to brzo uočila od nje i počela raditi isto (vršnjački prijenos znanja).
· Mauro, Noa i Bartol su bili jako uporni, iako im je samo savijanje papira zbog preciznosti i sitnih prstićva bilo teško. Nisu odustajali unatoč tome što im je povremeno bila potrebna podrška odgajatelja oko koordinacije ruku.
· Mila G. je problem riješila potpuno drugačije – uzela je škare i točno odrezala višak papira da stane u kuvertu, pokazavši inovativnost u mišljenju.
Djeca su stalno pregledavala sandučiće. Uz sandučić Francuske odmah su prepoznala Eiffelov toranj, a kod Španjolske su primijetila plesačicu u haljini i povezala je s plesom i glazbom. Također, kroz igru kockama, Bartol i Karlo su počeli graditi dvorac. Bartol je rekao da je to dvorac u Portugalu jer je povezao sliku s obližnjeg sandučića Portugala sa svojom gradnjom. Karlo se ubacio u igru i maštovito dodao da je i on bio tamo i da je to „daleko“, pokazujući da razumije pojam prostorne udaljenosti.

 5. SURADNJA S RODITELJIMA I DRUŠTVENOM SREDINOM
Suvremeni kurikulum naglašava važnost otvaranja vrtića prema obitelji i zajednici, što smo ove godine proveli vrlo aktivno:
· Roditeljski sastanci: U rujnu 2025. održan je prvi informativni roditeljski sastanak (upoznavanje s kućnim redom, ugovorima i načinom rada), uz redovito provođenje individualnih roditeljskih sastanaka i konzultacija o govornom razvoju tijekom cijele godine.
· Kutić za roditelje: U garderobnom prostoru redovito su se izmjenjivali stručni letci, brošure, obavijesti o radu, dječji likovni radovi, zanimljive izjave djece, fotografije aktivnosti te opsežna dokumentacija o razvoju naših projekata.
· Digitalna komunikacija: Svakodnevne brze informacije, obavijesti i fotografije iz tjednog života skupine dijelile su se kontinuirano putem WhatsApp grupe i Homeroom aplikacije.
· Uključivanje roditelja (Donatorstvo): Roditelji su se iznimno aktivno uključivali u rad skupine kroz donošenje prirodnina, jesenskih plodova i raznih neoblikovanih materijala za rad (kutije, tuljci). Posebno ističemo donošenje velikih količina aluminijske folije koja je djeci poslužila kao ključan materijal za metalni sjaj Eiffelova tornja i za provođenje "strujnih žica" kroz makete kuća.
· Suradnja s društvenom sredinom (Izlasci iz vrtića):
1. Posjet pošti: Kako bismo igru iz sobe povezali sa stvarnim svijetom, prije Božića smo organizirali edukativni posjet pravoj lokalnoj pošti. Djeca su izradila božićne čestitke, učila pisati adrese (svatko je znao svoje mjesto, ali točnu ulicu i broj smo učili), te su ih s uzbuđenjem ubacila u pravi sandučić. Tamo su odmah uočili i paketomat te sami logički zaključili: „Ovdje idu veći paketi jer kroz ovu malu rupu na sandučiću ne može proći paket, samo pismo“.
2. Posjet školi: Naši predškolci (djeca u godini pred polazak u školu) posjetili su Osnovnu školu Petar Zoranić Nin radi lakše pripreme, razbijanja straha i što bezbolnije tranzicije u novu školsku sredinu.
6.OBRAZOVANJE I STRUČNO USAVRŠAVANJE ODGAJATELJA
A. Kolektivno stručno usavršavanje i timski rad u ustanovi
Zrinka Matulić i Nikolina Christ Ljubičić
 Sjednice Odgajateljskih vijeća (DV "Morska vila" Nin):
1. 1. sjednica Odgajateljskog vijeća (19. studenog 2025. godine)
· Verifikacija zapisnika s 4. sjednice Odgajateljskog vijeća u pedagoškoj godini 2024./2025.
· Dogovor oko nadolazećih blagdanskih aktivnosti i obilježavanja adventa (Sv. Nikola, Sv. Lucija, Božić).
· Razno.
2. 2. sjednica Odgajateljskog vijeća (18. lipnja 2026. godine)
· Verifikacija zapisnika s 1. sjednice Odgajateljskog vijeća u pedagoškoj godini 2025./2026.
· Biranje člana Upravnog vijeća iz reda odgajatelja.
· Razno.
 Timski sastanci skupine i sudjelovanje u tijelima:
· Prvi timski sastanak: održan 3. prosinca 2025. godine (planiranje i evaluacija).
· Drugi timski sastanak: održan 14. svibnja 2026. godine (praćenje napretka projekata).
· Radničko vijeće: Sudjelovanje na sjednici Radničkog vijeća održanoj 26. svibnja 2026. godine..
 B. Stručno usavršavanje izvan ustanove (Pedagoška godina 2025./2026.)
1. Online edukacija: “Perspektiva kao likovni element”
· Organizator i vrijeme: Udruga za promicanje i razvoj kompetencija "SANELA RADIONICE" Zagreb (održano na Zoom platformi), 24. rujna 2025.
· Sudionik: Nikolina Christ Ljubičić
2. Stručni skup (AZOO): “Inkluzija djece s poremećajima pažnje i hiperaktivnosti u redovite programe ranog i predškolskog odgoja i obrazovanja”
· Mjesto i vrijeme održavanja: Agencija za odgoj i obrazovanje, Tolstojeva 32, Split (voditeljica: Antonija Musulin), 13. veljače 2026.
· Sudionik: Nikolina Christ Ljubičić
3. Online edukacija: “Izazovni dječji razvoji / ponašanja”
· Organizator i vrijeme: Edulist, 20. ožujka 2026.
· Sudionik: Zrinka Matulić
4. Online edukacija: “Napredovanje u struci u ranom i predškolskom odgoju”
· Organizator i vrijeme: STEMKO, obrt za edukaciju (predavačica: Katarina Šeravić Lovrak, mag.praesc.educ.), 09. travnja 2026.
· Sudionik: Nikolina Christ Ljubičić
5. Stručni skup uživo: „Praktičari istraživači – profesionalno učenje i razvoj odgojno-obrazovne prakse iznutra”
· Mjesto i vrijeme održavanja: DV "Dječja igra" (Zagreb) u suradnji s Edulist, 17. travnja 2026. od 08:00 do 15:00 sati.
· Sudionik: Zrinka Matulić
6. 6. Međunarodna konferencija o radu s darovitima: „Obrazovanje za izvrsnost: modeli, timovi i osposobljavanje nastavnika za rad s darovitima”
· Organizator i mjesto: Europski talent centar Hrvatska / Centri izvrsnosti Varaždinske županije, Varaždin, 23. travnja 2026.
· Sudionik: Nikolina Christ Ljubičić
7. Međunarodna znanstvena i umjetnička konferencija: „Promišljanje djetinjstva IV: Prema transdisciplinarnosti” (Rethinking Childhood IV: Towards Transdisciplinarity)
· Mjesto i vrijeme održavanja: Sveučilište u Zadru, od 28. do 30. svibnja 2026.
· Sudionici: Zrinka Matulić i Nikolina Christ Ljubičić (Aktivno praćenje predavanja i sekcija)
C. Osobni doprinos struci (Izlaganja na stručnim i znanstvenim skupovima)
U svrhu aktivnog doprinosa stručnoj i znanstvenoj zajednici te prikaza primjera dobre prakse iz našeg vrtića, odgajateljice Nikolina C.Ljubičić I Zrnika Matulić  održale su usmeno izlaganje na međunarodnoj razini:
· Naziv teme/rada: „Digitalni alati kao most suradnje između vrtića i obitelji”
· Mjesto i konferencija: Međunarodna znanstvena i umjetnička konferencija „Promišljanje djetinjstva IV: Prema transdisciplinarnosti” (Rethinking Childhood IV: Towards Transdisciplinarity) – Sveučilište u Zadru.
· Datum izlaganja: 29. svibnja 2026. godine.
· Oblik sudjelovanja: Usmeno izlaganje i prezentacija rada pred međunarodnim auditorijem.
· Kratak sažetak: U radu je prikazano kako se suvremeni digitalni alati mogu funkcionalno iskoristiti za premošćivanje prostorne udaljenosti i intenziviranje partnerske suradnje s roditeljima, s posebnim naglaskom na transparentnost odgojno-obrazovnog procesa i dvosmjernu komunikaciju.

 D. Individualno stručno usavršavanje (Proučavanje stručne literature)
 Odgajatelj: Nikolina Christ Ljubičić
· E. Slunjski (2020): „Izvanredan vrtić: Izgradnja kulture kontinuiranog učenja i razvoja”
· A. Miljak (2015): „Ustanova ranog i predškolskog odgoja - prostor otvorenih mogućnosti”
· T. Borovac (2021): „Suvremeni kurikulum ranog i predškolskog odgoja i obrazovanja”
· L. Malaguzzi (2019): „Dokumentiranje kao alat za vidljivo učenje i refleksiju”
 Odgajatelj: Zrinka Matulić

 7. REFLEKSIJA ODGAJATELJA I ZAKLJUČAK
Ova pedagoška godina u skupini "Losturice" pokazala je puni smisao projektnog rada u mješovitoj skupini. Moja uloga kao odgajatelja nije bila da djeci nudim gotove tekstove i rješenja niti da popravljam stvari umjesto njih (poput Maurovih LEGO stupova koji su se prevrtali), već da ih poticajnim pitanjima i pravovremenim uvođenjem novih materijala (folija, glina, sintesajzer) navedem da sami pronađu izlaz iz problemskih situacija. To je djeci dalo snažan osjećaj ponosa i razvilo ustrajnost.
Iako su kronološki raznovrsni (od 3 do 6 godina), kroz zajedničku su igru pokazali da granice u učenju ne postoje. Informacije koje su skupljali kroz knjige i medije pretvorili su u svoj vlastiti, živući alat za igru na tepihu. Stvoren je prekrasan zajednički svijet u kojem su se prirodno isprepleli domoljublje, geografija, fizika, rano opismenjavanje, graditeljstvo i velika dječja mašta, a svako dijete je u njemu raslo u skladu sa svojim osobnim ritmom.


MJEŠOVITA VRTIĆKA SKUPINA ZVJEZDICE
Odgajatelji: Danijela Kuzmar, Irena Ćuk



MJEŠOVITA VRTIĆKA SKUPINA ŠKOLJKICE
Odgajatelji: Iva Mustać, Sara Zeko

1. Podaci o odgojnoj skupini
Pedagoška godina započela je 01.09.2025. godine. Tijekom odgojno obrazovnog razdoblja 2025./2026. godine upisano je desetero djece kronološke dobi od 3 do 6 godina, od toga pet dječaka i pet djevojčica. U studenom 2025. godine ispisuje se dječak Noah K., a u veljači 2026. godine u odgojno-obrazovnu skupinu upisuje se dječak Pavle Z.
Sva djeca iz skupine su redovito polazila vrtić, osim dječaka Filipa Š. koji je tijekom pedagoške godine rijetko pohađao vrtić, iz zdravstvenih razloga. Izostanci druge djece su bili iz slijedećih razloga – bolest djeteta u periodu stjecanja imuniteta, praznici i sl. Tijekom pedagoške godine dolaznost djece u skupinu bila je oko 80%. Komunikacija s roditeljima odvija se putem Homeroom aplikacije, panoa za roditelje, svakodnevnom komunikacijom pri dovođenju i odvođenju djece te putem Whats app grupe.
Arian B. i Nika M. teže podnose period  adaptacije na vrtić, teško prihvaćaju odvajanje od roditelja. Djevojčica Ana S. ima dojgnosticirane alergije na kikiriki i ananas što zahtjeva oprez pri odabiru namirnica. Dječaci Jakov S. i Arian B. su uključeni u logopedski tretman zbog teškoća u artikulaciji pojedinih glasova. 
Luna O., Anamaria O. Matvii K. i Leonie N., iako su još u procesu usvajanja i boljeg razumijevanja hrvatskog jezika, pokazuju velik napredak u komunikaciji s drugom djecom i odgojiteljima što pozitivno utječe na njihove socijalne odnose. 
Organizacija rada temelji se na desetosatnom primarnom programu u trajanju od 6:30h do 16:30h.

2.Materijalna sredstva
Opremanje svih centara u sobi dnevnog boravka promišljenim sredstvima i materijalima za poticanje dječjeg razvoja. S vremenom se isti centri nadopunjavaju novim materijalima ovisno o interesima i potrebama djece. 

Promjena prostora
Centri koji su se formirali na početku odgojno-obrazovnog rada s djecom zadržavaju se do kraja pedagoške godine, ali se kroz određeni period rotiraju u sobi dnevnog boravka. Osim toga, s vremenom se formiraju novi centri prema interesu i potrebama djece. Tako su, uz stalne centre, formirani centar liječnika, centar frizeskog salona, centar jeseni, zimski centar, centar istraživanja magneta i magnetizma, centar zmija, centar dvoraca, centar proljeća te centar za istraživanje svjetla i sjene. 

Poticaji
Uzimajući u obzir činjenicu da je dijete  istraživač, da uči čineći te da je kreativno biće, vrtić je osmišljen i opremljen u skladu sa dječjim potrebama u materijalnom i socijalnom kontekstu. Sobe dnevnog boravka se kroz pedagošku godinu, osim standardnim centrima(centar građenja, obiteljski centar, stolno- manipulativni centar, likovni centar, istraživački centar, centar za odmor, prirodni centar), obogaćuju i povremenim centrima (centar liječnika, centar istraživanja magneta i magnetizma, centar frizerskog salona, centar jeseni, zimski centar, centar proljeća, centar zmija, centar dvoraca te centar za istraživanje svjetla i sjene). Opremanje prostora sobe dnevnog boravka  bilo je u skladu s trenutnim interesima djece, tako da su se centri povremeno mijenjali što se pozitivno reflektiralo na djecu (razvijala se mašta, kreativnost, suradnja, komunikacija). Prostor vrtića kontinuirano je nadopunjavan i opremljivan te je djeci tako osigurano poticajno okruženje u kojem mogu samostalno istraživati svijet oko sebe prema vlastitom odabiru. Uz kupljenu didaktiku , izrađivana je didaktiku koja je pratila aktivnosti djece. Tako su se, uz redovitu kupnju didaktički oblikovanih igara i materijala, još izradile podloge za svjetlosni stol, umetaljke, razne matematiče igre, igre za razvoj fine motorike, igre uparivanja i pridruživanja, igre građenja i sl. Osim izrađenih didaktičkih igara djeci su svakodnevno bile dostupne razne vrste materijala kojima se mogu kreativno izraziti (plastelin, slano tijesto, stiropor, karton, raznovrsni likovni materijal, drvene ploške i prirodni materijal). Isto tako prostor je obogaćivan fotografijama i plakatima te se djeci nudila razna literatura vezana za određene sklopove aktivnosti koje su pratile njohov interes. Bogatstvo materijalnog okruženja vidljivo je formiranjem najrazličitijih centara (stalnih i povremenih) koji su se po potrebi nadopunjavali aktualnim materijalima ili su se materijali za koje nije postojao interes micali. Prostor je obilovao raznovrsnim poticajnim materijalima (gotovim, poluoblikovanim, neoblikovanim, prirodnim, ambalažnim), pritom vodeći računa o estetskoj i higijenskoj dimenziji. Količina i kvaliteta materijala bila je u skladu sa razvojnom dobi djece, uz stalnu dostupnost dovoljne količine materijala za svu djecu. 

3.Realizacija programa u odgojnoj skupini
Sklopovi aktivnosti vezane za: 
Svjetlost- kućica za istraživanje svjetla i sjene, svjetlosni stol, disko kugla, lampe, razne lampice, svjetiljke, drvene kocke s različitim punjenjem (boje, rasipni materijal i sl.)
Maškare – gluma, pretvaranje, pjesme, igrokazi, maskiranje, igre zamišljanja, likovne aktivnosti
Liječnik- dijelovi tijela, emocije, izrazi lica, fotografije, plakati, knjige, raznovrsni materijali za simbolički igru (stetoskop, povezi, igle i sl).
Boje- istraživanje boja i korištenje raznih likovnih tehnika, slikanje na aluminijskoj foliji, prozirnoj foliji, kartonu, deki, slikanje s kapaljkama, špricaljkama i sl.
Uskrs- izrada pisanica, pjesme, priče, igre, likovne i kreativne radionice 
Jesen- bogaćenje centra raznovrsnim materijalima, prepozavanje, promatranje, opisivanje, likovne aktivnosti, istraživačke aktivnosti, suradnja s roditeljima (sakupljanje polodova, lišća i sl.), šumske životinje, jesenski plodovi, kosine, rasipni materijali
Zima- uočavanje promjena u prirodi, fotografije, didaktičke i društvene igre,polarne životnije, istraživačke i likovne aktivnosti, igre zamišljanja
Proljeće i kukci- novo godišnje doba, vijesnici proljeća, suradnja s roditeljima (sakupljanje cvijeća i potrebnih materijala za sadnju), enciklopedije, fotografije, razne istraživačke i likovne aktivnosti, boje, uparivanje, fina motorika
Magneti i magnetizam- razni magneti, magnetne kuglice, magnetni štapovi, bočice s materijalom koje magnet privlači, magnetni labirint, posude koje magnet privlači, fotografije, magnetne kocke
Zmije- razne istraživačke i likovne aktivnosti, fotografije, enciklopedije, nizanje, mjerenje, magneti, dramatizacija
Dvorci- građenje, dramatizacija, likovne aktivnosti, šetnja kroz grad Nin, fotografije, izrada maketa

4.Obrazovanje i stručno usavršavanje
 
-Individualno stručno usavršavanje u ustanovi 2025./2026. godine (Iva Mustać i Sara Zeko)
 
·    Odgojiteljska vijeća:

1. Odgojiteljsko vijeće održano 19. studenog  2025. godine
· Usvajanje dnevnog reda
· Verifikacija zapisnika s 4. sjednice Odgojiteljskog vijeća s pedagoškoj godini 2024./2025.
· Dogovor oko nadolazećih aktivnosti (sv. Nikola, sv. Lucija, Božić)
2.Odgojiteljsko vijeće održano 18. lipnja 2026. godine
· Usvajanje dnevnog reda
· Verifikacija zapisnika s 1. sjednice Odgojiteljskog vijeća u pedagoškoj godini 2025./2026.
· Biranje člana Upravnog vijeća iz reda odgajatelja
· Razno


-Stručno usavršavanje izvan ustanove 2025./2026. godine (Iva Mustać i Sara Zeko)

Individualno stručno usavršavanje (Iva Mustać)

Stručni skup (AZOO): „Inkluzija djece s poremećajima pažnje i hiperaktivnosti u redovite programe ranog i predškolskog odgoja i obrazovanja“, Split, 13.veljače 2026.

„Rani znakovi autizma“ (online), Žaruljica, 20.10.2025.

Individualno stručno usavršavanje (Sara Zeko)
-EduList: „Praktičari istraživači- profesionalno učenje i razvoj odgojno-obrazovne prakse iznutra“

Individualno stručno usavršavanje (Iva Mustać)
· Došen Dobud, A. (1995) Dijete i njegovo učenje. Zagreb: Alinea.
· Frederik, H. i Papy, F. (1972) Modern mathematics and the child. London: Harrap.
· Glasnović Gracin, D. (2022) Matematika u ranom i predškolskom odgoju.

· Individualno stručno usavršavanje (Sara Zeko)
·  „Pomozimo im rasti“, priručnik za partnerstvo odgojitelja i roditelja u Programu psihosocijalne potpore djeci predškolske dobi; Mirjana Milanović
· „Kako s djetetom razgovarati i razvijati kvalitetan odnos“- priručnik za roditelje, odgajatelje i učitelje; Edita Slunjski
· „Izvan okvira 3“ vođenje prema kulturi promjene; Edita Slunjski
· „Dječji vrtić zajednica koja uči- mjesto dijaloga, suradnje i zajedničkog učenja“, Edita Slunjski

Web stranice:
· Reggio Emilia inspired practice
· Loose Parts Odeas
· Tuff Trays, Sensory Play and Loose Parts Activities
5.Suradnja s roditeljima i društvenom zajednicom 
• Informativni roditeljski sastanak – 28. kolovoza 2025. godine; upoznavanje s pravilnikom o kućnom redu, ugovori, izjave, upoznavanje s načinom rada 
• Suradnja s roditeljima putem Kutića za roditelje- obilježavanje važnijih datuma, stručno osmišljeni tekstovi, letci i brošure vezani uz važna događanja i obavijesti o radu, dostignućima djece, izletima, dječji radovi, fotografije
• Suradnja s roditeljima putem Whats app grupe i Homeroom aplikacije
• Uključivanje roditelja u aktivnosti vrtića - pomoć u prikupljanju materijala i drugih sredstava za rad djece
• Posjet predškolaca Osnovnoj školi Petar Zoranić Nin


SKLOPOVI AKTIVNOSTI 
 
1. ZMIJE I MAGNETIZAM
Projekt o zmijama u skupini započeo je kada je Filip donio enciklopediju o životinjama. Zajedno smo je listali, a djeca su odmah počela postavljati pitanja o zmijama. To je privuklo i ostalu djecu, pa su se spontano okupili oko knjige. Razgovarali smo o tome kako zmije izgledaju, gdje žive i čime se hrane. Djeca su komentirala, uspoređivala i izražavala svoja prethodna znanja, što je potaknulo daljnju znatiželju i dovelo do prirodnog nastanka projekta koji se usmjerio na istraživanje zmija. 
Djeca za izražavanje koriste razne medije poput vodenih boja, tempere, flomastera, kartona, škara i ljepila, olovke, papira u boji, a najviše koriste glinu i plastelin. Izrada zmija od plastelina i gline potiče razvoj fine motorike, koordinacije i senzorne percepcije kroz valjanje, oblikovanje i manipulaciju materijalom. Djeca pritom koriste maštu, primjenjuju svoja znanja o zmijama i stvaraju vlastite interpretacije, što jača kognitivni i kreativni razvoj. Aktivnost u skupini potiče suradnju, razmjenu ideja. Zaključuju da je glina mekša od plastelina te ju oslikavaju temperom kako bi bile živopisnije. Modeliraju vigujave, ravne i spiralne zmije, uspoređujući oblike i načine izrade. Osim toga, izrađuju zmije nizanjem perlica na čupavu žicu. Na taj način potiču razvoj fine motorike, preciznosti prstiju i koordinacije oko–ruka jer djeca pažljivo hvataju i navlače sitne perlice. Aktivnost jača koncentraciju i strpljenje, a istovremeno potiče kreativnost jer djeca biraju boje, stvaraju uzorke i vlastite dizajne. Osim toga, nizanje perlica razvija matematičke vještine poput prepoznavanja boja, uspoređivanja veličina i stvaranja nizova. 
Projekt o zmijama pruža brojne prilike za poticanje početnog čitanja i pisanja. Djeca prepoznaju i imenuju slova u riječima poput zmija, koža, boja te pokušavaju povezati glasove i slova. Tijekom aktivnosti zapisuju svoje ime na radove, ispisuju riječ „zmija“ ili zapisuju ime zmije gledajući u predložak. Čitanje i pisanje tako postaje prirodan dio istraživanja, potaknuto stvarnim interesom djece za zmije. Fotografije zmija i dječji crteži kasnije su postavljeni u sklopu centra početnog čitanja i pisanja. Djeca se na taj način mogu prisjetiti svega o čemu smo razgovarali i vidjeti ono što su stvarali. Djeca koja tada nisu sudjelovala u  aktivnostima nakon dužeg vremena također crtaju zmije i stavljaju ih pokraj drugih crteža. 
Osim svega navedenog, djeca zmije izrađuju i od magnetnih štapića što omogućuje nadovezivanje projekta o zmijama na projekt vezan uz magnete i magnetizam. Na taj način se ostvaruje međusobno povezivanje tema i proširivanje dječjih iskustava učenja. Izrađivanjem zmija od magnetnih štapića i pritom stječu nove spoznaje kroz igru i eksperimentiranje. Uočavaju da se štapići međusobno privlače ili odbijaju, pa otkrivaju osnovna svojstva magneta. Istovremeno istražuju kako promjenom smjera ili rasporeda te dodavanjem magnetnih kocki mogu oblikovati razne modele. Primjećuju i da duljina zmije ovisi o broju štapića koje su spojili pa spontano uspoređuju veličine i broje elemente. 

· Aktivnostima se kod djece poticao:
· razvoj fine motorike i koordinacije oko-ruka
· razvoj taktilne i vizualne percepcije
· razvoj kreativnosti, koncentracije, strpljenja
· razvoj matematičkih i predčitalačkih vještina
· razvoj sposobnosti opažanja, istraživanja i zaključivanja
· sposobnost povezivanja različitih područja učenja
· razvoj suradnje, razmjene ideja i zajedničkog učenja
· razvoj logičkog mišljenja i rješavanja problema

· Djeca su zmije upoznavala kroz:
· enciklopedije, slikovnice, fotografije
· modeliranje, nizanje i razne likovne aktivnosti
· izradu zmija od magnetnih štapića
· igru i praktično učenje
· razgovor i istraživačke aktivnosti

2.MAGNETI I MAGNETIZAM
Djeca istražuju magnetizam kroz igru i spontano eksperimentiranje s magnetima. Hodaju prostorom i provjeravaju koje predmete magnet privlači, a koje ne, čime stvaraju prve pretpostavke o materijalima. Primjećuju da se magnet ponekad snažno zalijepi za metal, dok na drvo ili plastiku ne reagira. Istražuju međusobno djelovanje magneta te uočavaju da se neki krajevi spajaju, a drugi odbijaju. To ih potiče na pitanja o tome zašto se to događa i kako magneti „znaju” kamo će se okrenuti. Kroz ove situacije razvijaju logičko mišljenje i sposobnost postavljanja hipoteza. Aktivnost jača i finu motoriku jer djeca precizno spajaju i razdvajaju magnetne elemente. Suradnjom i zajedničkim otkrivanjem razvijaju komunikacijske i socijalne vještine. Doživljaj otkrića potiče znatiželju i motivira ih za daljnje istraživanje. Djeca tako stječu početna razumijevanja fizičkih pojava na jednostavan i iskustveni način. U prostoru su postavljeni metalni krugovi. Djeca ih uočavaju, ali u početku ne znaju čemu služe. Potičemo ih da samostalno promišljaju i istražuju njihovu namjenu. Najprije na njih postavljaju lutke te ih koriste kao ljuljačke. Budući da lutke ne mogu samostalno sjediti bez pridržavanja, nakon nekog vremena odustaju od te ideje. Metalni krugovi ostaju u prostoru te ih djeca nastavljaju promatrati i istraživati. Nakon određenog vremena Jakov na krug postavlja magnetni štapić te uočava da se on zadržava na površini. To otkriće potiče daljnje istraživanje magnetizma, a djeca kroz igru i eksperimentiranje dolaze do novih spoznaja o svojstvima magneta i materijala. Nakon nekog vremena Luna izrađuje čovjeka od štapića, a Jakov S. dolazi na ideju da sve krugove poveže magnetnim štapićima. 

• Aktivnostima se kod djece poticao:
· razvoj logičkog mišljenja i zaključivanja
· razvoj sposobnosti postavljanja hipoteza i predviđanja
· razvoj istraživačkog duha i znatiželje
· razvoj sposobnosti rješavanja problema
· razvoj fine motorike i koordinacije oko–ruka
· razvoj vizualne i taktilne percepcije
· razvoj prostornog mišljenja
· razvoj kreativnosti i maštovitosti
· razvoj komunikacijskih i socijalnih vještina
· razvoj suradnje i zajedničkog učenja
· sposobnost uočavanja odnosa i veza među pojavama
· stjecanje početnih spoznaja o magnetizmu i svojstvima materijala
· razvoj samostalnosti u istraživanju i donošenju zaključaka

• Djeca su magnete i magnetizam upoznavala kroz:
· slobodnu igru s magnetima
· spontano eksperimentiranje i istraživanje
· provjeravanje koje predmete magnet privlači, a koje ne
· istraživanje različitih materijala (metal, drvo, plastika) 
· konstruiranje i oblikovanje različitih modela od magnetnih elemenata
· suradničko istraživanje i razmjenu ideja
· razgovor o opaženim pojavama
· iskustveno učenje kroz pokušaje, pogreške i otkrića

3.JESEN
Dolaskom jeseni u skupini se formira centar u kojem su ponuđeni materijali s kojima se djecu nastojalo postakniti na spontano istraživanje i omogućiti im neposredan susret s prirodnim materijalima. Različitim senzornim, istraživačkim i likovnim aktivnostima djeci su se nastojale približiti promjene koje se događaju u prirodi, ali i potaknuti cjelokupan razvoj svakog pojedinog djeteta, kao i njihovih kompetencija. U suradnji s roditeljima sakupili smo različite jesenske plodove (bundeve, kukuruze, kestene, žireve, orahe i sl.). Ponuđeni materijali u novoformiranom centru djecu su potaknuli na upoznavanje i imenovanje jesenskih plodova, uočavanje i opisivanje njihovih specifičnih karakteristika te razmjenjivanje vlastitih znanja i iskustava. Jesenske plodove djeca upoznaju svim osjetili te verbaliziraju vlastita zapažanja i komentiraju svoje postupke što pozitivno utječe na njihov spoznajni  i govorno-jezični razvoj. Osim toga, djeca jesen upoznaju kroz različite likovne i istraživačke aktivnosti. S vremenom, promatrajući razne jesenske plodove, posebice bundeve, počinju ih uspoređivatiprema veličini, masi i obliku. Spontano zaključuju da su neke bundeve veće, a neke manje, odnosno da su neke teže, dok su druge lakše. Na ovaj način proširuju svoj vokabular te kroz neposredno iskustvo postavljaju temelje za kasnije razumijevanje fizičkih svojstava predmeta i matematičkih pojmova. Spuštanje jesenskih plodova niz kosine omogućuje istraživanje brzine spuštanja ploda u odnosu na njegovu veličinu i masu. Starija djeca uspoređuju koji predmeti se spuštaju brže, odnosno koji se spuštaju sporije te iznosi vlastita predviđanja prije puštanja ploda, dok mlađa djeca uživaju u samom procesu spuštanja plodova. 
• Aktivnostima se kod djece poticao:
· razvoj istraživačkih vještina i prirodne znatiželje
· razvoj senzorne percepcije (vizualne, taktilne i mirisne)
· bogaćenje vokabulara i govorno-jezični razvoj
· razvoj sposobnosti opažanja i opisivanja karakteristika predmeta
· razvoj logičkog mišljenja i zaključivanja
· razvoj matematičkih vještina (uspoređivanje veličine, mase i oblika)
· razvoj sposobnosti predviđanja i postavljanja pretpostavki
· razvoj sposobnosti uočavanja odnosa između veličine, mase i brzine kretanja
· razvoj spoznajnih kompetencija
· razvoj suradnje i razmjene iskustava
· razvoj interesa za prirodu i promjene u okolišu
· razvoj kreativnosti kroz likovne aktivnosti
· 
• Djeca su obilježja jeseni upoznavala kroz:
· istraživanje prirodnih materijala i jesenskih plodova
· promatranje, imenovanje i opisivanje jesenskih plodova
· razgovore o vlastitim opažanjima i iskustvima
· likovne aktivnosti inspirirane jeseni
· istraživačke aktivnosti s bundevama, kukuruzom, kestenima, žirevima
· uspoređivanje plodova prema veličini, masi i obliku
· istraživanje težine različitih plodova
· spuštanje jesenskih plodova niz kosine
4. ZIMA
Dolaskom zime u prirodi su vidljive promjene koje nastojimo približiti djeci prenoseći ih u unutarnji prostor, fomiranjem centra za istraživanje najhladnijeg godišnjeg doba. Centar je obogaćen materijalima kojima se djecu nastojalo potaknuti na istraživanje, manipulaciju, konstruiranje i simboličku igru. Šumica prekrivena snijegom i figure polarnih životinja djecu svakodnevno pozivaju na igru, posebice Pavla, Ariana i Jakova S. Prateći igru vidljiv je njihov interes za prirodne pojave i životinjski svijet (poznate životinje imenuju te pokazuju interes za upoznavanjem novih). Osim toga, inerakcija i potreba za dogovaranjem oko raspodjele figurica potiče razvoj njihovih socijalnih vještina, dok pripovijedanje kroz igru doprinosi razvoju mašte i jezično-govornih sposobnosti. U centru su izložene fotografije djece na snijegu koje su nam roditelji poslali. Djeca im spontano prilaze, promatraju i s velikim interesom komentiraju. Prepoznaju sebe i prijatelje, imenuju aktivnosti, uspoređuju iskustva i prepričavaju doživljaje. Osim toga, postavljaju pitanja jedni drugima, dijele osjećaje i razmišljanja, te se prisjećaju detalja poput odjeće, mjesta i osoba koje su bile s njima. Osim toga, ponuđene enciklopedije djeci služe kao poticaj za razgovor, istraživanje, razvoj novih interesa... Djeci su također ponuđene prozirne i metalne kocke koje svojim vizualnim i taktilnim karakteristikama (prozirnost, hladni tonovi, refleksija svjetla) asociraju na led i snijeg. Koriste ih u slobodnoj, samoinicijativnoj igri građenja, istražujući prostorne odnose, stabilnost konstrukcija i mogućnosti kombiniranja elemenata. U centru su, uz sve navedeno, ponuđeni i rasipni materijali – riža i kinetički pijesak – s ciljem poticanja taktilnog i senzornog istraživanja. Djeca ih istražuju dodirom, presipavanjem, oblikovanjem i kombiniranjem. Zimu upoznaju i kroz razne likovne i istraživačke aktivnosti (otapanje leda), a centar smo upotpunili igrom početnog čitanja i pisanja na magnetnoj ploči (ponuđene su riječi koje je potrebno upariti s fotografijom).
Aktivnostima se kod djece poticao:
· razvoj istraživačkih vještina i prirodne znatiželje
· razvoj senzorne percepcije (vizualne, taktilne i prostorne)
· razvoj govorno-jezičnih sposobnosti i bogaćenje vokabulara
· razvoj mašte i simboličke igre
· razvoj socijalnih i komunikacijskih vještina
· razvoj suradnje, dogovaranja i zajedničkog rješavanja problema
· razvoj sposobnosti opažanja i opisivanja prirodnih pojava
· razvoj logičkog mišljenja i zaključivanja
· razvoj fine motorike i koordinacije oko–ruka
· razvoj predčitalačkih i predpisačkih vještina
· razvoj koncentracije i ustrajnosti
· razvoj prostorne percepcije i konstruktorskih vještina
· razvoj sposobnosti povezivanja iskustava, sjećanja i novih spoznaja

• Djeca su obilježja zime upoznavala kroz:
· istraživanje centra za zimu obogaćenog različitim materijalima
· simboličku igru sa zimskim krajolikom i figurama polarnih životinja
· promatranje, imenovanje i upoznavanje polarnih životinja
· razgovore o zimskim pojavama i vlastitim iskustvima
· enciklopedije, fotografije
· građenje i konstruiranje
· taktilno i senzorno istraživanje 
· likovne i istraživačke aktivnosti 



5. PROLJEĆE I KUKCI
Proljeće sa sobom donosi brojne promjene u prirodi koja doživljava buđenje– nove boje, mirisi i zvukovi, cvijeće cvate, a životinje se bude. Aktivnosti kojima su djeca sve navedeno proučavala su im se nudile u nastojanju da ih potaknu na iskustveno istraživanje, otkrivanje novih znanja i pojmova, kao i na produbljivanje postojećih interesa. U suradnji s roditeljima djeca su u vrtić donijela sadnice jagoda, rajčice, salate. zemlju, posude za sadnice i sl. .........
Osim svega navedenog, provedene su razne likovne aktivnosti pri čemu su djeca imala priliku istraživati boje i različite likogne tehnike. Također su provedene i brojne istraživačke aktivnosti, a djeci su cijelo vrijeme bile ponuđene i uvijek dostupne fotografije proljetnog pejzaža, enciklopedije, slikovnice te figurice i fotografije kukaca. 

· Aktivnostima se kod djece poticao:
-razvoj taktilne, vizualne i mirisne percepcije
-bogaćenje vokabulara
-razvoj sposobnosti rješavanja problema i logičkog zaključivanja
-razvoj kritičkog mišljenja
-razvoj operativnog mišljenja
-razvoj suradnje i sposobnosti postizanja dogovora i kompromisa
-razvoj fine motorike
-sposobnost uočavanja odnosa i veza među pojavama
-razvoj pozitivnih emocionalnih stanja
-razvoj pozitivnih stavova i odgovornosti prema okolini i prirodi

· Djeca su obilježja proljeća upoznavala kroz:
-enciklopedije, slikovnice, razne knjige
-fotografije proljetnih pejzaža
-likovne aktivnosti
-istraživačke aktivnosti
-presađivanje i brigu o sadnicama


6. LIJEČNIK
Matea, Dora, Rita i Ana su se prisjetile prošlogodišnjeg centra liječnika te su ga kroz određeni period često spominjale. Stoga je u našoj sobi dnevnog boravka formiran centar liječnika opremljen potrebnim materijalima (stetoskop, prazne kutije lijekova, medicinske maske, zavoji, injekcije i sl). koji djecu potiču na simboličku igru. Nakon početne igre cure zaključuju da trebaju označiti gdje im se nalazi bolnica te na taj način razvijaju vještine početnog pisanja, a njihova međusobna suradnja pozitivno utječe na razvoj socijalnih vještina. Djeca su istraživala ljudsko tijelo koristeći enciklopedije i slikovnice upoznavajući se na taj način s ljudskim tijelom, njegovim dijelovima i funkcijama. Potaknuti fotografijama iz enciklopedija ocrtavaju tijelo djevojčice iz skupine na hamer papiru kako bi mogli označiti dijelove krvožilnog sustava. Nakon ocrtavanja ljudskog tijela označavaju dijelove krvižilnog sustava pomoću enciklopedije, a aktivnost je popraćena razgovorom o funkcijama krvi, srca i krvnih žila. 

· Aktivnostima se kod djece poticao:

-razvoj kognitivnih vještina i stjecanje novih znanja o tijelu, njegovim fukncijama, radu medicinskog osoblja
-stjecanje novih spoznaja 
-obogaćivanje rječnika
-razvoj logičkog promišljanja i zaključivanja
-razvoj komunikacijskih vještina
-razvoj empatije i suradnje
-usvajanje zdravih životnih navika
-razvoj socijalnih kompetencija
-razvoj fine motorike

· Djeca su rad liječnika i medicinskog osoblja, kao i dijelove i funkcije tijela upoznavala kroz:

-fotografije i plakate
-enciklopedije, slikovnice, knjige
-razgovor, promišljanje i logičko zaključivanje
-materijale za simboličku igru (zavoji, medicinske maske, stetoskop, injekcije i sl.)
-likovne i istraživačke aktivnosti

7. DVORCI
Djevojčica Dora pokazuje interes za dvorce, oblači haljine i cipele za princeze te se često uživljava u ulogu princeze. Kroz igru stvara vlastite priče, zamišlja različite uloge i situacije te na taj način razvija sposobnost apstraktnog mišljenja. S obzirom da često gradi dvorce od različitih materijala, dolazimo na ideju da napravimo dvorac u našoj sobi dnevnog boravka i vidimo hoće li njegova izgradnja kod druge djece potaknuti slične interese. U početku je kod djece najčešće prisutna simbolička igra u dvorcu, u kojoj kroz maštu preuzimaju različite uloge, stvaraju priče i zamišljene situacije. Dvorac u toj fazi služi kao prostor za igru „kao da“, gdje djeca izražavaju svoje doživljaje, emocije i iskustva. Takva igra predstavlja temelj za daljnji razvoj složenijih oblika igre i stvaralaštva. S vremenom se interes djece produbljuje te se simbolička igra postupno nadopunjuje konstruktivnom i likovnom aktivnošću. Djeca počinju pokazivati želju da dvorac ne samo zamišljaju, već ga i grade, istražujući oblike, strukturu i materijale. Time se igra pretvara u proces stvaranja u kojem su djeca aktivni sudionici od ideje do realizacije. Kako bismo dodatno potaknuli njihovu kreativnost i interes za gradnju, dodajemo fotografije drugih dvoraca. Različiti primjeri arhitekture potiču djecu na istraživanje novih oblika, boja i rješenja te im omogućuju da prošire svoje ideje i obogate način gradnje. Istovremeno se razvija likovno izražavanje jer djeca kroz crtanje, oblikovanje i gradnju prenose svoje viđenje dvorca. Ovakav proces, koji započinje simboličkom igrom, a razvija se u gradnju i likovno stvaralaštvo, potiče cjelokupan razvoj djeteta – od mašte i kreativnosti, preko socijalnih i komunikacijskih vještina, do kognitivnog i motoričkog razvoja.
Kako često promatraju fotografije dvoraca stavljamo još materijala u prostor te nastojimo na taj način potaknuti njihovu kreativnost, a fotografije različitih dvoraca, kraljeva i kraljica djeca komentiraju, proširuju postojeće interese, promišljaju i donose zaključke. Tako dolaze na ideju o izradi „Frozen“ dvorca od kartona i kartonskih tuljaka različite veličine, pri čemu se zajednički dogovaraju, promišljaju i planiraju. 

Nadalje, Djeca su iznijela pretpostavku da se u ledenom dvorcu može živjeti i da se takav dvorac može izgraditi. Kako bismo provjerili njihovu hipotezu, ponuđen im je led kao materijal za istraživanje i građenje. Djeca su kroz manipulaciju ledom promatrala njegova svojstva, pokušavala slagati i graditi te uočavala što se događa s ledom tijekom vremena. Aktivnost je otvorila mogućnosti za daljnje istraživanje, potičući dječju znatiželju, postavljanje pitanja i istraživačko učenje. Djeca su gledala videozapis o dvorcima te su promatrala njihov izgled i način gradnje što ih je potaknulo na dijeljenje vlastitih iskustava tijekom putovanja s roditeljima. Razgovor je potaknuo djecu da povežu viđeno u videozapisu s vlastitim iskustvima i doživljajima.
Djeci su kasnijr ponuđene različite prirodnine i materijali za građenje, poput komada dasaka, gline i kamenja. Promatrali smo na koji način djeca koriste ponuđene materijale u svojoj igri i gradnji. Djeca su kamenje međusobno povezivala glinom kako bi građevine bile stabilnije. Zajednički su gradili dvorac te su oko njega oblikovali kuće i druge građevine. Aktivnost je potaknula suradnju, kreativnost i istraživanje načina na koji se različiti materijali mogu koristiti u gradnji. 
Uz sve navedeno, u prostoru su ponuđene fotografije grada Nina koje djecu potiču na spontano izražavanje i prisjećanje vlastitih iskustava. Promatrajući ponuđene vizualne poticaje, prepoznaju pojedine dijelove grada te dijele svoja iskustva. Nakon nekog vremena odlazimo u šetnju gradom tijekom koje su djeca imala priliku neposredno doživjeti prostor o kojem su prethodno razgovarala. Tijekom šetnje promatrali smo gradske zidine, mostove i druge znamenitosti, pri čemu njihovu pažnju nastojimo usmjeriti na uočavanje detalja te ih poticati na razmišljanje o prošlosti grada. 
• Aktivnostima se kod djece poticao:

· razvoj mašte i simboličke igre
· razvoj kreativnosti i stvaralačkog izražavanja
· razvoj apstraktnog i logičkog mišljenja
· razvoj govorno-jezičnih sposobnosti i pripovijedanja
· razvoj socijalnih i komunikacijskih vještina
· razvoj suradnje, dogovaranja i zajedničkog planiranja
· razvoj konstruktorskih vještina
· razvoj prostorne percepcije i prostornog mišljenja
· razvoj sposobnosti planiranja, organiziranja i realizacije ideja
· razvoj istraživačkih vještina i postavljanja hipoteza
· razvoj fine motorike i koordinacije oko–ruka
· razvoj sposobnosti uočavanja svojstava različitih materijala
· razvoj sposobnosti opažanja promjena i procesa u prirodi
· razvoj interesa za arhitekturu, građevine i kulturnu baštinu
· razvoj sposobnosti povezivanja novih spoznaja s vlastitim iskustvima
· razvoj samostalnosti, inicijative i ustrajnosti u radu

• Djeca su dvorce upoznavala kroz:

· simboličku igru uloga (princeze, kraljevi i druge uloge)
· stvaranje vlastitih priča i zamišljenih situacija
· istraživanje fotografija različitih dvoraca
· promatranje različitih arhitektonskih rješenja, oblika i boja
· likovne aktivnosti (crtanje, oblikovanje i izrada dvoraca)
· izradu „Frozen“ dvorca od kartona i kartonskih tuljaka
· zajedničko planiranje i dogovaranje o načinu gradnje
· gledanje videozapisa o dvorcima
· razgovore o vlastitim iskustvima s putovanja
· istraživanje leda kao građevnog materijala
· promatranje svojstava leda i promjena tijekom vremena
· postavljanje pretpostavki i provjeravanje hipoteza
· istraživačke aktivnosti s ledom
· istraživanje različitih materijala za gradnju (drvo, kamen, glina, karton)
· građenje dvoraca od prirodnih i neoblikovanih materijala
· eksperimentiranje sa stabilnošću građevina
· povezivanje kamenja glinom radi učvršćivanja konstrukcija
· zajedničku izgradnju dvorca, kuća i drugih građevina
· promatranje fotografija grada Nina
· razgovore o gradskim zidinama, mostovima i drugim znamenitostima
· šetnju gradom i neposredno upoznavanje kulturno-povijesne baštine
· istraživanje prošlosti grada i njegovih građevina





6.   NAOBRAZBA I  USAVRŠAVANJE ODGOJNIH DJELATNIKA

            Zakonom o predškolskom odgoju i obrazovanju, odgojiteljima i stručnim suradnicima u dječjim vrtićima, propisana je obveza konstantnog stručnog usavršavanja. Svi odgojitelji isplanirali su u svojim Individualnim godišnjim planovima stručnog usavršavanja način vlastitog stjecanja znanja te je ono usklađeno sa vlastitim interesima, afinitetima ili trenutnom problematikom u odgojno – obrazovnom procesu. Područja individualnog usavršavanja odgojitelji su mogli pokriti zadovoljavajućim fundusom knjiga kojim raspolaže Vrtić, jer smo tijekom cijele godine, u skladu s financijskim mogućnostima nabavljali stručnu literaturu, novine i časopise u kojima su odgojitelji mogli saznati gotovo sve novine ili aktualnosti s područja predškolskog odgoja.
Planirana odgojiteljska vijeća i interesni stručni aktivi tijekom pedagoške godine koristili su se za distribuciju i razmjenu informacija te doprinos stručnom usavršavanju odgojitelja, a prisutnost odgojitelja vidljiva je iz osobnih izvješća o stručnom usavršavanju.
Stručno usavršavanje u ustanovi: 
1. Odgojiteljsko vijeće održano 19. studenog  2025. godine
· Usvajanje dnevnog reda
· Verifikacija zapisnika s 4. sjednice Odgojiteljskog vijeća s pedagoškoj godini 2024./2025.
· Dogovor oko nadolazećih aktivnosti (sv. Nikola, sv. Lucija, Božić)
2.Odgojiteljsko vijeće održano 18. lipnja 2026. godine
· Usvajanje dnevnog reda
· Verifikacija zapisnika s 1. sjednice Odgojiteljskog vijeća u pedagoškoj godini 2025./2026.
· Biranje člana Upravnog vijeća iz reda odgajatelja
· Razno
Timski sastanci skupine i sudjelovanje u tijelima:
· Prvi timski sastanak: održan 3. prosinca 2025. godine (planiranje i evaluacija).
· Drugi timski sastanak: održan 14. svibnja 2026. godine (praćenje napretka projekata).
· Radničko vijeće: Sudjelovanje na sjednici Radničkog vijeća održanoj 26. svibnja 2026. godine..

7.     SURADNJA S RODITELJIMA

Visoko na listi prioriteta u ciljevima koje želimo dostići kroz odgojno – obrazovni rad je izgradnja partnerskog odnosa sa roditeljima te ih aktivno uključiti u život i rad odgojne skupine. Vrlo je važno uskladiti odgojna načela obitelji i vrtića kako bi se omogućili optimalni uvjeti za razvoj djeteta. Susreti odgojitelja i roditelja se odvijaju svakodnevno i od velike je važnosti da oni kvalitetno i konstantno komuniciraju. Uz svakodnevne kontakte u Vrtiću s roditeljima njegujemo i druge oblike suradnje. Zajednički roditeljski sastanci, roditeljski sastanci po odgojnim skupinama, individualni informativni sastanci s roditeljima, obavještavanje roditelja putem oglasnih ploča, kreativne radionice, gostovanja roditelja u skupinama sa svrhom upoznavanja određenih zanimanja, uključivanje roditelja u pojedine aktivnosti skupine, sudjelovanje roditelja u pribavljanju opreme putem donacija ili popravkom stare opreme, priredbe, druženja na dvorištu i igre s roditeljima daju roditeljima mogućnost aktivnog sudjelovanja u procesu odgoja i obrazovanja u Vrtiću.
1. Roditeljski sastanci
2. Kreativne radionice
3. Individualni razgovori s roditeljima
4.  Roditeljski kutić
    U svim skupinama velika važnost daje se individualnim kontaktima s roditeljima kako bi se postigla otvorena komunikacija, razmjena informacija i dogovora o zajedničkom odgojnom djelovanju u odnosu na potrebe svakog pojedinog djeteta. Odgajatelji su puno svojeg vremena posvetili upravo ovakvom obliku suradnje, kako na vlastitu inicijativu tako i na inicijativu roditelja.                                                                                                                                                   
Svaka odgojna skupina ima određen dan u tjednu kada se roditelji mogu predbilježiti za individualni sastanak. Raspored je izvješen ispred svake matične sobe dnevnog boravka. Potrebna je najava roditelja za korištenje termina kako bi se odgajatelj mogao kvalitetno pripremiti, to znači pokazati djetetovu razvojnu mapu, izjave ili neke druge podatke o određenom djetetu. Odgojitelji vode evidencije o individualnim sastancima s roditeljima. 
 S roditeljima nastojimo izgraditi partnerske odnose te ih aktivno uključujemo u život i rad skupine. Usklađeno odgojno djelovanje obitelji i vrtića neizmjerno je važno za razvoj djeteta. Vrtić nudi roditeljima različite oblike uključivanja u rad. 

Preko oglasne ploče roditelji imaju uvid u dnevni raspored, jelovnik djece, kućnom redu vrtića, organizacijama rođendana.. U kutiću su redovito postavljane poster projekcije projekata, fotografije djece iz različitih aktivnosti kao i dječje izjave, razmišljanja, dječje crteže. Roditelje se unaprijed obavještavalo o materijalima koja treba prikupiti za pojedine teme, aktivnosti, projekte.  
Svi vidovi suradnje s roditeljima redovito su bilježeni u knjigu pedagoške dokumentacije, svakodnevno u dnevnik rada, te u rubrike zajednička druženja djece i odraslih i roditeljski sastanci. 

Roditeljski sastanci održavaju se prema potrebama za zajedničkim dogovorom, a vezano za razna događanja tokom pedagoške godine 
 
28. kolovoza 2025. u 16.00 sati u prostorijama Dječjeg vrtića „Morska vila“ Nin 
DNEVNI RED: 
1. Razrješenje dužnosti člana Upravnog vijeća, predstavnika roditelja Ines Jakovčević (iz razloga što dijete više ne pohađa vrtić)  
2. Biranje člana Upravnog vijeća iz reda roditelja  
3. Kućni red Vrtića  
4. Prilagodba na vrtić/jaslice  
5. Program zdravstvene zaštite djece, higijene i pravilne prehrane u dječjim vrtićima  
6. Suglasnosti  
7. Razno 
17. lipnja 2026. u 16.00 sati u prostorijama Dječjeg vrtića „Morska vila“ Nin. 
DNEVNI RED: 
1. Biranje člana Upravnog vijeća iz reda roditelja  
2. Razno 

8. SURADNJA S DRUŠTVENOM SREDINOM

I ovu pedagošku godinu obilježila je suradnja s brojnim institucijama  u našoj društvenoj sredini, primjerene dječjem uzrastu.
Surađivali smo sa:
1. Osnivačem - Gradom  Ninom 
- konzultacije i razgovori vezani uz organizaciju rada u vrtiću, upisu djece, mogućnosti financiranja, pravilnike o radu i dr. akte 
- pomoć i podrška u svim aktivnostima vezanim uz održavanje svih objekata vrtića (objekti vrtića u vlasništvu su Grada Nina) 
- usluge računovodstva i konzultacije po pitanju financijskog poslovanja 
- pravni savjeti i savjeti vezani uz redovno poslovanje i akte 
2. Komunalno poduzeće „ Komunalac“ d.o.o. Nin
 -  sanacija  igračaka u dvorištu vrtića
 -  sanacija i uređenje  unutarnjeg i vanjskog  prostora vrtića
 -  pomoć u prijevozu inventara i sl.
3. Ministarstvo znanosti obrazovanja i športa i Agencija za odgoj i obrazovanje 
- praćenje seminara i radionica namijenjenih stručnom usavršavanju 
- konzultacije vezane uz programe rada i verifikacije 
4. Agencija za odgoj i obrazovanje 
- praćenje ponuđenih seminara i radionica
5. OŠ „ Petar Zoranić“ Nin 
-zajedničke aktivnosti vezane uz pripremu djece za školu                                                                                      (skale procjene, roditeljski sastanak u vrtiću, posjet školi)
- vrijeme održavanja liječničkih pregleda 
- upisi u školu
6. Zavod za javno zdravstvo                                                                                                                              - - redovito ostvarivanje sanitarnih pregleda djelatnika 
- sanitarni nadzor i kontrola ispravnosti namirnica, kontrola kvalitete i hranjivosti obroka, kontrola   čistoće 
- provođenje svih aktivnosti vezanih uz implementaciju HACCP- programa.      
7. Muzej ninskih starina
8. DV „Latica“




9.   IZVJEŠĆE O RADU PEDAGOGA ZA PEDAGOŠKU GODINU 2025./2026.



	U ODNOSU NA DIJETE
 U dječji vrtić «Morska vila» Nin, u pedagoškoj godini 2025./2026. upisano je ukupno 119 djece. Cjelodnevni program za djecu od navršene jedne godine do polaska u osnovnu školu, polazilo je ukupno 119 djece, u sedam odgojnih skupina u Ninu, tri jaslične skupine i četiri mješovite vrtićke skupine. U kraći program u trajanju od 3 sata u mjestu Poljica Brig nije upisano nijedno dijete, te se ni ove godine nije oformila skupina kraćeg programa.
Broj djece u dvije jasličke skupine veći je od onog propisanog Državnim pedagoškim standardom, no zato su u njima zaposlene, uz dva odgajatelja, pomoćnice za njegu, skrb i pratnju.
Tijekom godine, zajedno s odgajateljima pratila sam napredak svakog djeteta, sudjelovanjem u aktivnostima, promišljanjem i refleksijama s odgajateljima, te se posebna pažnja pridavala djeci kod koje je uočeno određeno kašnjenje u napretku, te se promišljalo i osmišljavalo aktivnosti koje bi djetetu omogućile savladavanje i usvajanje određenih vještina i kompetencija. O teškoćama se obavještavalo roditelje putem individualnih razgovora, uz informaciju o tome što mi radimo kako bi dijete određene vještine i kompetencije usvojilo, savjet što mogu roditelji kod kuće, te ukoliko je potrebno, kod kojeg stručnjaka mogu potražiti dodatnu pomoć za dijete.
Kako bi stvorili optimalne uvjete za rast i razvoj djece, prostorno-materijalni uvjeti svakodnevno su obogaćivani novim predmetima, pedagoški neoblikovanim materijalima, igrama, rastresitim i „loose parts“ materijalima. Obogaćivali smo i nadopunjavali postojeće centre aktivnosti, te formirali tokom godine nove centre, a sve prema interesima i potrebama djece proizašlim iz projekata koje smo na poticaj djece vodili. Zajedničke prostore vrtića (hol, dvorište vrtića), zajedno smo osmišljavali i ukrašavali, vodeći se godišnjim dobima ili nekim važnim datumima i događajima na lokalnoj ili međunarodnoj razini.
 Uz osnovne centre aktivnosti, građevni centar, likovni centar, istraživački,  obiteljsko-dramski centar, stolno-manipulativni centar te centar početnog čitanja i pisanja, u skupinama, zajedničkim promišljanjima i refleksijama tijekom godine, oformili smo i druge centre prema interesu djece. 
U redovne jasličke i vrtićke skupine uključena su djeca s lakšim teškoćama u razvoju. U vrtićku skupinu upisano je dijete kod kojeg su primijećena kašnjenja na govorno jezičnom području razvoja i oskudnijim socijalnim interakcijama. Nakon savjetodavnog rada s majkom, dijete se uključuje u individualne terapije sa edukacijskim rehabilitatorom i logopedom najprije privatno, a potom dobiva i mjesto u programu koji nudi DV „Latica“. Dijete kroz već dvije pedagoške godinu iznimno brzo i dobro napreduje, intenzivno se razvija govor, smanjuju frustracije te se dijete počinje sve više uključivati u socijalne interkacije s drugom djecom. Dijete ima pomoćnika za djecu s teškoćama.
 
U vrtić je upisano i dijete s po život opasnim alergijama. Velika pažnja se pridaje tome da djeca iz skupine ne nose potencijalno opasne grickalice,obroci skupine su organizirani u holu vrtića kako bi dijete što manje bilo izloženo alergenima, te je uz dijete uvijek epipen ukoliko dođe do neželjene alergijske reakcije.
Uz to, za nekoliko djece iz jasličkih skupina primijećen je usporeniji govorno jezični razvoj te savjetovana obrada kod logopeda. U svim slučajevima se pokazalo da je sumnja bila opravdana te su djeca uključena u logopedski tretman.
Održala sam individualne razgovora s roditeljima djece za koju smo uočili određene teškoće ili blago kašnjenje na nekom području razvoja ili situacija koje su se dogodile u vrtiću (N.P.).
Zajedno s kolegicom odgajateljicom Irenom Oltran, održala sam predavanje u sklopu KOHO pedagogije a tema izlaganja bila je „Razvoj refleksivnih kapaciteta u DV Morska vila“, prikazi prakse i suradnja odgajatelja i stručnog suradnika pedagoga u ostvarivanju odgojno obrazovnog rada.


	U ODNOSU NA ODGAJATELJE
Odgojiteljima je u svakodnevnom radu pružana stručna pomoć i podrška pri osmišljavanju i realizaciji aktivnosti s obzirom na interese, potrebe i mogućnosti djece. Zajedno s odgojiteljima osmišljavani su prostorno-materijalni uvjeti sobe dnevnog boravka, panoi za izlaganje dječjih radova, kutići za roditelje. Održana su tri timska sastanka s odgajateljima, prema unaprijed dogovorenom rasporedu. Ovi zajednički sastanci služe nam kako bi analizirali prikupljenu dokumentaciju (o aktivnostima, skupini, pojedinom djetetu, postupcima i metodama rada odgajatelja), diskutirali o aktivnostima, njihovom značaju za djecu, dobrobitima za djecu, pokušali pronaći najbolje i najprimjerenije metode i postupke, poticaje i aktivnosti, kako bi pružili svakom pojedinom djetetu uvjete za njegov optimalan rast i razvoj, moguće smjerove za daljnji razvoj aktivnosti, komunikaciju odgajatelja i djece, pokušali razumjeti dijete i njegove postupke na temelju fotografija, videozapisa, crteža. Razgovaralo se o trenutnoj problematici, razmišljalo o vlastitom radu, o mogućim promjenama, primjeni suvremenih metoda rada, planiranim koracima za budućnost, mogućim smjerovima aktivnosti, napredovanju svakog djeteta. 
Stručno usavršavanje odvijalo se prema Godišnjem planu i programu rada Vrtića. Održano je tijekom godine 4 Odgojiteljskih vijeća na kojima se usvojio Godišnji plan i program rada za tekuću pedagošku godinu, definirali ciljevi i zadaće rada, donosili prijedlozi za poboljšanje prostorno-materijalnih i organizacijskih uvjeta rada i evaluacije postignutog, predlagale aktivnosti u budućem razdoblju, razmjenjivale informacije i iskustva sa stručnih usavršavanja i radionica, dogovaralo oko posjeta, izleta, te dogovarale teme i sadržaji roditeljskih sastanaka.


	U ODNOSU NA RODITELJE
Suradnja s roditeljima ostvarena je putem individualnih razgovora, roditeljskih sastanaka, informacijskih letaka, panoa za izlaganje dječjih radova, anketa, kutića za roditelje i zatvorenih online grupa i web stranice. Roditeljima su se svakodnevno davale informacije o ponašanju, napretku i razvoju djeteta u skupini, nudila stručna pomoć vezana uz roditeljsku problematiku i odgoj djece, davale dodatne informacije o ponašanjima djece u određenim situacijama, različitim odgojno-obrazovnim utjecajima na dijete. individualni razgovor održala sam, zajedno s matičnim odgajateljicama i ravnateljicom s roditeljima djeteta N.P. Dječak N.P. izrazito je  povučen i sramežljiv. Grafomotorika je lošija, ima slab i nedaekvtan pritisak olovkom, nesigurne linije. Crtež čovjeka nije na razvojnoj razini prikladnoj za dob. ne izgovara pravilno sve glasove pa je roditeljia savjetovana logopedska terapija. Pokazuje izrazitu nesigurnost u sebe i svoje sposobnosti te ga je potrebno dodatno motivirati, ohrabrivati i poticati u izvršavanju zadataka. Ne izražava svoje želje i potrebe, na upite odgajatelja odgovora kratko sa da ili ne, ne započinje komunikaciju s odgajateljima ni djecom. Prijedlog obrade od strane psihologa roditelji ne prihvaćaju. 
Pokazuje interes za slova i brojke, prepoznaje sva slova, ne prepoznaje s kojim glasom započinje riječ, ne rastavlja riječi na slogove i glasove, te od slogova i glasova ne sastavlja riječi (do 4 glasa). Prepoznaje brojeve, zbraja i oduzima brojeve do 10. Logičko matetmatičke kompetencije su razvijene, povezuje količinu i broj, reda brojeve po veličini, prepoznaju u kojem skupu ima više u kojem manje.
Rado  boravi u građevnom centru, gradi s kockama, zainteresiran je za slagalice i didatkiku s kojom se može samostalno igrati, prepoznaj i imenuje države svijeta, povezuje ih sa njihovim zastavama. Ne surađuje s drugom djecom, u eventualnom sukobu se povlači, pokazuje nesigurnost.  Pretežito je u igri sam, kad je s drugom djecom u aktivnosti, ne komunicira verbalno s njima.
N.P. je drag i emotivan  dječak, no izrazito neprilagodljiv i nesiguran. Potrebno je mnogo instrukcija, uputa i ohrabrivanja kako bi izvršio zadatak. Ima znanja i kompetencije koje su vidljive u samostalnoj igri, no njegova ga anksioznost i nesigurnost priječe ga u tome da to znanje podijeli sa drugima, pa je roditeljima savjetovano ukidanje ekrana, logopedska terapija I procjena psihologa te uključivanje u svakdonevne aktivnosti, redovan boravak u vrtiću.


	U ODNOSU NA OSTALE DJELATNIKE VRTIĆA
Suradnja s tehničkim osobljem ostvarena je u svakodnevnoj komunikaciji s ciljem što boljeg zadovoljavanja osnovnih potreba djece i odraslih korisnika vrtića, a u smislu poboljšanja higijenskih i prehrambenih uvjeta. Zajedno s domarom sudjelovala sam u izradi i osmišljavanju poticaja za zajedničke prostore vrtića (hol, dječje igralište). S ravnateljicom sam sudjelovala u obavljanju administrativnih poslova i pisanju pravilnika i akata (Godišnji plan i program, Izvješće o radu, razne evidencijske liste, statistička izvješća, održavanje web stranice…..)

	U ODNOSU NA DRUŠTVENU SREDINU
Tijekom cijele godine nastojali smo komunicirati s ustanovama i osobama koje se nalaze u užem društvenom okruženju, a s ciljem omogućavanja iskustvenog učenja djece. Tako je ostvarena suradnja s:
             Muzejom grada Nina, Arheološki muzej u Zadru
             DV „Latica“
             Kabinet za ranu intervenciju Zadar
             „Feralić“ Zadar
             Kazalište lutaka Zadar
             Z- produkcija Split
             OŠ „Petar Zoranić“ Nin
             Zavod za hitnu medicinu Nin



	STRUČNO USAVRŠAVANJE
Unutar ustanove još su se koristili individualni oblici stručnog usavršavanja (stručna literatura, časopisi), timski sastanci, refleksije.
Tijekom pedagoške godine sudjelovala sam i izlagala na stručnim usavršavanjima izvan ustanove:
· Izlaganje na KOHO međunarodnoj konferenciji U mreži dobre prakse „Razvoj refleksivnih kapaciteta u DV „Morska vila“ Nin“
https://www.canva.com/design/DAGbauth0xk/Sv51iQYYoj65kOX-xC14Mg/edit

10. IZVJEŠĆE  RAVNATELJA ZA PEDAGOŠKU GODINU 2025./2026.

Sukladno planiranom, ravnateljica je u izvještajnom razdoblju realizirala slijedeće: 

	PROGRAMSKI SADRŽAJ
	VRIJEME REALIZACIJE

	Programiranje
· Izrada i  donošenje  Godišnjeg plana rada Vrtića
· Izrada i donošenje Kurikuluma
· Izrada i usvajanje Izvještaja o realizaciji Godišnjeg plana rada za prethodnu pedagošku godinu
· Planirane i provođenje sjednice 
· Odgojiteljskog vijeća (održano 4 sjednica)
· Pripremanje i sudjelovanje u radu sjednica Upravnog vijeća (održano 53 sjednice)
· Koordiniranje realizacije stručnog usavršavanja odgojitelja


	
kolovoz –rujan

kolovoz – rujan

kontinuirano 

rujan – srpanj

kontinuirano


kontinuirano







	Poslovi organiziranja rada Vrtića
· Praćenje provođenja pedagoškog rada u skupinama

· organizirana svečana obilježavanja državnih blagdana i ostalih važnih datuma




	
kontinuirano.

tijekom pedagoške godine


	Praćenje i valorizacija plana i programa Vrtića
· praćeno ostvarivanje plana i programa te postavljenih ciljeva

· praćeno ostvarenje suradnje s roditeljima i drugim vanjskim čimbenicima

· praćeno izostajanje djece , radi  plaćanja vrtića i izrade uplatnica

	
Tjekom pedagoške godine


tijekom pedagoške godine


tijekom godine

	Administrativno – upravni poslovi
· sklopljeni ugovori s korisnicima usluga

· sklapani Ugovori o radu
· vođenje kadrovske evidencije
· izrađen plan godišnjih odmora
· izdavana rješenja o ostalim primanjima ili pravima iz radnog odnosa (odluka o godišnjem odmoru, rješenja o strukturi radnog vremena i godišnjem zaduženju, slobodni dani)

· praćenje primjene zakona- provedbenih propisa, pravilnika i naputaka Ministarstva znanosti i obrazovanja, Ministarstva zdravstva , Ureda državne uprave i Grada Nina

· vođenje evidencije o radnicima i radnom vremenu radnika

· vođenje evidencije uplata roditelja i slanje opomena dužnicima

· urudžbiranje dopisa i ostale pošte
· nabavka didaktike, sitnog inventara , potrošnog i materijala za čišćenje

· narudžba namirnica  za obroke


	
rujan 2025.


tijekom pedagoške godine

svibanj 2026.
tijekom pedagoške godine 





 tijekom pedagoške godine 

	Financijsko – računovodstveni poslovi
· u suradnji s računovodstvom sudjelovala u izradi  Financijskog  plan, , rebalansa financijskog plana i izvještaja o financijskom planu

· izrađen završni, kvartalni i šestomjesečni izvještaj o financijskom poslovanju
· kontrolirani računi, potvrđeni i plaćeni dobavljačima
· ispunjen upitnik i predana izjava o fiskalnoj odgovornosti za 2025
· . godinu
	
Tjekom pedagoške godine




tijekom pedagoške godine

tijekom pedagoške godine


tijekom pedagoške godine



	Suradnja s važnim ustanovama
· suradnja s Ministarstvom znanosti i obrazovanja
· s Uredom državne uprave u Zadarske županije
· s Agencijom za odgoj i obrazovanje
· s Gradom Ninom
· suradnja s Osnovnom školom Petar Zoranić u Ninu
· suradnja s Udrugom ravnatelja dječjih Vrtića
· s tvrtkom „Komunalac“ d.o.o. Nin
· suradnja s Zavodom za javno zdravstvo Zadar
	



 tijekom pedagoške godine

	 Stručno usavršavanje
· stručna usavršavanja  unutar i van ustanove, praćenje stručne literature i propisa relevantnim za rad ustanove 

· stručni skup za ravnatelje  u organizaciji AZOO održane u 

-Međunarodna znanstvena i umjetnička konferencija „Promišljanje djetinjstva IV: Prema transdisciplinarnosti” (Rethinking Childhood IV: Towards Transdisciplinarity) – Sveučilište u Zadru.

Webinari eduka
	
tijekom pedagoške godine



29.svibnja 2026



Tjekom pedagoške godine



KLASA: 601-02/26-01/02
UR.BROJ: 2198-10-08-01-26- 11

Nin, 08. rujna 2026. godine


                                                                                                                   Ravnateljica:
                                                                                                                    ___________
                                                                                                                      Tanja Morović







image1.png
Moritea Vila

DJECJI VRTIC, GRAD NIN





